സെല്‍ഫ് ഗോള്: 2012\nസച്ചിന് തുല്യന് സച്ചിന് മാത്രം\nസച്ചിന് രമേഷ് ടെന്‍ഡുല്‍ക്കര്\nഈ പേരില് എല്ലാം ഉണ്ട്. ഇന്ത്യന് ക്രിക്കറ്റ്. റണ് പ്രവാഹം. റെക്കോര്‍ഡുകള്. അംഗീകാരങ്ങള്, സെഞ്ച്വറികളുടെ സെഞ്ച്വറി. ഒരു ജനതയുടെ വിശ്വാസം. അങ്ങനെയെല്ലാമെല്ലാം.\nഏത് വാക്കുകള് ഉപയോഗിച്ചാണ് സച്ചിനെക്കുറിച്ചെഴുതുക. 23 വര്‍ഷത്തിനിടെ ബാറ്റിംഗ് ഇതിഹാസം നേടിയ മൊത്തം റണ്‍സിന്റെ എത്രയോ ഇരട്ടി വാക്കുകള് സച്ചിന് വേണ്ടി പിറവിയെടുത്തിരിക്കുന്നു. വാക്കുകളും വിശേഷണങ്ങളും ഉപയോഗിച്ചുപയോഗിച്ച് തേഞ്ഞിരിക്കുന്നു. തേയ്മാനം വന്ന വാക്കുകള്‍ക്കിടയിലേക്കാണ് സച്ചിന് ഏകദിന ക്രിക്കറ്റില് നിന്നുളള തന്റെ വിരമിക്കല് പ്രഖ്യാപനം നടത്തിയത്. 1989 ഡിസംബര് 18ന് പാകിസ്ഥാനെതിരെ തുടങ്ങിയ പ്രയാണത്തിനാണ് ബി സി സി ഐയ്ക്ക് നല്‍കിയ കത്തിലൂടെ അവസാനമായിരിക്കുന്നത്. അവസാന ഏകദിനവും പാകിസ്ഥാനെതിരെ ആയിരുന്നു എന്നത് മറ്റൊരു നിയോഗം. മാര്‍ച്ച് 18ന് ഏഷ്യാകപ്പിലായിരുന്നു സച്ചിന്റെ അവസാന ഏകദിനം.\nസമീപകാലത്ത് സച്ചിന് ബാറ്റിംഗില് നിറംമങ്ങിയപ്പോള് ഈ പ്രഖ്യാപനം എല്ലാവരും പ്രതീക്ഷിച്ചിരുന്നു. അതുകൊണ്ടുതന്നെ സച്ചിന്റെ തീരുമാനം ആരെയും അമ്പരപ്പിച്ചില്ല. സച്ചിന് കളിമതിയാക്കണമെന്ന് കളിവിദഗ്ധരെല്ലാം തന്നെ ഒരേസ്വരത്തില് അഭിപ്രായപ്പെട്ടിരുന്നു. ഇതിന് പിന്നാലെയാണ് സച്ചിന് ഏകദിനത്തില് നിന്ന് പാഡഴിക്കാന് തീരൂമാനിച്ചിരിക്കുന്നത്.\nസച്ചിന് വിരമിക്കുന്നതോടെ ലോകക്രിക്കറ്റിലെ സമാനതകളില്ലാത്ത ഒരധ്യായത്തിനാണ് തിരശീല വീണത്. 463 ഏകദിനങ്ങളില് ബാറ്റുവീശിയ സച്ചിന് 18,426 റണ്‍സാണ് അടിച്ചുകൂട്ടിയത്. 49 സെഞ്ച്വറികള് ഇതില് ഉള്‍പ്പെടുന്നു. ബാറ്റിംഗ് ശരാശരി 44.83. ഏകദിനത്തില് ആദ്യമായി ഇരട്ട സെഞ്ച്വറി നേടിയ താരവും സച്ചിനാണ്. മറ്റൊരു ബാറ്റ്‌സ്മാനും അവകാശപ്പെടാനാവാത്ത നേട്ടമാണ് സച്ചിന്റെ പേരിനൊപ്പമുളളത്. 194 ടെസ്റ്റില് നിന്ന് സച്ചിന് 51 സെഞ്ച്വറികള് ഉള്‍പ്പെടെ 15645 റണ്‍സുമെടുത്തു. പുറത്താവാതെ 248 റണ്‍സെടുത്തതാണ് ഉയര്‍ന്ന സ്‌കോര്. ടെസ്റ്റിലും ഏകദിനത്തിലും ഏറ്റവുമധികം റണ്‍സ് നേടിയ താരവും സച്ചിന് തന്നെയാണ്.\nസച്ചിന് രമേഷ് ടെന്‍ഡുല്‍ക്കര് എന്ന അഞ്ചടി അഞ്ചിഞ്ചുകാരന്റെ പേരില് റക്കോര്‍ഡുകളും സെഞ്ച്വറികളും ഏറെയുണ്ടെങ്കിലും എന്റെ മനസ്സിലേക്ക് ഓടിയെത്തുന്നത് 2010 ഫെബ്രുവരി 24 ആണ്. ഒരര്‍ഥത്തില് ക്രിക്കറ്റ് ചരിത്രം ആ ദിവസത്തിനായി കാത്തിരിക്കുകയായിരുന്നു. ചരിത്രങ്ങളേറെ പറയാനുളള ഗ്വാളിയോറില് ആയിരുന്നു അത്. ഏകദിന ക്രിക്കറ്റ് ചരിത്രത്തിലെ ആദ്യ ഇരട്ടസെഞ്ച്വറിയെന്ന സമാനതകളില്ലാത്ത നേട്ടം. വിരേന്ദര് സെവാഗ് ഈ നേട്ടം മറികടന്നെങ്കിലും സച്ചിന്റെ തിളക്കത്തിന് ഒരു കുറവുമില്ല.\nഏകദിന ക്രിക്കറ്റ് 1971 ജനുവരി അഞ്ചിന് ആരംഭിക്കുമ്പോള് വ്യക്തിഗത സ്‌കോര് 200 കടക്കുമെന്ന് ആരും സ്വപ്നംപോലും കണ്ടിരുന്നില്ല. കാലവും കളിയും കളിക്കാരും മാറിയതോടെ എപ്പോഴും സംഭവിച്ചേക്കാവുന്ന മഹാത്ഭുതമായിരുന്നു ഏകദിനത്തിലെ ഇരട്ടസെഞ്ച്വറി. സയീദ് അന്‍വറും(194), ചാള്‍സ് കവണ്‍ട്രിയും(194*)വിവിയന് റിച്ചാര്‍ഡ്‌സും(189*) സനത് ജയസൂര്യയുമെല്ലാം (189) ഈ സ്വപ്നനേട്ടത്തിനരികെ വീണത് സച്ചിനുവേണ്ടിയായിരുന്നു.അല്ലെങ്കില് കവണ്‍ട്രി 194ല് ബാറ്റുചെയ്യവേ അന്‍പതാം ഓവര് പൂര്‍ത്തിയാവില്ലായിരുന്നു. അന്‍വറും ജയസൂര്യയും ചരിത്രത്തിന്റെ പടിവാതില്‍ക്കല് ഇടറി വീഴില്ലായിരുന്നു. ചിലത് അങ്ങനെയാണ്. അതിനായി വിധിക്കപ്പെട്ടവര്‍ക്കേ ലക്ഷ്യത്തിലെത്താനാവൂ. അത് സച്ചിനായിരുന്നു.\n39 വര്‍ഷത്തെ ഏകദിന ക്രിക്കറ്റ് ചരിത്രത്തിനൊപ്പം സച്ചിനും തന്റെ നാനൂറ്റിനാല്‍പ്പത്തിരണ്ടാം ഏകദിനംവരെ കാത്തിരിക്കേണ്ടിവന്നു ഇരട്ടശതകത്തിന്റെ നിറവിലെത്താന്.ഡെയ്ല് സ്‌റ്റെയിന്റെ നേതൃത്വത്തിലുളള ബൗളര്‍മാര്‍ക്കുമേല് പടര്‍ന്നുകയറിയ സച്ചിന് നേരിട്ട നൂറ്റിനാല്‍പ്പത്തിയേഴാം പന്തിലാണ് 200 റണ്‍സെന്ന കാലംകാത്തിരുന്ന കടമ്പകടന്നത്. അതിനിടെ സച്ചിന്റെ വില്ലോയില്‍നിന്ന് 25 ബൗണ്ടറികളും മൂന്നു സിക്‌സറുകളും അതിര്‍ത്തിവരയ്ക്കപ്പുറത്തേക്ക് ചീറിപ്പാഞ്ഞിരുന്നു. കണക്കുപുസ്തകത്തിന്റെ കളിയായ ക്രിക്കറ്റില് സച്ചിന് മുന്നിലിപ്പോള് തലകുനിക്കാതെ നില്‍ക്കുന്നത് ഒരൊറ്റ റെക്കോര്‍ഡ് മാത്രം. ടെസ്റ്റ് ക്രിക്കറ്റിലെ ഏറ്റവും ഉയര്‍ന്നവ്യക്തിഗത സ്‌കോറായ സാക്ഷാല് ബ്രയന് ചാള്‍സ് ലാറുയടെ പേരിലുളള 400 റണ്‍സിന്റെ റെക്കോര്‍ഡ്. ഇംഗ്ലണ്ടിനെതിരെ ആറുവര്‍ഷം മുന്‍പാണ് ലാറ പുറത്താവാതെ 400 റണ്‍സെടുത്ത് ടെസ്റ്റ് ക്രിക്കറ്റിലെ ഏറ്റവും ഉയര്‍ന്ന സ്‌കോറിനുടമയായത്.\nറെക്കോര്‍ഡുകളുടെ എവറസ്റ്റ് താണ്ടുമ്പോഴും ബാറ്റിംഗിനോടുളള ഒടുങ്ങാത്ത അഭിനിവേശമാണ് സച്ചിനെ മറ്റുളളവരില് നിന്ന് വ്യത്യസ്തനാക്കുന്നത്. 1974 ഏപ്രില് 24ന് മുംബൈയില് ജനിച്ച സച്ചിന് ശാരദാശ്രമം സ്‌കൂളില് ബാറ്റുവീശിയ അതേ ആവേശത്തിലാണ് എന്നും ക്രീസിലെത്തിയത്. ഒരു ജനതയുടെ പ്രതീക്ഷകള് അപ്പോള് വാനോളമുയരുന്നതും സ്വാഭാവികം. ഈ പ്രതീക്ഷകളാണ് രണ്ടുപതിറ്റാണ്ടോളം സച്ചിന് ചുമലിലേറ്റിയത്.\nമാറുന്ന കാലത്തിനും തത്രങ്ങള്‍ക്കുമനുസരിച്ച് സ്വയം നവീകരിച്ചു എന്നതാണ് സച്ചിന്റെ പ്രധാന സവിശേഷത. സ്വയം നവീകരിക്കുന്ന സച്ചിന് കമ്പ്യൂട്ടര്‍ബുദ്ധിയെ അതീജീവിക്കുന്നു. അതിലൂടെ പുതിയഷോട്ടുകള് ജനിക്കുന്നു. പാഡ്ല് സ്വീപ്പും അപ്പര്‍കട്ടുമെല്ലാം ഈ അതിജീവനത്തിന്റെ ഉല്‍പന്നങ്ങളാണ്. കണക്കുകള്‍ക്കപ്പുറം വരുംകാല ക്രിക്കറ്റിനുനുളള സച്ചിന്റെ സംഭാവന. ഇതുതന്നെയാണ് ഒരു ജീനിയസിന്റെ ജീവിതവും. അതെ നമ്മള് ഭാഗ്യവാന്‍മാരാണ്. സച്ചിന്റെ കാലത്ത് ജീവിക്കാന് കഴിഞ്ഞുവെന്ന ഭാഗ്യമാന്‍മാര്.\nസെല്‍ഫ് ഗോളടിച്ചത് sanil at 11:25 PM\nLabels: cricket, sachin tendulkar, sports, ക്രിക്കറ്റ്, സച്ചിന്, സച്ചിന് ടെന്‍ഡുല്‍ക്കര്\nപ്രായം തളര്‍ത്തിയ പോരാളി\nസ്വരം നന്നാവുമ്പോള് പാട്ടുനിറുത്തുക എന്നതാണ് മര്യാദ. എന്നാല് മിക്കവര്‍ക്കും അതിന് കഴിയാറില്ല. കാരണം അനുഭവിച്ചുകൊണ്ടിരിക്കുന്ന പദവിയും പ്രശസ്തിയും സാമ്പത്തിക നേട്ടവും ഒറ്റയടിക്ക് വേണ്ടെന്ന് വയ്ക്കുക പ്രയാസമാണ്. ക്രിക്കറ്റില് റെക്കോര്‍ഡുകളുടെ മറുകരകണ്ട സച്ചിന് ടെന്‍ഡുല്‍ക്കര് എന്ന മഹാരഥന് ഇപ്പോള് നേരിടുന്ന പ്രധാന വിമര്‍ശനവും ഇതുതന്നെ. സമീപകാല പ്രകടനത്തിന്റെ അടിസ്ഥാനത്തിലാണെങ്കില് ടീമില് ഇടംനേടാന് പോലും സച്ചിന് അര്‍ഹനല്ല. പക്ഷേ, സച്ചിന് മുപ്പത്തിയൊന്‍പതാം വയസ്സിലും ടീമില് കടിച്ചുതൂങ്ങി തുടരുകയാണ്.\nതീര്‍ച്ചയായും ലോകക്രിക്കറ്റിന് ഇന്ത്യ നല്‍കിയ ഏറ്റവും വലിയ സംഭാവന സച്ചിന് ടെന്‍ഡുല്‍ക്കര് തന്നെയാണ്. 23 വര്‍ഷം നീണ്ട കരിയറില് സച്ചിന്റെ പേരിനൊപ്പം ചേര്‍ന്ന റെക്കോര്‍ഡുകള് ഇത് സാക്ഷ്യം വയ്ക്കും. ലോകക്രിക്കറ്റില് തന്നെ സച്ചിന് തുല്യരില്ല. പക്ഷേ, സച്ചിന്റെ സമീപകാല പ്രകടനങ്ങളാണ് കാര്യങ്ങള് തകിടം മറിക്കുന്നത്. തന്റെ സുവര്‍ണനേട്ടങ്ങളുടെ നിറംകെടുത്തുന്ന രീതിയിലാണ് ഇപ്പോള് സച്ചിന്റെ കളി. ക്രിക്കറ്റില് ഫോം നഷ്ടമാവുക പുതിയ സംഭവമല്ല. സച്ചിന് കഴിഞ്ഞ കുറേമത്സരങ്ങളിലായി പരിശോധിച്ചല് മനസ്സിലാവും ഫോം മാത്രമല്ല പ്രശ്‌നമെന്ന്. കണ്ണും കയ്യും തമ്മിലുളള ഐക്യമാണ് ബാറ്റിംഗിന്റെ മര്‍മം. ഇത് സച്ചിന് നഷ്ടമായിരിക്കുന്നു. പന്തിന്റെ ഗതിക്കൊത്ത് ബാറ്റ് വീശാന് സച്ചിന് കഴിയുന്നില്ല. അതുകൊണ്ടുതന്നെയാണ് മിക്ക ഇന്നിംഗ്‌സുകളിലും സച്ചിന്റെ വിക്കറ്റ് തെറിക്കുന്നത്.\nസച്ചിന്റെ കളിമികവിനെ പ്രായം തളര്‍ത്തിയിരിക്കുന്നുവെന്ന് രണ്ടുവര്‍ഷത്തെ കണക്കുകള് വ്യക്തമാക്കുന്നു. സെഞ്ച്വറികളുടെ തമ്പുരാനായ സച്ചിന് രണ്ടുവര്‍ഷത്തിനിടെ മൂന്നക്കത്തിലെത്തിയത് രണ്ടുതവണമാത്രം. 2011 ജനുവരിയില് ഇന്ത്യയുടെ ദക്ഷിണാഫ്രിക്കന് പര്യടനത്തിലാണ് ടെസ്റ്റില് സച്ചിന്റെ അവസാന സെഞ്ച്വറി. കേപ്ടൗണില് സച്ചിന് നേടിയത് 146 റണ്‍സ്. അതിന് ശേഷം 37 ഇന്നിംഗ്‌സുകളില് നിന്ന് ആകെ നേടിയത് 870 റണ്‍സ്, ആറ് അര്‍ധസെഞ്ച്വറികള് മാത്രമാണ് ഇതിലുളളത്. ഇംഗ്ലണ്ടിനെതിരെ ഇക്കഴിഞ്ഞ രണ്ട് ടെസ്റ്റുകളില് നിന്ന് നേടാനായത് 29 റണ്‍സ്. ഉയര്‍ന്ന സ്‌കോര് 13.\nരണ്ടുവര്‍ഷത്തെ സച്ചിന്റെ ബാറ്റിംഗ് ശരാശരി 35.72 ആണ്. ഇതേസമയം 39.56 ബാറ്റിംഗ് ശരാശരിയില് റണ്‍വേട്ട നടത്തുമ്പോഴാണ് വിവിഎസ് ലക്ഷ്മണ് പാഡഴിച്ചത്. രാഹുല് ദ്രാവിഡാവട്ടെ 42.63 റണ്‍ശരാശരിയില് ബാറ്റുവീശുമ്പോഴാണ് തലയെടുപ്പോടെ വിരമിക്കലിലും മാന്യതകാട്ടിയത്. വിരമിക്കുമ്പോള് തൊട്ടുമുന്‍പുളള മത്സരങ്ങളില് നിന്ന് എട്ട് സെഞ്ച്വറികളാണ് ദ്രാവിഡ് സ്വന്തം പേരിനൊപ്പം ചേര്‍ത്തത്. ദ്രാവിഡും ലക്ഷ്മണും സ്വരം നന്നായിരിക്കെ തന്നെ പാഡഴിച്ച് മാതൃക കാണിച്ചിട്ടും സച്ചിന് അനങ്ങാപ്പാറയായി നിന്നു, വിമര്‍ശനങ്ങളുടെ കൂരമ്പുകള് ഏറ്റുവാങ്ങാനായി.\nകളിക്കളം മാത്രമല്ല സച്ചിനെ നിയന്ത്രിക്കുന്നത്. കളത്തിന് പുറത്തുളള മാര്‍ക്കറ്റ് കൂടിയാണ്. സച്ചിന് വേണ്ടി കോടികളാണ് വിവിധ കമ്പനികള് പരസ്യത്തിനായി മുടക്കിയിരിക്കുന്നത്. അതുകൊണ്ടുതന്നെ സച്ചിന് കളിക്കളത്തില് തുടരേണ്ടത് ഈ കമ്പനികളുടെ ആവശ്യമാണ്. സച്ചിന് റണ്‍നേടിയോ ഇല്ലയോ എന്നതല്ല അവര് നോക്കുന്നത്. സച്ചിന് ഇന്ത്യന് ടീമിന്റെ ഭാഗമാണോ എന്ന് മാത്രമാണ്. പണം മാത്രം മാനദണ്ഡമാക്കിയ ബിസിസിഐയെ നിയന്ത്രിക്കുക എന്നത് ഈ കമ്പനികളെ സംബന്ധിച്ചിടത്തോളം നിസാര കാര്യം. ഇതുതന്നെയാണ് സച്ചിന്റെ കാര്യത്തില് അക്ഷരാര്‍ഥത്തില് സംഭവിക്കുന്നതും.\nമാര്‍ക്കറ്റിന്റെ സമ്മര്‍ദത്തെ അതിജീവിക്കാനായാല് സച്ചിന് ഏതൊരു ക്രിക്കറ്റ് പ്രേമിയുടെയും മനസ്സില് നിത്യനക്ഷത്രമായി ഉദിച്ചുനില്‍ക്കുമെന്നുറപ്പാണ്. കാരണം, സമകാലിക ക്രിക്കറ്റിലെ മറ്റുതാരങ്ങള്‍ക്ക് സ്വപ്നംകാണാന് കാണാന്‍പോലും കഴിയാത്ത നേട്ടങ്ങളാണ് സച്ചിന്റെ സമ്പാദ്യം. 192 ടെസ്റ്റുകളില് നിന്ന് 51 സെഞ്ച്വറികളോടെ 15562 റണ്‍സ്. 463 ഏകദിനങ്ങളില് നിന്ന് 49 സെഞ്ച്വറികളോടെ 18426 റണ്‍സ്. സമാനതകളില്ലാത്ത റണ്‍വേട്ടയ്‌ക്കൊപ്പമുളള റെക്കോര്‍ഡുകള് എണ്ണിയാലൊടുങ്ങാത്തത്രയുണ്ട്. ബാറ്റിംഗിലെ ഒട്ടുമിക്ക റെക്കോര്‍ഡുകളും സച്ചിന്റെ പേരിനൊപ്പമാണ്.\nമറാത്തി നോവലിസ്റ്റ് രമേഷ് ടെന്‍ഡുല്‍ക്കറുടെയും രജനിയുടെയും രണ്ടാമത്തെ മകനായി 1973 ഏപ്രില് 24ന് ബോംബെയിലായിരുന്നു ഇതിഹാസതാരത്തിന്റെ ജനനം. ഇഷ്ട സംഗീതസംവിധായകന് സച്ചിന് ദേവ് ബര്‍മന്റെ പേരാണ് രമേഷ് ടെന്‍ഡുല്‍ക്കര് രണ്ടാമത്തെ മകന് നല്‍കിയത്. മൂത്തജ്യേഷ്ഠന് അജിത്താണ് സച്ചിനെ ക്രിക്കറ്റിലേക്ക് വഴിനടത്തിയത്. രണ്ടു സഹോദരങ്ങള് കൂടിയുണ്ട് സച്ചിന്; നിതിനും സവിതയും. 1995ലായിരുന്നു സച്ചിന്റെ വിവാഹം. ഡോക്ടറായ അഞ്ജലി മേത്തയാണ് ഭാര്യ. രണ്ടു മക്കളുണ്ട് സാറയും അര്‍ജുനും.\nഡെന്നിസ് ലില്ലിയുടെ നിര്‍ദേശപ്രകാരം ഫാസ്റ്റ് ബൗളിംഗ് സ്വപ്നം ഉപേക്ഷിച്ച സച്ചിന് എത്തിയത് പ്രശസ്തകോച്ച് രമാകാന്ദ് അച് രേക്കറുടെ അടുത്തായിരുന്നു; പ്രഗല്‍ഭതാരങ്ങള് പിറവിയെടുത്ത ശാരദാശ്രം സ്‌കൂളില്. ജ്യേഷ്ഠന് അജിത്ത്തന്നെയാണ് സച്ചിനെ ശാരദാശ്രം സ്‌കൂളില് എത്തിച്ചതും. മടുപ്പില്ലാതെ മണിക്കൂറുകളോളം പരിശീലനം നടത്തുന്ന സച്ചിനിലെ പ്രതിഭയെ അച് രേക്കര് തുടക്കത്തിലേ തിരിച്ചറിഞ്ഞു. നീണ്ട ചിലപരിശീലന വേളകളില് സച്ചിന് ബാറ്റുചെയ്യുമ്പോള് അച്‌രേക്കര് സ്റ്റംപിന് മുകളില് ഒരുരൂപ നാണയം വയ്ക്കുമായിരുന്നു. സച്ചിനെ പുറത്താക്കുന്നവര്‍ക്കുളളതായിരുന്നു ആ നാണയം. പകേഷ മിക്കപ്പോഴും സച്ചിന് അപരാജിതനായി നിന്നു. ഇങ്ങനെ നേടിയ 13 ഒരുരൂപ നാണയങ്ങള് വിലപ്പെട്ട സമ്പാദ്യമായി സച്ചിന് ഇന്നും സൂക്ഷിക്കുന്നു.\n1988ലെ ലോര്‍ഡ് ഹാരിസ് ഷീല്‍ഡ് ഇന്റര് സ്‌കൂള് ക്രിക്കറ്റ് ടൂര്‍ണമെന്റാണ് സച്ചിന്റെ കരിയര് മാറ്റിമറിച്ചത്. അതിനുമുന്‍പുതന്നെ സച്ചിന് ബോംബെ ക്രിക്കറ്റ് വൃത്തങ്ങളിലെ ചര്‍ച്ചാവിഷയമായിരുന്നു. ഫൈനലില് അന്‍ജുമാം ഇസഌം സ്‌കൂളിനെതിരെ സച്ചിനും കൂട്ടുകാരന് കാംബഌയും ചേര്‍ന്ന് അടിച്ചെടുത്തത് 664 റണ്‍സായിരുന്നു. സച്ചിന് 326 റണ്‍സുമായും കാംബ്ലി 349 റണ്‍സുമായും അപരാജിതരായി നിന്നു. 2006വരെ ഈ ലോകറെക്കോര്‍ഡിന് ഇളക്കം തട്ടിയില്ല. തൊട്ടുപിന്നാലെ സച്ചിന് ബോംബെ രഞ്ജി ട്രോഫി ടീമിലുമെത്തി.\n1988 ഡിസംബര് 11ന് 15 വര്‍ഷവും 232 ദിവസവും പ്രായമുളളപ്പോള് ഗുജറാത്തിനെതിരെ ആയിരുന്നു സച്ചിന്റെ അരങ്ങേറ്റം. ഒന്നാം കഌസ് ക്രിക്കറ്റ് കളിക്കുന്ന ഏറ്റവും പ്രായം കുറഞ്ഞ ഇന്ത്യക്കാരായി മാറിയ സച്ചിന് ആദ്യമത്സരത്തില് തന്നെ സെഞ്ച്വറിനേടി; 100 നോട്ടൗട്ട്. ധേവ്ധര് ട്രോഫിയിലും ദുലീപ് ട്രോഫിയിലും അരങ്ങേറ്റത്തില് സെഞ്ച്വറി കുറിച്ച സച്ചിന് ഇറാനി ട്രോഫി ഫൈനലിലും സെഞ്ച്വറിനേടി.ഒരൊറ്റ സീസണ്‍കൊണ്ട് ഇന്ത്യന് ക്രിക്കറ്റ് കീഴടക്കിയ സച്ചിന് പതിനാറാം വയസ്‌സില് ഇന്ത്യന് ടീമിലുമെത്തി.\nസെല്‍ഫ് ഗോളടിച്ചത് sanil at 9:53 AM\nLabels: Batting, cricket, indian cricket, rahul dravid, Ricky Ponting, sachin, sachin tendulkar, sports, Tendulkar, VVS Lakshman\nട്വന്റി 20 ക്രിക്കറ്റ് ബാറ്റ്‌സ്മാന്‍മാരുടെ കളിയാണ്. നേരിടുന്ന ആദ്യപന്ത് മുതല് ഗാലറിയിലേക്ക് പറത്താനുളള മനസ്സുമായാണ് ബാറ്റ്‌സ്മാന്‍മാര് ക്രീസിലെത്തുക. ബൗളറുടെ വലുപ്പച്ചെറുപ്പം അവിടെ ബാധകമല്ല. സെവാഗും ഗെയ്‌ലും ഡിവിലിയേഴ്‌സും ഗംഭീറുമെല്ലാം റഹാനെയുമെല്ലാം കളിക്കളങ്ങള് വാഴുമ്പോഴും അഞ്ചാം സീസണിലെ ഐ പി എല്ലില് ബൗളര്‍മാരും മിന്നിത്തിളങ്ങുന്നു. ബൗളര്‍മാരുടെ മികവുതന്നെയാണ് അഞ്ചാം സീസണിലെ ഐ പി എല്ലിനെ മുന്‍പതിപ്പുകളില് നിന്ന് വ്യത്യസ്തമാക്കുന്നത്.\nഎങ്ങനെയെറിഞ്ഞാലും അടിച്ചുപറത്തുമെന്ന് തിരിച്ചറിഞ്ഞതോടെയാണ് ബൗളര്‍മാര് പുതിയ പരീക്ഷണങ്ങള്‍ക്ക് മുതിര്‍ന്നത്. മിക്കവര്‍ക്കും ഇത് ഫലപ്രദമായി കളിക്കളത്തില് പ്രാവര്‍ത്തികമാക്കാനായി. പുതിയ രീതിയിലുളള ബൗണ്‍സറുകളും സ്ലോകട്ടിംഗ് ബോളുകളുമെല്ലാമാണ് ബൗളര്‍മാരുടെ പുതിയ ആയുധങ്ങള്. ലംഗ്തിലെ വ്യതിയാനം, സ്ലോ ബൗണ്‍സര്, വേഗത്തിലുളള വ്യതിയാനം എന്നിവയും ബൗളര്‍മാരുടെ ആയുധങ്ങളാണ്. 44 മത്സരങ്ങള് പൂര്‍ത്തിയായപ്പോള് 16 ബൗളര്‍മാര് മാന് ഒഫ് ദ മാച്ചായി എന്നതുതന്നെ ഇതിന് ഏറ്റവും വലിയ തെളിവാണ്. ബാറ്റ്‌സ്മാന്‍മാര് അരങ്ങുവാഴുന്ന മത്സരങ്ങളിലാണ് ബൗളര്‍മാരുടെ ഈ മികവെന്നത് പ്രത്യേക ശ്രദ്ധേയമാണ്.\nപഞ്ചാബ് കിംഗ്‌സ് ഇലവന്റെ പ്രവീണ് കുമാറാണ് ഇത്തവണത്തെ ഏറ്റവും മികച്ച ബൗളിംഗിന് ഉടമ. വിക്കറ്റൊന്നും വീഴ്ത്താതെയാണ് പ്രവീണ് ഈ നേട്ടം സ്വന്തമാക്കിയത്. അതിങ്ങനെ, നാലോവറില് വഴങ്ങിയത് വെറും എട്ടു റണ്‍സ്. റണ്‍സൊഴുകുന്നു ഇന്ത്യയിലെ പിച്ചിലാണ് പ്രവീണിന്റെ അസാധാരണ നേട്ടം. പഞ്ചാബിന്റെ തന്നെ അസര് മഹ്മൂദ് റോയല് ചലഞ്ചേഴ്‌സ് ബാംഗ്ലൂരിനെതിരെ നാലോവറില് 20 റണ്‍സ് വഴങ്ങി മൂന്ന് വിക്കറ്റുനേടി. കളിയിലെ താരമായി തിരഞ്ഞെടുക്കപ്പെടുകയും ചെയ്തു. അവസാന ഓവറുകളില് റണ്ണൊഴുക്ക് നിയന്ത്രിക്കാനുളള മികവാണ് അസറിന്റെ സവിശേഷത.\nപോയിന്റ് പട്ടികയില് ഏറ്റവും പിന്നിലാണെങ്കിലും ഡെക്കാന് ചാര്‍ജേഴ്‌സിന്റെ ഡെയ്ല് സ്റ്റെയ്ന് ഇത്തവണത്തെ അവിസ്മരണീയ ബൗളിംഗ് സ്‌പെല്ലിന് ഉടമയാണ്. നാലോവറില് പത്ത് റണ്‍സ് വഴങ്ങി രണ്ടു വിക്കറ്റ്. മുംബയ് ഇന്ത്യന്‍സിനെതിരെ ആയിരുന്നു സ്റ്റെയ്‌നിന്റെ തീപാറും ബൗളിംഗ്. എന്നാല് സ്റ്റെയ്‌ന് പിന്തുണ നല്‍കാന് ശേഷിയുളള ബൗളര്‍മാര് ചാര്‍ജേഴ്‌സ് നിരയിലില്ല.\nവെസ്റ്റ് ഇന്‍ഡീസ് ബൗളര് സുനില് നരൈനാണ് ഇത്തവണത്തെ ഐ പി എല്ലിന്റെ കണ്ടെത്തല്. ഏഴു കളികളില് നിന്ന് 12 വിക്കറ്റുകള് നേടിയ സുനില് റണ്‍സ് വിട്ടുനല്‍കുന്നതില് പിശുക്കനാണ്. പഞ്ചാബിനെതിരെ നാലോവറില് 19 റണ്‍സ് വഴങ്ങി അഞ്ച് വിക്കറ്റ് നേടിയതാണ് മികച്ച ബൗളിംഗ് പ്രകടനം.\nഡെല്‍ഹി ഡെയര് ഡെവിള്‍സിന്റെ മോര്‍നെ മോര്‍കല് ഇന്ത്യയിലെ ചത്ത പിച്ചുകളിലും അതിവേഗതയാല് ബാറ്റ്‌സ്മാന്‍മാരെ വിറപ്പിക്കുന്നു. വേഗത്തിന്റെ മിടുക്കില് 10 കളികളില് നിന്ന് 19 വിക്കറ്റുകളും നേടി. ഒരു കളിയില് മാന് ഒഫ് ദ മാച്ചായി.\nഇടംകൈയന് സ്പിന്നര്‍മാര്‍ക്കും ഇത്തവണ ശോഭിക്കാനായി. ഡെവിള്‍സിന്റെ പവന് നേഗിയും ഷഹബാസ് നദീമും ചെന്നൈയുടെ രവീന്ദ്ര ജഡേജ, കൊല്‍ക്കത്തയുടെ ഷാക്കിബ് അല് ഹസന്, റോയല് ചലഞ്ചേഴ്‌സിന്റെ കെ പി അപ്പണ്ണ എന്നിവരാണ് ഇവരില് പ്രമുഖര്.\nരവീന്ദ്ര ജഡേജ, മാര്‍ലന് സാമുവല്‍സ്, ലക്ഷ്മിപതി ബാലാജി, മോര്‍നെ മോര്‍കല്, കീറോണ് പൊളളാര്‍ഡ്, ദിമിത്രി മസ്‌കരാനെസ്, ഷാകിബ് അല് ഹസന്, സുനില് നരൈന്, ഷഹബാസ് നദീം, നുവാന് കുലശേഖര, സൗരവ് ഗാംഗുലി, ബ്രെറ്റ് ലീ, എ ബി ഡിവിലിയേഴ്‌സ്, ഡെയ്ല് സ്റ്റെയ്ന്, പവന് നേഗി എന്നിവരാണ് ബൗളിംഗ് മികവുകൊണ്ട് അഞ്ചാം സീസണിലെ ഐ പി എല്ലില് ഇതുവരെ മാന് ഒഫ് ദ മാച്ച് പുരസാകാരം നേടിയവര്.\nസെല്‍ഫ് ഗോളടിച്ചത് sanil at 9:18 AM\nLabels: cricket, IPL, ഐ പി എല്, ക്രിക്കറ്റ്, ഗംഭീർ, പ്രവീൺ കുമാർ, ബൌളർ, സെവാഗ്\nപ്രിമിയര് ലീഗിലെ എക്കാലത്തെയും മികച്ച ഗോള് റൂണിയുടേത്\nമാഞ്ചസ്റ്റര് യുണൈറ്റഡ് സ്‌ട്രൈക്കര് വെയ്ന് റൂണിക്ക് അപൂര്‍വ ബഹുമതി. 20 വര്‍ഷത്തെ പ്രിമിയര് ലീഗ് ഫുട്‌ബോളിലെ ഏറ്റവും മികച്ച ഗോളിന് ഉടമയായി വെയ്ന് റൂണിയെ തിരഞ്ഞെടുത്തു. വോട്ടെടുപ്പിലൂടെയാണ് പ്രിമിയര് ലീഗ് ചരിത്രത്തിലെ ഏറ്റവും മികച്ച ഗോള് കണ്ടെത്തിയത്.ഡെന്നിസ് ബെര്‍ഗ്കാംപും തിയറി ഒന്റിയും രണ്ടും മൂന്നും മികച്ച ഗോളുകളുടെ അവകാശികളായി.\nകഴിഞ്ഞ സീസണില് മാഞ്ചസ്റ്റര് സിറ്റിക്കെതിരെയായിരുന്നു റൂണിയുടെ മനോഹര ഗോള്. സ്വന്തം തട്ടകത്തില് നടന്ന കളിയില് റൂണിയുടെ മികവില് മാന്‍യു2-1ന് ജയിച്ചു. രണ്ട് സിറ്റി പ്രതിരോധനിരക്കാരുടെ മുകളിലൂടെ പറന്നുയര്‍ന്ന് ബൈസിക്കിള് കിക്കിലൂടെയാണ് റൂണി പന്ത് വലയിലെത്തിച്ചത്.\nമികച്ച ഗോള് കണ്ടെത്താനുളള മത്സരത്തില് 42 ലക്ഷം വോട്ടുകള് രേഖപ്പെടുത്തി.ആകെ രേഖപ്പെടത്തിയ വോട്ടിന്റെ 26 ശതമാനം നേടിയാണ് റൂണി മിന്നും ഗോളിന് ഉടമയായത്. ബെര്‍ഗ്കാംപിന് 19 ശതമാനം വോട്ടുകളും ഒന്റിക്ക് 15 ശതമാനം വോട്ടുകളും ലഭിച്ചു.\nആഴ്‌സനല് താരമായിരുന്നു ബെര്‍ഗ്കാംപ് ന്യൂകാസിലിനെതിരെ 2002ല് നേടിയ ഗോളാണ് രണ്ടാം സ്ഥാനത്തെത്തിയത്. ഒന്റിക്ക് മൂന്നാം സ്ഥാനം നേടിക്കൊടുത്തത് രണ്ടായിരത്തില് മാഞ്ചസ്റ്റര് യൂണൈറ്റഡിനെതിരെ വോളിയിലൂടെ നേടിയ ഗോളാണ്.\nപ്രിമിയര് ലീഗിലെ അസാധാരണ ഗോളുകൾ ടിവിയില് കണ്ടാണ് ഞാന് വളര്‍ന്നത്. അതേ ലീഗിലെ ഏറ്റവും മികച്ച ഗോളിന് ഉടമയായി വോട്ടെടുപ്പിലൂടെ തിരഞ്ഞെടുക്കപ്പെട്ടത് സ്വപ്‌നസാഫല്യമാണ്-റൂണി പറഞ്ഞു.\nപ്രിമിയര് ലീഗിന്റെ പത്തുവര്‍ഷ ചരിത്രത്തിലെ ഏറ്റവും മികച്ച ഗോളിനുളള പുരസ്‌കാരം ഡേവിഡ് ബെക്കാമിനായിരുന്നു ലഭിച്ചത്.\nസെല്‍ഫ് ഗോളടിച്ചത് sanil at 7:09 AM\nLabels: football, liverpool, manchester united, Robin Van Persie, പ്രിമിയര് ലീഗ്, മാഞ്ചസ്റ്റര് യുണൈറ്റഡ്, വെയ്ന് റൂണി\nസ്വപ്‌നതുല്യമായ ഗോള്‍വേട്ടയുമായി കുതിക്കുന്ന ലയണല് മെസ്സിക്ക് മുന്നില് മറ്റൊരു റെക്കോര്‍ഡുകൂടി വഴിമാറി. യൂറോപ്യന് ഫുട്‌ബോളില് ഒരു സീസണില് ഏറ്റവുമധികം ഗോളുകള് നേടുന്ന താരമെന്ന റെക്കോര്‍ഡ് ഇനി മെസ്സിക്ക് സ്വന്തം. 39 വര്‍ഷം മുന്‍പ് ജര്‍മന് ഗോളടിയന്ത്രം ഗെര്‍ഡ് മുളളര് സ്ഥാപിച്ച 67 ഗോളുകളുടെ റെക്കോര്‍ഡാണ് മെസ്സി മാറ്റിക്കുറിച്ചത്. മെസ്സിക്കിപ്പോള് 68 ഗോളുകളായി.\nമലാഗയ്‌ക്കെതിരെ ഹാട്രിക് നേടിയാണ് മെസ്സി, മുളളറുടെ റെക്കോര്‍ഡ് ഭേദിച്ചത്. സ്പാനിഷ് ലീഗില് മെസ്സിയുടെ നാല്‍പ്പത്തിയാറാം ഗോളുകള്‍കൂടിയായിരുന്നു ഇത്. സീസണിലെ ഒന്‍പതാമത്തെ ഹാട്രിക്കും. മുളളര് 1972-73 സീസണില് ബയേണ് മ്യൂണിക്കിന് വേണ്ടിയാണഅ 67 ഗോളുകള് അടിച്ചുകൂട്ടിയത്.\n24കാരനായ മെസ്സി, ബാഴ്‌സലോണയ്ക്ക് വേണ്ടി ഏറ്റവുമധികം ഗോളുകള് നേടിയ താരവുമാണ്. 248 ഗോളുകളാണ് ബാഴ്‌സയുടെ പേരില് മെസ്സി എതിരാളികളുടെ വലയിലെത്തിച്ചത്. കാള് റോഡ്രിഗസിന്റെ 60 വര്‍ഷം പഴക്കമുളള 232 ഗോളിന്റെ റെക്കോര്‍ഡ് മെസ്സി മറികടന്നതും ഈ സീസണില് തന്നെ.\nപതിനേഴാം വയസ്സില്, 2005 മെയ് ഒന്നിന് അല്‍ബാസറ്റെയ്‌ക്കെതിരെ ആയിരുന്നു ബാഴ്‌സയ്ക്ക് വേണ്ടി മെസ്സിയുടെ ആദ്യഗോള്.\nസെല്‍ഫ് ഗോളടിച്ചത് sanil at 1:48 AM\nLabels: barcelona, football, messi, ഗെര്‍ഡ് മുളളര്, ബാഴ്‌സലോണ, മുളളര്, മെസ്സി, ലയണല് മെസ്സി\nകയ്യാലപ്പുറത്തിരിക്കുന്ന തേങ്ങ പോലെയാണിപ്പോള് ഇത്തവണത്തെ ഇംഗ്ലീഷ് പ്രീമിയര് ലീഗ് കിരീടം. രണ്ടു മാഞ്ചസ്റ്റര് ടീമുകള് ഇഞ്ചോടിഞ്ച് പൊരുതുമ്പോള് ആവേശം അതിരുകളില്ലാതെ കുതിച്ചുയരുന്നു. രണ്ട് റൗണ്ട് വീതം മത്സരങ്ങള് മാത്രം ശേഷിക്കേ ആരായിരിക്കും പുതിയ കിരീടാവകാശികള്?. മാഞ്ചസ്റ്റര് യുണൈറ്റഡോ അതോ മാഞ്ചസ്റ്റര് സിറ്റിയോ?. ഇരുടീമുകളുടെയും കടുത്ത ആരാധകര്‍ക്കുപോലും ഉറപ്പിച്ചൊരു ഉത്തരം പറയാന് കഴിയാത്ത അവസ്ഥ.\n36 റൗണ്ടു വീതം മത്സരങ്ങള് പൂര്‍ത്തിയായപ്പോള് 83 പോയിന്റ് വീതം നേടി ഒപ്പത്തിനൊപ്പം നില്‍ക്കുകയാണ് മാന്‍യുവും സിറ്റിയും. ഗോള്‍ശരാശരിയില് ഇപ്പോള് സിറ്റിയാണ് ഒന്നാം സ്ഥാനത്ത്. മൂന്നാം സ്ഥാനത്തുളള ആഴ്‌സനലിന് 66 പോയിന്റ് മാത്രമേയുളളൂ. അതുകൊണ്ടുതന്നെ കിരീടപ്പോരാട്ടത്തില് മറ്റൊരു ടീം ഇനി പരാമര്‍ശിക്കുക കൂടി വേണ്ട. മാന്‍യുവാണ് നിലവിലെ ജേതാക്കള്. ലിവര്‍പൂള് ആദ്യ എട്ടില്‍പോലും സ്ഥാനം പിടിക്കില്ലെന്ന് ഏകദേശം ഉറപ്പായിക്കഴിഞ്ഞു. ഇതോടെ പ്രിമിയര് ലീഗിലെ ബിഗ് ഫോര് എന്ന വിശേഷണത്തിനും ഇത്തവണ ഇളക്കം തട്ടുമെന്നുറപ്പായി.\nലോകത്തേറ്റവും ആരാധകരുളള കളിസംഘമാണ് മാന്‍യു. അതുകൊണ്ടുതന്നെ ആരാധക പിന്തുണയില് മാന്‍യു തന്നെയായിരിക്കും മുന്നില്. ചാണക്യ തന്ത്രങ്ങളുമായി എതിരാളികളെ അമ്പരപ്പിക്കുന്ന സാക്ഷാല് അലക്‌സ് ഫെര്‍ഗ്യൂസന് ഇത്തവണയും അത്ഭുതം പുറത്തെടുക്കുമെന്നാണ് ആരാധകരുടെ പ്രതീക്ഷ. സിറ്റിയാവട്ടെ റോബര്‍ട്ടോ മാന്‍സീനിയുടെ തന്ത്രങ്ങളെയാണ് ഉറ്റുനോക്കുന്നത്.\nമാഞ്ചസ്റ്റര് ഡെര്‍ബിയില് സിറ്റിയോട് ഒറ്റഗോള് തോല്‍വി വഴങ്ങിയതോടെയാണ് മാന്‍യുവിന്റെ പ്രതീക്ഷകള് തുലാസിലായത്. സിറ്റി പ്രതീക്ഷ വീണ്ടെടുത്തതും. വിന്‍സന്റ് കോംപനിയുടെ ഹെഡറാണ് ഇത്തവണത്തെ പ്രിമിയര്‍ഷിപ്പിനെ മുള്‍മുനയിലെത്തിച്ചത്. ഇനി അവസാന ദിനംവരെ കാത്തിരുന്നേ മതിയാവൂ.\nസമീര് നസ്രി, കോംപനി, ഡേവിഡ് സില്‍വ, സെര്‍ജിയോ അഗ്യൂറോ, കാര്‍ലോസ് ടെവസ്, യായ ടൂറെ എന്നിവരടങ്ങിയ താരനിരയാണ് സിറ്റിയുടെ കരുത്ത്. പണം വാരിയെറിഞ്ഞാണ് സിറ്റി ഈ സീസണില് താരങ്ങളെ വാരിക്കൂട്ടിയത്. വെയ്ന് റൂണി, നാനി, റയാന് ഗിഗ്‌സ്, പാര്‍ക് ജി സുംഗ്, പാട്രിസ് ഇവ്ര, അന്റോണിയോ വലന്‍സിയ തുടങ്ങിയവരിലൂടെയാണ് മാന്‍യു മറുപടി നല്‍കുക. ഇതോടൊപ്പം പത്തൊന്‍പത് കിരീടം നേടിയതിന്റെ പാരമ്പര്യവും മാന്‍യുവിന് കൂട്ടായുണ്ട്.\nന്യൂകാസില് യുണൈറ്റഡും ക്യൂന്‍സ് പാര്‍ക് റേഞ്ചേഴ്‌സുമാണ് സിറ്റിയുടെ ഇനിയുളള എതിരാളികള്. മാന്‍യുവാകട്ടെ സ്വാന്‍സീ, സണ്ടര്‍ലാന്‍ഡ് എന്നിവരുമായി ഏറ്റുമുട്ടും. സിറ്റിക്കാണ് താരതമ്യേന ശക്തരായ എതിരാളികളെ നേരിടേണ്ടത്. ഗോള്‍ശരാശരിയില് സിറ്റിയാണിപ്പോള് മുന്നില്. ശേഷിക്കുന്ന മത്സരങ്ങളില് ഇരുടീമുകളും ജയിച്ചുകയറിയാല് ജേതാക്കളെ നിശ്ചയിക്കുന്നത് ഗോള്‍ശരാശരി തന്നെയായിരിക്കും. അതുകൊണ്ടുതന്നെ പരമാവധി ഗോളുകള് നേടി ജയിക്കാനായിരിക്കും മാന്‍യുവിന്റെയും സിറ്റിയുടെയും ലക്ഷ്യം. ഗോള്‍ശരാശരിയില് കിരീടം നഷ്ടമാവുക എന്നത് ഇരുടീമുകള്‍ക്കും ഹൃദയഭേദകം ആവുമെന്ന കാര്യത്തില് തര്‍ക്കമില്ല.\nസെല്‍ഫ് ഗോളടിച്ചത് sanil at 11:32 PM\nLabels: manchester city, manchester united, rooney, പ്രിമിയര് ലീഗ്, മാഞ്ചസ്റ്റര് യുണൈറ്റഡ്\nഇംഗ്ലീഷ് ഫുട്‌ബോളില് ഇനി റോയ് ഹോഡ്ജ്‌സണ് യുഗം.\nഇംഗ്ലണ്ട് ദേശീയ ഫുട്‌ബോള് ടീമിന്റെ പുതിയ പരിശീലകനായി റോയ് ഹോഡ്ജസനെ നിയമിച്ചു. നാലു വര്‍ഷത്തോക്കാണ് കരാര്. പ്രിമിയര് ലീഗ് ടീമായ വെസ്റ്റ് ബ്രോമിന്റെ പരിശീലകനാണ് ഹോഡ്ജ്‌സണ്. സീസണില് ശേഷിക്കുന്ന രണ്ട് മത്സരങ്ങളിലും ഹോഡ്ജ്‌സണ് തന്നെയായിരിക്കും വെസ്റ്റ് ബ്രോമിന്റെ പരിശീലകന്.\nഫെബ്രുവരിയില് സ്ഥാനമൊഴിഞ്ഞ ഫാബിയോ കപ്പെല്ലോയ്ക്ക് പകരമാണ് ഹോഡ്ജ്‌സന്റെ അപ്രതീക്ഷിത നിയമനം. ടോട്ടന്‍ഹാമിന്റെ ഹാരി റെഡ്‌നാപ്പ് ഇംഗ്ലീഷ് കോച്ചാവുമെന്നായിരുന്നു പരക്കെ വിശ്വസിച്ചിരുന്നത്. റെഡ്‌നാപ്പും പരിശീകസ്ഥാനം ഏറ്റെടുക്കാന് മാനസികമായി തയ്യാറെടുത്തിരുന്നു. ഹോഡ്ജ്‌സനുമായി നാലു മണിക്കൂര് നീണ്ട ചര്‍ച്ചയ്‌ക്കൊടുവിലാണ് ഇംഗ്ലീഷ് എഫ് എ പുതിയ കോച്ചിനെ പ്രഖ്യാപിച്ചത്. സ്റ്റുവര്‍ട്ട് പിയേഴ്‌സായിരുന്നു ഇംഗ്ലണ്ടിന്റെ താല്‍ക്കാലിക കോച്ച്. ഇംഗ്ലണ്ടിന്റെ ഒളിംപിക് ടീം കോച്ചാണ് പിയേഴ്‌സ്.\nഹോഡ്ജ്‌സന് കീഴില് മെയ് 26ന് നോര്‍വേയ്‌ക്കെതിരെയാണ് ഇംഗ്ലണ്ടിന്റെ ആദ്യമത്സരം. ജൂണ് രണ്ടിന് ബല്‍ജിയവുമായും ഇംഗ്ലണ്ട് ഏറ്റുമുട്ടും. തൊട്ടുപിന്നാലെയെത്തുന്ന യൂറോ 2012 ആയിരിക്കും ഹോഡ്ജ്‌സന്റെ ഏറ്റവും വലിയ വെല്ലുവിളി. ജൂണ് 11 മുതല് പോളണ്ടിലും ഉക്രെയ്‌നിലുമായിട്ടാണ് യൂറോ 2012 നടക്കുക.\n64കാരനായ ഹോഡ്ജ്‌സണ് 18 ടീമുകളെ പരിശീലിപ്പിച്ച അനുഭവ സമ്പത്തുമായാണ് ഇംഗ്ലീഷ് ടീമിന്റെ ചുമതല ഏറ്റെടുക്കുന്നത്. ഇത്തവണത്തെ യൂറോകപ്പിന് പുറമെ 2014 ലോകകപ്പും 2016ലെ യൂറോകപ്പും ഹോഡ്ജ്‌സന്റെ കരാര് കാലാവധിക്കുളളില് ഉള്‍പ്പെടുന്നുണ്ട്.\n1947ല് ജനിച്ച ഹോഡ്ജ്‌സണ് മുന്‍നിര ക്ലബുകള്‍ക്ക് വേണ്ടിയൊന്നും കളിച്ചിട്ടില്ല. സ്വീഡിഷ് ക്ലബായ ഹാംസ്റ്റഡിന്റെ കോച്ചായാണ് പരിശീലക ജീവിതം തുടങ്ങുന്നത്, 1976ല്. തുടര്‍ന്ന് ഇംഗ്ലണ്ട്, സ്വിറ്റ്‌സര്‍ലാന്‍ഡ്, ഇറ്റലി, ഡെന്‍മാര്‍ക്ക്, നോര്‍വേ എന്നിവിടങ്ങളിലെ ക്ലബുകളെ പരിശീലിപ്പിച്ചു.\n1994 ലോകകപ്പില് സ്വിറ്റ്‌സര്‍ലാന്‍ഡിന്റെ കോച്ചായിരുന്നു. പിന്നീട് യു എ ഇ , ഫിന്‍ലന്‍ഡ് ദേശീയ ടീമുകളുടെ ചുമതല വഹിച്ചു. ഇന്റര് മിലാന്, ബ്ലാക്ക്‌ബേണ്, ഫുള്‍ഹാം, ലിവര്‍പൂള് എന്നീ ക്ലബുകളുടെയും പരിശീലകനായിരുന്നു. കഴിഞ്ഞ സീസണ് പകുതിയായപ്പോള് ലിവര്‍പൂളില് നിന്ന് പുറത്താക്കുകയായിരുന്നു. തുടര്‍ന്നാണ് വെസ്റ്റ് ബ്രോമിന്റെ അമരക്കാരനായത്.\nസെല്‍ഫ് ഗോളടിച്ചത് sanil at 12:13 AM\nLabels: Roy Hodgson, എഫ് എ, ഫാബിയോ കപ്പെല്ലോ, ഫുട്‌ബോള്, ഹാരി റെഡ്‌നാപ്പ്, റോയ് ഹോഡ്ജ്‌സണ്\nകളിജീവിതത്തിന്റെ സായാഹ്നത്തില് എത്തിനില്‍ക്കുന്ന സച്ചിന് ടെന്‍ഡുല്‍ക്കര് പുതിയ കളിത്തട്ടിലേക്ക് ചുവടുവയ്ക്കുന്നുവെന്ന് സൂചന. ഇന്ത്യയില് ഏറ്റവും അംഗീകരാമുളള വ്യക്തികളില് ഒരാളായ സച്ചിന് രാഷ്ട്രീയത്തിലേക്ക് ഇറങ്ങുന്നുവെന്നാണ് റിപ്പോര്‍ട്ടുകള്. രാജ്യസഭാംഗത്വം നല്‍കിയതിനു പിന്നാലെ കോണ്‍ഗ്രസ് സച്ചിനെ പാര്‍ട്ടിയിലേക്ക് ക്ഷണിച്ചതാണ് പുതിയ വാര്‍ത്തകളുടെ പിറവിക്ക് കാരണം.\nമറാഠ നേതാവും എംപിയുമായ സഞ്ജയ് നിരുപമാണു മാസ്റ്റര് ബ്ലാസ്റ്ററെ കോണ്‍ഗ്രസിലേക്കു ക്ഷണിച്ചത്. സച്ചിനു താത്പര്യമുണ്ടെങ്കില് പാര്‍ട്ടി അംഗത്വം നല്‍കുമെന്നും സഞ്ജയ് നിരുപം പറഞ്ഞു. സച്ചിന്റെ രാജ്യസഭാ പ്രവേശത്തെക്കുറിച്ച് വിവിധ കോണുകളില് നിന്ന് വ്യത്യസ്ത അഭിപ്രായങ്ങള് ഉയര്‍ന്നു കഴിഞ്ഞു. ഇതേസമയം, സച്ചിന് ആയതിനാല് പരസ്യവിമര്‍ശനം ഉന്നയിക്കാന് എതിരാളികള്‍ക്ക് കഴിയുന്നുമില്ല. മുന് ഇന്ത്യന്‍താരം സഞ്ജയ് മഞ്ചരേക്കര് മാത്രമാണ് സച്ചിന്റെ തീരുമാനം ഞെട്ടിക്കുന്നതാണെന്ന് പ്രതികരിച്ചത്.\nകളിയില് തുടരുന്ന സച്ചിന് രാജ്യസഭാംഗത്വം സ്വീകരിക്കുമെന്ന് തീരെ പ്രിതീക്ഷിച്ചില്ല. ക്രിക്കറ്റിന് ഇത്രയേറെ സംഭാവന നല്‍കിയ, അനുഭവ സമ്പത്തുളള സച്ചിന് പരിശീലകനായോ മറ്റേതെങ്കിലും തരത്തിലോ കളിയില് നില്‍ക്കുമെന്നാണ് കരുതിയത്. വ്യവസായ സംരഭം ആണെങ്കില്‍പ്പോലും ഞെട്ടലുണ്ടാവില്ലായിരുന്നു. സച്ചിന് രാഷ്ട്രീയത്തിലിറങ്ങുന്നത് സങ്കല്‍പ്പിക്കാന്‍പോലും കഴിയുന്നില്ല-മഞ്ചരേക്കര് പറഞ്ഞു.\nസച്ചിന്റെ രാജ്യസഭാ പ്രവേശത്തെ പരസ്യമായി എതിര്‍ക്കാന് കഴിയാത്ത ബിജെപിയും ശിവസേനയും കോണ്‍ഗ്രസിന്റെ രാഷ്ട്രീയ ലക്ഷ്യങ്ങള്‍ക്കെതിരെ ശബ്ദമുയര്‍ത്തിക്കഴിഞ്ഞു. സച്ചിനെ രാജ്യസഭാംഗമാക്കിയതിനോടു യോജിക്കുന്നു. അദ്ദേഹം അത് അര്‍ഹിക്കുന്നുണ്ട്. പക്ഷേ, കോണ്‍ഗ്രസ് പെട്ടെന്ന് ഇങ്ങനെയൊരു തീരുമാനമെടുത്തത് ബോഫോഴ്‌സ് പോലുള്ള അഴിമതി വിവാദങ്ങളില് നിന്നു ശ്രദ്ധ തിരിക്കാനല്ലേ എന്നു സംശയമുണ്ട് - ശിവസേനാ നേതാവ് രാഹുല് നര്‍വേകര് പറഞ്ഞു. സമാന അഭിപ്രായമാണ് ബിജെപിയും പ്രകടിപ്പിച്ചത്. എന്നാല്, ഇക്കാര്യത്തില് രാഷ്ട്രീയം കലര്‍ത്തരുതെന്നാണ് എംഎന്‍എസ് നേതാവ് രാജ്താക്കറെയുടെ പക്ഷം. മഹാനായ താരത്തെ ആദരിക്കുന്നുവെന്നു മാത്രം കണ്ടാല് മതിയെന്നാണ് രാജ് താക്കറെ പറയുന്നത്.\nസച്ചിനെയും നടി രേഖയെയും രാജ്യസഭയിലേക്ക് നാമനിര്‍ദേശം ചെയ്തതില് കോണ്‍ഗ്രസിന്റെ രാഷ്ട്രീയ ലക്ഷ്യം പകല്‍പോലെ വ്യക്തമാണെന്നു ബിഎസ്പി അധ്യക്ഷ മായാവതി ആരോപിച്ചു.\nസച്ചിന് ഇത് അര്‍ഹിക്കുന്നുണ്ടെങ്കിലും കോണ്‍ഗ്രസിനിത് വോട്ടിനുള്ള തന്ത്രം മാത്രമാണ്. രാജ്യസഭയില് സച്ചിന് കാര്യശേഷി തെളിയിക്കേണ്ടതുണ്ടെന്നും മായാവതി പറഞ്ഞു. ഇതേസമയം, നടി ഹേമമാലിനി രസകരമായാണ് സച്ചിന്റെ രാജ്യസഭാ പ്രവേശത്തോട് പ്രതികരിച്ചത്- വിരമിച്ചവര്‍ക്കുള്ള സഭയില് സച്ചിനു ബോറടിക്കാതിരുന്നാല് മതിയായിരുന്നു.\nസെല്‍ഫ് ഗോളടിച്ചത് sanil at 1:12 PM\nLabels: sachin tendulkar, ടെന്‍ഡുല്‍ക്കര്, മഞ്ചരേക്കര്, രാജ്യസഭ, സച്ചിന്\nബാഴ്‌സലോണയെ ആധുനിക ഫുട്‌ബോളിലെ ഒന്നാംനമ്പര് കളിസംഘമാക്കി ലോകത്തെ വിസ്മയിപ്പിച്ച പെപ് ഗാര്‍ഡിയോള പരിശീലക സ്ഥാനത്തുനിന്ന് പടിയിറങ്ങുന്നു. യുവേഫ ചാമ്പ്യന്‍സ് ലീഗ് സെമിഫൈനലിലെ തോല്‍വിക്ക് തൊട്ടുപിന്നാലെയാണ് ഗാര്‍ഡിയോളയുടെ വിടവാങ്ങല് പ്രഖ്യാപനം. ഗാര്‍ഡിയോളയുടെ സഹായി ഫ്രാന്‍സെസ്‌കോ ടിറ്റോ വിലനോവയായിരിക്കും ബാഴ്‌സലോണയുടെ പുതിയ പരിശീലകന്. ഈ സീസണ് അവസാനത്തോടെയായിരിക്കും ഗാര്‍ഡിയോള സ്ഥാനമൊഴിയുക.\nനാലുവര്‍ഷമായി ബാഴ്‌സലോണയുടെ പരിശീലകനാണ് ക്ലബിന്റെ മുന്‍താരം കൂടിയായ ഗാര്‍ഡിയോള, സ്പാനിഷ് ലീഗിലും ചാമ്പ്യന്‍സ് ലീഗിലും ക്ലബ് ലോകകപ്പിലും ബാഴ്‌സയെ ജേതാക്കളാക്കി ഏറ്റവും മികച്ച പരിശീലകന് എന്ന പേരിന് ഉടമയായി. 13 ട്രോഫികളാണ് ആകെ ഗാര്‍ഡിയോള ബാഴ്‌സയുടെ ഷെല്‍ഫിലെത്തിച്ചത്. എന്നാല് ഇത്തവണ ഗാര്‍ഡിയോളയ്ക്ക് ആ മികവ് പുലര്‍ത്താനായില്ല. ചാമ്പ്യന്‍സ് ലീഗ് സെമിഫൈനലില് മുട്ടുമടക്കേണ്ടി വന്നു. അതിന് തൊട്ടുമുന്‍പ് റയല് മാഡ്രിഡിനോട് തോറ്റ് സ്പാനിഷ് ലീഗ് കിരീടവും കൈവിട്ടിരുന്നു.\nകഴിഞ്ഞ കുറേദിവസങ്ങളായി ഗാര്‍ഡിയോള ബാഴ്‌സയില് തുടരുമോയെന്ന ചര്‍ച്ചകള് ഫുട്‌ബോള് ലോകത്ത് സജീവമായിരുന്നു. ഇതിനാണിപ്പോള് ഗാര്‍ഡിയോള ഉത്തരം നല്‍കിയിരിക്കുന്നത്. കുറച്ച് ദിവസങ്ങളായി പല ഊഹാപോഹങ്ങളും ഉണ്ടായിരുന്നു. ബാഴ്‌സലോണയുടെ ലക്ഷ്യങ്ങളും ആഗ്രഹങ്ങളും വളരെ വലുതാണ്. എനിക്ക് ചെറിയ ലക്ഷ്യങ്ങളേയുളളൂ. അതുകൊണ്ട് ചെറിയ കരാറേ എനിക്ക് സാധ്യമാവൂ. ഇത്തവണ പ്രധാനപ്പെട്ട രണ്ട് ടൂര്‍ണമെന്റുകളില് നിന്ന് ഞങ്ങള് പിന്തളളപ്പെട്ടു. സ്ഥാനമൊഴിയുന്ന കാര്യം വെളിപ്പെടുത്താന് പറ്റിയ സമയം ഇതാണ്. നാലുവര്‍ഷംകൊണ്ട് ചെയ്യാന് കഴിയുന്നതൊക്കെ ചെയ്തു. എനിക്ക് ചെയ്യാന് കഴിയാത്തതെല്ലാം എന്റെ പിന്‍ഗാമിക്ക് കഴിയട്ടെ-41കാരനായ ഗാര്‍ഡിയോള പറഞ്ഞു.\nചാമ്പ്യന്‍സ് ലീഗ് സെമിഫൈനലില് ചെല്‍സിയോടൊണ് ബാഴ്‌സ തോറ്റത്. സ്പാനിഷ് ലീഗില് നിര്‍ണായക തോല്‍വി ഏറ്റുവാങ്ങിയത് ചിരവൈരികളായ റയല് മാഡ്രിഡിനോടും.\nവമ്പന് പരിശീലകരെ പരിഗണിക്കാതെയാണ് ബാഴ്‌സലോണ നാലുവര്‍ഷം മുന്‍പ് ഗാര്‍ഡിയോളയെ പിരിശീലകനാക്കിയത്. അന്ന് ബി ടീമിന്റെ പരിശീലകനായിരുന്നു ഗാര്‍ഡിയോള. ഇപ്പോള് ഇതേ വഴിതന്നെയാണ് ബാഴ്‌സ തിരഞ്ഞെടുത്തിരിക്കുന്നത്, ടിറ്റോ വിലനോവയെ പരിശീലകനാക്കുന്നതിലൂടെ.\nഇതേസമയം, ഗാര്‍ഡിയോളയെ സ്വന്തമാക്കാന് ചെല്‍സി, ഇന്റര് മിലാന് എന്നീ ക്ലബുകള് രംഗത്തെത്തിയിട്ടുണ്ട്. ഇംഗ്ലണ്ട് ദേശീയ ടീമിന്റെ പരിശീലകനായും ഗാര്‍ഡിയോളയെ പരിഗണിക്കുന്നുവെന്നാണ് സൂചന.\nസെല്‍ഫ് ഗോളടിച്ചത് sanil at 1:02 PM\nLabels: Pep Guardiola, ഗാര്‍ഡിയോള, ചെല്‍സി, ഫുട്‌ബോള്, ബാഴ്‌സലോണ, മെസ്സി, വിലനോവ\nടെസ്റ്റ് ക്രിക്കറ്റില് പതിനായിരം റണ്‍സ് പൂര്‍ത്തിയാക്കിയ ബാറ്റ്‌സ്മാന്‍മാരുടെ പട്ടികയിലേക്ക് ഒരാള്‍കൂടി. ഇന്ത്യന് വംശജനായ വെസ്റ്റ് ഇന്‍ഡീസിന്റെ ശിവ്‌നാരായണ് ചന്ദര്‍പോളാണ് പതിനായിരം ക്ലബിലെ പുതിയ അംഗം. ടെസ്റ്റ് ക്രിക്കറ്റില് പതിനായിരം റണ്‍സ് നേടുന്ന പത്താമത്തെ ബാറ്റ്‌സ്മാനാണ് ചന്ദര്‍പോള്. ഈ നേട്ടം സ്വന്തമാക്കുന്ന രണ്ടാമത്തെ വെസ്റ്റ് ഇന്റീസുകാരനും.\nഓസ്‌ട്രേലിയയ്‌ക്കെതിരായ മൂന്നാം ക്രിക്കറ്റ് ടെസ്റ്റിന്റെ രണ്ടാമിന്നിങ്‌സിലാണ് ചന്ദര്‍പോള് ഈ നേട്ടത്തിനുടമയായത്. 14 റണ്‍സിലെത്തിയപ്പോഴാണ് ടന്ദര്‍പോള് ടെസ്റ്റില് പതിനായിരം റണ്‍സ് തികച്ചത്. നാലാം ദിവസത്തെ അവസാന ഓവറില് 69 റണ്‍സെടുത്ത് ചന്ദര്‍പോള് പുറത്തായി.\nബ്രയന് ലാറയാണ് ചന്ദര്‍പോളിന് മുന്‍പ് ഈനേട്ടം കൈവരിച്ച വിന്‍ഡീസ് ബാറ്റ്‌സ്മാന്.11,953 റണ്‍സാണ് ലാറയുടെ അക്കൗണ്ടിലുള്ളത്.1994ല് ടെസ്റ്റില് അരങ്ങേറ്റം കുറിച്ച ചന്ദര്‍പോള് ഇതുവരെയായി 140 ടെസ്റ്റുകളില് വെസ്റ്റ് ഇന്‍ഡീസിന്റെ തൊപ്പിയണിഞ്ഞു. 25 സെഞ്ച്വറിയും 59 അര്‍ദ്ധസെഞ്ച്വറികളും നേടിയിട്ടുണ്ട്. 10,055 റണ്‍സ് നേടിയിട്ടുണ്ട്. 268 ഏകദിനങ്ങളില് നിന്നായി 41.60 ശരാശരിയോടെ 8778 റണ്‍സെടുത്തിട്ടുണ്ട്. 11 സെഞ്ച്വറികളും 59 അര്‍ദ്ധസെഞ്ച്വറികളും നേടിയിട്ടുണ്ട്.\nബാറ്റിംഗ് ശൈലിയിലും സ്റ്റാന്‍ഡ്‌സിലുമെല്ലാം മറ്റുളളവരില് നിന്ന് ഏറെ വ്യത്യസ്തനായ ചന്ദര്‍പോള് വിമര്‍ശനങ്ങള് ഏറ്റുവാങ്ങുന്നതിലും മുന്‍പന്തിയിലായിരുന്നു. ക്രീസിലെത്തി ഗാര്‍ഡെടുക്കും മുതല് തുടങ്ങുന്നു ചന്ദര്‍പോളിന്റെ വ്യത്യസ്തത. ബെയില്‍സുകൊണ്ട് പിച്ചില് ഗാര്‍ഡ് രേഖപ്പെടുത്തുന്ന ചന്ദര്‍പോള് പന്ത് നേരിടുന്നതിന് മുന്‍പോ രണ്ടോമൂന്നോ തവണ ചുവടുമാറ്റുന്നു. അതുകൊണ്ടുതന്നെയാണ് മോശം ടെക്‌നിക്കുള്ള ബാറ്റ്‌സ്മാന് എന്ന് പലരും ചന്ദര്‍പോളിനെ ആക്ഷേപിച്ചത്. എന്നാല് അസാധാരണമായ ഇച്ഛാശക്തിയും ക്ഷമയും ഏകാഗ്രതയുമായി ചന്ദര്‍പോള് ഇതിനെയെല്ലാം മറികടന്നു. ഇപ്പോള് നീണ്ട പതിനെട്ട് വര്‍ഷത്തെ ക്രിക്കറ്റ് ജീവിതത്തിലെത്തിയപ്പോള് ടെസ്റ്റ് ക്രിക്കറ്റിലെ അപൂര്‍വനേട്ടമായ പതിനായിരം ക്ലബില് അംഗവുമായി.\nപ്രതാപത്തിന്റെ നിഴലിലായ വിന്‍ഡീസ് ക്രിക്കറ്റിന്റെ ആശ്വാസംകൂടിയായിരുന്നു ഈ ഇന്ത്യന്‍വംശജന്. ടീം പലപ്പോഴും തോല്‍വിയിലേക്ക് കൂപ്പുകുത്തുമ്പോഴും നാണക്കേടിന്റെ ഭാരം കുറച്ചിരുന്നത് ചന്ദര്‍പോളിന്റെ ബാറ്റായിരുന്നു.\nസെല്‍ഫ് ഗോളടിച്ചത് sanil at 12:56 PM\nLabels: Shivnarine Chanderpaul, ക്രിക്കറ്റ്, ചന്ദര്‍പോള്, പോണ്ടിംഗ്, ബ്രയന് ലാറ, സച്ചിന്\nറോബിന് വാന്‍പേഴ്‌സി പ്ലെയര് ഒഫ് ദ ഇയര്\nഇംഗ്ലണ്ടിലെ പ്രൊഫഷണല് ഫുട്‌ബോളേഴ്‌സ് അസോസിയേഷന്റെ ഈ വര്‍ഷത്തെ ഏറ്റവും മികച്ചതാരത്തിനുളള പുരസ്‌കാരം ആഴ്‌സനല് സ്‌ട്രൈക്കര് റോബിന് വാന്‍പേഴ്‌സിക്ക്. മാഞ്ചസ്റ്റര് സിറ്റിയുടെ ഡേവിഡ് സില്‍വ, സെര്‍ജിയോ അഗ്യൂറോ, ജോ ഹാര്‍ട്ട് , മാന്‍യുവിന്റെ വെയ്ന് റൂണിയും ടോട്ടന്‍ഹാമിന്റെ സ്‌കോട്ട് പാര്‍ക്കര് എന്നിവരെ മറികടന്നാണ് റോബിന് വാന്‍പേഴ്‌സി ഇംഗ്ലണ്ടിലെ മികച്ച താരമായത്.\nവാന്‍പേഴ്‌സിയുടെ ഒറ്റയാന് മികവിലാണ് ആഴ്‌സനലിന്റെ മുന്നേറ്റം. വാന്‍പേഴ്‌സി ഇതുവരെ 38 ഗോളുകള് നേടിയിട്ടുണ്ട്. പ്രിമിയര് ലീഗില് മാത്രം 27 ഗോളുകളും. ഈ സ്‌കോറിംഗ് മികവാണ് റോബിനെ പുരസ്‌കാരത്തിന് അര്‍ഹനാക്കിയത്.\nടോട്ടന്‍ഹാമിന്റെ കെയ്ല് വാക്കറാണ് മികച്ച യുവതാരം. സെര്‍ജിയോ അഗ്യൂറോ, ഗാരെത്ത് ബാലി, അലക്‌സ് ഒക്‌സാഡെ–ചമ്പെരിയന്, ഡാനിയേല് സ്റ്റുറിഡ്ജ്, ഡാനി വെല്‍ബാക്ക് എന്നിവരെയാണ് വാക്കര് പിന്തളളിയത്.\nഇതോടൊപ്പം ഈ സീസണിലെ ഓള്‍സ്റ്റാര് പ്രിമിയര് ലീഗ് ടീമിനെയും പ്രഖ്യാപിച്ചു.\nടീം: ജോ ഹാര്‍ട്ട്, കെയ്ല് വാക്കര്, വിന്‍സന്റ് കോംപനി, ഫാബ്രിസിയോ കൊളോചീനി, ലെയ്റ്റന് ബെയ്ന്‍സ്, ഡേവിഡ് സില്‍വ, യായ ടൂറെ, ഗാരെത്ത് ബാലി, സ്‌കോട്ട് പാര്‍ക്കര്, റോബിന് വാന്‍പേഴ്‌സി, വെയ്ന് റൂണി.\nസെല്‍ഫ് ഗോളടിച്ചത് sanil at 5:19 AM\nLabels: arsenal, Robin Van Persie, അഗ്യൂറോ, പ്രിമിയര് ലീഗ്, വാന്‍പേഴ്‌സി, വെയ്ന് റൂണി\nഒന്‍പത് ടീമുകള്. 54 ദിവസങ്ങള്. 76 മത്സരങ്ങള്. 12 വേദികള്. താരത്തിളക്കം. പണക്കൊഴുപ്പ്. ബോളിവുഡിന്റെ മാസ്മരികത. ക്രിക്കറ്റ് പ്രേമികള്‍ക്ക് മനംനിറയ്ക്കാന് ചടുലതയുടെ ആവേശവുമായി ഇന്ത്യന് പ്രീമിയര് ലീഗിന്റെ അഞ്ചാം പതിപ്പിന് ഏപ്രില് നാലിന് തുടക്കമാവും. ചാമ്പ്യന്‍മാരായ ചെന്നൈ സൂപ്പര് കിംഗ്‌സ് ചാമ്പ്യന്‍സ് ലീഗ് ജേതാക്കളായ മുംബയ് ഇന്ത്യന്‍സിനെ നേരിടും. എം എ ചിദംബരം സ്റ്റേഡിയത്തിലാണ് കളി. ഫൈനല് മെയ് 27ന്.\nഅമേരിക്കന് പോപ് താരം കാറ്റി പെറിയും സാക്ഷാല് അമിതാബ് ബച്ചനും പങ്കെടുക്കുന്ന ഉദ്ഘാടന ചടങ്ങിന് വര്‍ണാഭമായ ദൃശ്യവിരുന്നാണ് സജ്ജമാക്കിയിരിക്കുന്നത്. ബിഗ് ബിയ്‌ക്കൊപ്പം സല്‍മാന് ഖാന്, പ്രിയങ്ക ചോപ്ര, കരീന കപൂര്, പ്രഭുദേവ തുടങ്ങിയവരും അണിനിരക്കും. ഷാരൂഖ് ഖാന്, ശില്‍പ ഷെട്ടി, മാധുരി ദീക്ഷിത് എന്നിലര് ടീം ഉടമകളായി എത്തും. ഇതേസമയം വൈ എം സി എ ഫിസിക്കല് എഡ്യൂക്കേഷന് കോളേജ് ഗ്രൗണ്ടില് ഒന്‍പത് നായകന്‍മാരും അണിനിരക്കും. നായകന്‍മാര് എം സി സിയുടെ സ്പിരിറ്റ് ഒഫ് ക്രിക്കറ്റ് പ്രതിജ്ഞ ഏറ്റുചൊല്ലും. താരത്തിളക്കത്താല് ആരാധകരെ ആവേശത്തിന്റെ കൊടുമുടിയില് എത്തിക്കുന്ന ഉദ്ഘാടന ചടങ്ങ് നേരിട്ടുകാണാന് 1500 രൂപയാണ് ഏറ്റവും കുറഞ്ഞ ടിക്കറ്റ് നിരക്ക്.\nരാജസ്ഥാന് റോയല്‍സ്, ഡല്‍ഹി ഡെയര് ഡെവിള്‍സ്, ചെന്നൈ സൂപ്പര് കിംഗ്‌സ്, ബാംഗ്‌ളൂര് റോയല് ചലഞ്ചേഴ്‌സ്, ഹൈദരാബാദ് ഡെക്കാന് ചാര്‍ജേഴ്‌സ്, കൊല്‍ക്കത്ത നൈറ്റ് റൈഡേഴ്‌സ്, മുംബൈ ഇന്ത്യന്‍സ്, കിംഗ്‌സ് ഇലവന് പഞ്ചാബ്, പൂനെ വാരിയേഴ്‌സ് എന്നിവരാണ് ഐ പി എല് കിരീടത്തിനായി പൊരുതുന്ന ടീമുകള്. കഴിഞ്ഞ വര്‍ഷം ഐ പി എല്ലില് 10 ടീമുകളുണ്ടായിരുന്നു. കൊച്ചി ടസ്‌കേഴ്‌സ് കേരളയെ പിരിച്ചുവിട്ടതോടെയാണ് ടീമുകളുടെ എണ്ണം ഒന്‍പതായത്. ഇതോടെ ഐ പി എല്ലില് കേരളത്തിന്റെ പ്രാതിനിധ്യം ഒരൊറ്റ സീസണ്‍കൊണ്ട് അവസാനിക്കുകയും ചെയ്തു.\nഎം എസ് ധോണി(ക്യാപ്റ്റന്), ആര് അശ്വിന്, എസ് ബദരിനാഥ്, ഡൗഗ് ബോളിഞ്ചര്, ഡ്വയിന് ബ്രാവോ, മൈക് ഹസി, ബെന് ഹില്‍ഫെനോസ്, രവീന്ദ്ര ജഡേജ, സുരേഷ് റെയ്‌ന, ആല്‍ബി മോര്‍കല്, മുരളി വിജയ്.\nഹൈദരാബാദ് ഡെക്കാന് ചാര്‍ജേഴ്‌സ്\nകുമാര് സംഗകാര(ക്യാപ്റ്റന്), ഡാരെന് ബ്രാവോ, ഡാനിയേല് ക്രിസ്റ്റിയന്. മന്‍പ്രീത് ഗോണി, ജെ പി ഡുമിനി, ശിഖര് ധവാന്, പാര്‍ഥിവ് പട്ടേല്, അമിത് മിശ്ര, ഡെയ്ല് സ്റ്റെയ്ന്, കാമറൂണ് വൈറ്റ്.\nഡെല്‍ഹി ഡെയര് ഡെവിള്‍സ്\nവിരേന്ദര് സെവാഗ് (ക്യാപ്റ്റന്), വരുണ് ആരോണ്, അജിത് അഗാര്‍ക്കര്, മഹേല ജയവര്‍ധനെ, മോര്‍നെ മോര്‍കല്, കെവിന് പീറ്റേഴ്‌സന്, ഇര്‍ഫാന് പഠാന്, നമന് ഓജ, ഡേവിഡ് വാര്‍നര്, വേണുഗോപാല് റാവു. വാന്‍ഡര് മെര്‍വ്, ടോസ് ടൈലര്.\nആഡം ഗില്‍ക്രിസ്റ്റ് (ക്യാപ്റ്റന്), അസ്ഹര് മഹ്മൂദ്, സ്റ്റുവര്‍ട്ട് ബ്രോഡ്, പിയൂഷ് ചൗള, പ്രവീണ് കുമാര്, ഡേവിഡ് ഹസി, റയാന് ഹാരിസ്, ഷോണ് മാര്‍ഷ്, മസ്‌കരാനെസ് , അഭിഷേക് നായര്, പോള് വല്‍ത്താട്ടി.\nഗൗതം ഗംഭീര്(ക്യാപ്റ്റന്), എല് ബാലാജി, രജത് ഭാട്ടിയ, ബ്രാഡ് ഹാഡിന്, ഇഖ്ബാല് അബ്ദുളള, ജാക് കാലിസ്, ബ്രെറ്റ് ലീ, ബ്രണ്ടന് മക്കല്ലം, ഇയോന് മോര്‍ഗന്, യൂസഫ് പഠാന്, ജെയിംസ് പാറ്റിന്‍സന്, സഞ്ചു സാംസണ്, മനോജ് തിവാരി, ഷാക്കിബ് അ്ല് ഹസന്.\nഹര്‍ഭജന് സിംഗ് (ക്യാപ്റ്റന്), സച്ചിന് ടെന്‍ഡുല്‍ക്കര്, മിച്ചല് ജോണ്‍സന്, ദിനേശ് കാര്‍ത്തിക്, ലസിത് മലിംഗ, പ്രഖ്യാന് ഓജ, അംബാട്ടി റായ്ഡു, കീറോണ് പൊളളാര്‍ഡ്, മുനാഫ് പട്ടേല്, ആര് പി സിംഗ്, രോഹിത് ശര്‍മ.\nസൗരവ് ഗാംഗുലി (ക്യാപ്റ്റന്), മൈക്കല് ക്ലാര്‍ക്ക്, അശോക് ദിന്‍ഡ, കല്ലം ഫെര്‍ഗ്യൂസന്, റൈഫി വിന്‍സന്റ് ഗോമസ്, ജയിംസ് ഹോപ്‌സ്, ധീരജ് ജാധവ്, മുരളി കാര്‍ക്കിക്, ഏഞ്ചലോ മാത്യൂസ്, മനീഷ് പാണ്ഡെ, ആശിഷ് നെഹ്‌റ, വെയ്ന് പാര്‍നല്, ഗ്രേം സ്മിത്ത്, മാര്‍ലന് സാമുവല്‍സ്, രാഹുല് ശര്‍മ, മിച്ചല് മാര്‍ഷ്.\nരാഹുല് ദ്രാവിഡ് (ക്യാപ്റ്റന്), യോഹാന് ബോത്ത, ആകാശ് ചോപ്ര, പോള് കോളിംഗ് വുഡ്, ബ്രാഡ് ഹോഡ്ജ്, ബ്രാഡ് ഹോഗ്, അജിന്‍ക്യ റഹാനെ, ഒവൈസ് ഷാ,ശ്രീശാന്ത്, ഷോണ് ടെയ്റ്റ്, ഷെയ്ന് വാട്‌സന്.\nഡാനിയേല് വെട്ടോറി (ക്യാപ്റ്റന്), എ ബി ഡിവിലിയേഴ്‌സ്, തിലകരത്‌നെ ദില്‍ഷന്, ക്രിസ് ഗെയ്ല്, മുഹമ്മദ് കെയ്ഫ്, സഹീര് ഖാന്, വിരാട് കോലി, മുത്തയ്യാ മുരളീധരന്, ഡിര്‍ക് നാനെസ്, ചേതേശ്വര് പൂജാര, മനോജ് തിവാരി, ആര് വിനയ് കുമാര്\nഫിസിയോയും കോച്ചും അടക്കം ടീമില് 18 പേരെ ഉള്‍പ്പെടുത്താം. ഓരോ ടീമും കുറഞ്ഞത് 14 ഇന്ത്യന് കളിക്കാരെ ടീമില് ഉള്‍പ്പെടുത്തണം. ഇതില് ആറുപേര് 22 വയസ്സില് താഴെയുളളവര് ആയിരിക്കണം. ടീമില് ആകെ 11 വിദേശതാരങ്ങളേ ഉണ്ടാവാന് പാടുളളൂ. ഒരു മത്സരത്തില് നാല് വിദേശികളെ കളിപ്പിക്കാം.\n2008 രാജസ്ഥാന് റോയല്‍സ് ( ചെന്നൈ സൂപ്പര് കിംഗ്‌സിനെ തോല്‍പിച്ചു)\n2009 ഹൈദരാബാദ് ഡെക്കാന് ചാര്‍ജേഴ്‌സ് ( റോയല് ചലഞ്ചേഴ്‌സ് ബാംഗ്ലൂരിനെ തോല്‍പിച്ചു)\n2010 ചെന്നൈ സൂപ്പര് കിംഗ്‌സ് (മുംബയ് ഇന്ത്യന്‍സിനെ തോല്‍പിച്ചു)\n2011 ചെന്നൈ സൂപ്പര് കിംഗ്‌സ് (ബാംഗ്ലൂര് റോയല് ചലഞ്ചേഴ്‌സിനെ തോല്‍പിച്ചു)\nചെന്നൈ എം എ ചിദംബരം സ്‌റ്റേഡിയം, മുബയ് വാങ്കഡേ സ്റ്റേഡിയം, പൂനെ സുബ്രത റോയ് സഹാറ സ്‌റ്റേഡിയം, പി സി എ സ്റ്റേഡിയം മൊഹാലി , രാജീവ് ഗാന്ധി ഇന്റര്‍നാഷണല് ക്രിക്കറ്റ് സ്റ്റേഡിയം ഹൈദരാബാദ്, എസിഎ-വിഡിസിഎ സ്റ്റേഡിയം വിശാഖപട്ടണം, സവായ് മാന് സിംഗ് സ്റ്റേഡിയം ജയ്പൂര്, ബരാബതി സ്റ്റേഡിയം കട്ടക്ക്, ബാംഗ്ലൂര് ചിന്ന സ്വാമി സ്റ്റേഡിയം, കൊല്‍ക്കത്ത ഈഡന് ഗാര്‍ഡന്‍സ്, ഡല്‍ഹി ഫിറോസ് ഷാ കോട്‌ല, എച്ച് പി സി എ ധര്‍മ്മശാല എന്നിവിടങ്ങളിലാണ് അഞ്ചാം സീസണിലെ മത്സരങ്ങള് അരങ്ങേറുക.\nബോളിവുഡ് താരങ്ങളുടെ സാന്നിധ്യമാണ് ഐ പി എല്ലിന്റെ പ്രധാന സവിശേഷത. ഷാരൂഖ് ഖാനും ജൂഹി ചൌളയും പ്രീതി സിന്റയും ടീം ഉടമസ്ഥരായി കളിക്കാര്‍ക്കൊപ്പം തന്നെ ഐ പി എല്ലില് മിന്നിത്തിളങ്ങി നിന്നു. ഷാരൂഖ് ഖാന്റെയും ജൂഹി ചൌളയുടെയും ഉടമസ്ഥതയിലുളള ടീമാണ് കൊല്‍ക്കത്ത നൈറ്റ് റൈഡേഴ്‌സ്. പ്രീതി സിന്റ പഞ്ചാബ് കിംഗ്‌സ് ഇലവന്റെ ഉടമസ്ഥയാണ്. ഇവരില് നിന്ന് പ്രചോദനം ഉള്‍ക്കൊണ്ട് ശില്‍പ ഷെട്ടിയും ഇത്തവണ ഐ പി എല്ലിലേക്ക് രംഗപ്രവേശം ചെയ്തുകഴിഞ്ഞു. ശില്‍പയും കാമുകന് രാജ് കുന്ദ്രയും ചാംപ്യന് ടീമായ രാജസ്ഥാന് റോയല്‍സിലാണ് മുതല് മുടക്കിയിരിക്കുന്നത്. 75 കോടി മുടക്കിയ ഇവര്‍ക്ക് രാജസ്ഥാന് റോയല്‍സിന്റെ 11.7 ശതമാനം ഓഹരി ലഭിച്ചു. കത്രീന കെയ്ഫ്,കരീന കൂപൂര്, ദീപിക പദുക്കോണ് തുടങ്ങിയവര് വിവിധ ടീമുകളുടെ ബ്രാന്‍ഡ് അംബാസഡര്‍മാരായും ഗാലറികളെ കോരിത്തരിപ്പിക്കാനെത്തും.\nടീം ഫ്രാഞ്ചൈസികളുടെ ഉടമസ്ഥാവകാശം നേടാന് രാജ്യത്തെ പണച്ചാക്കുകള് കോടികളാണ് വാരിയെറിഞ്ഞത്. പത്ത് വര്‍ഷത്തേക്കാണ് കരാര്. മുംബൈ ഇന്ത്യന്‍സ് ടീം സ്വന്തമാക്കാന് മുകേഷ് അംബാനി മുടക്കിയത് 111.9 ദശലക്ഷം ഡോളര്. ആദ്യ ലേലത്തില് ടീം ഫ്രാഞ്ചൈസിക്ക് വേണ്ടി ഏറ്റവുമധികം പണം മുടക്കിയതും അംബാനി തന്നെ. ബാംഗ്‌ളൂര് റോയല് ചലഞ്ചേഴ്‌സ് സ്വന്തമാക്കാന് മദ്യവ്യവസായി വിജയ് മല്ല്യ ചൊരിഞ്ഞത് 111.6 ദശലക്ഷം ഡോളറായിരുന്നു. പഞ്ചാബ് കിംഗ്‌സ് ഇലവന് 76 ദശലക്ഷം ഡോളറും ചെന്നൈ സൂപ്പര് കിംഗ്‌സ് 91 ദശലക്ഷം ഡോളറും കൊല്‍ക്കത്ത നൈറ്റ് റൈഡേഴ്‌സ് 75.09 ദശലക്ഷം ഡോളറും ഡല്‍ഹി ഡെയര് ഡെവിള്‍സ് 84 ദശലക്ഷം ഡോളറും ടീം ഫ്രാഞ്ചൈസിക്കായി മുടക്കി. ഹെദരാബാദ് ഡെക്കാന് ചാര്‍ജേഴ്‌സ് മുടക്കിയത് 107 ദശലക്ഷം ഡോളറായിരുന്നു. ലേലത്തില് ഏറ്റവും കുറച്ച് പണമിറക്കിയത് രാജസ്ഥാന് റോയല്‍സ് ആയിരുന്നു; 67 ദശലക്ഷം ഡോളര്. 2011ല് നടന്ന ലേലത്തിലൂടെയാണ് സഹാറ ഗ്രൂപ്പ് പൂനെ ടീം സ്വന്തമാക്കിയത്. 370 ദശലക്ഷം ഡോളര്.\nTags: Mumbai Indians, Chennai Super Kings, Deccan Chargers, Delhi Daredevils, Kolkata Knight Riders, Pune Warriors India, Rajasthan Royals, Royal Challengers Bangalore, Kings XI Punjab, Michael Bevan , Adam Gilchrist, Punjab Cricket Association Stadium\nസെല്‍ഫ് ഗോളടിച്ചത് sanil at 6:13 PM\nLabels: bcci, cricket, IPL, ഐ പി എല്, ക്രിക്കറ്റ്, ധോണി, ബിസിസിഐ, സച്ചിന്, സെവാഗ്\nഇന്ത്യന് ക്രിക്കറ്റിന്റെ പുതിയമുഖം\nരാഹുല് ദ്രാവിഡ് പാഡഴിച്ചു കഴിഞ്ഞു. വി വി എസ് ലക്ഷ്മണും സാക്ഷാല് സച്ചിന് ടെന്‍ഡുല്‍ക്കറും ഏറെ താമസിയാതെ ദ്രാവിഡിന്റെ വഴിയെ ഓര്‍മകളിലേക്ക് പിന്‍വാങ്ങും. രണ്ടുപതിറ്റാണ്ടോളം ഇന്ത്യന് ബാറ്റിംഗിന്റെ നെടുന്തൂണുകളായിരുന്നു ഇവര്. കളിമികവുകൊണ്ടും അച്ചടക്കംകൊണ്ടും ക്രിക്കറ്റിന്റെ മറുപുറം കണ്ടവര്. ഓര്‍മകളിലേക്ക് ഇവരുടെ അനുപമായ ഇന്നിംഗ്‌സുകള് മനോഹരമായ കവര്‍ഡ്രൈവ് പോലെ ഒഴുകിയെത്തുമ്പോള് ഒരു ചോദ്യം ഉയരുന്നു. മഹാരഥന്‍മാരായ ദ്രാവിഡിനും ലക്ഷ്മണിനും സച്ചിനും പിന്‍ഗാമികളുണ്ടാവുമോ?.\nഈ ചോദ്യത്തിനുളള ഉത്തരമാണ് 23 കാരനായ വിരാട് കോലിയെന്ന ഡല്‍ഹിക്കാരന്.\nപാകിസ്ഥാനെതിരെയുളള ഒരൊറ്റ ഇന്നിംഗ്‌സോടെ വിരാട് കോലി വീരപുരുഷനായി കഴിഞ്ഞു. 183 റണ്‍സോടെ വിജയശില്‍പി ആയി എന്നത് മാത്രമല്ല കോലിയുടെ ഇന്നിംഗ്‌സിന്റെ സവിശേഷത. കളിക്കളത്തില് മാത്രമല്ല, മനസ്സിലും ഹൃദയത്തിലും പോരാട്ടം നടക്കുന്ന, പാകിസ്ഥാനെതിരെയുളള മത്സരത്തില് രണ്ടാമത് ബാറ്റ് ചെയ്ത് 183 റണ്‍സ് നേടിയെന്നതാണ് ഏറ്റവും പ്രധാനം. ഏഷ്യാകപ്പില് കോലിയുടെ രണ്ടാമത്തെ സെഞ്ച്വറിയാണിത്. നാല് മത്സരത്തിനിടെ മൂന്നാമത്തെ സെഞ്ച്വറിയും. ഏകദിനത്തിലെ പതിനൊന്നാമത്തെ സെഞ്ച്വറിയാണ് കോലി പാകിസ്ഥാനെതിരെ സ്വന്തം പേരിനൊപ്പമാക്കിയത്.\nപാകിസ്ഥാനെതിരെ 148 പന്തുകള് നേരിട്ടാണ് കോലി 183 റണ്‍സുമായി ഇന്ത്യയെ രക്ഷിച്ചത് (330 റണ്‍സായിരുന്നു ഇന്ത്യയുടെ ലക്ഷ്യം). 85 മത്സരങ്ങളുടെ അനുഭവസമ്പത്തുളള കളിക്കാരനില് നിന്നുളള ഇന്നിംഗ്‌സായിരുന്നില്ല അത്. നിശ്ചയദാര്‍ഢ്യത്തോടെ ലക്ഷ്യം കാണുംവരെയുളള പോരാട്ടമായിരുന്നു കോലിയുടെ ഇന്നിംഗ്‌സ്. ഈ മികവ് തന്നെയാണ് കോലിയുടെ റെക്കോര്‍ഡ് ബുക്കിനെയും തിളക്കമുളളതാക്കുന്നത്. 85 ഏകദിനങ്ങള് കഴിഞ്ഞപ്പോള് തന്നെ 3590 റണ്‍സ് കോലിയുടെ പേരിനൊപ്പമായി. ശരാശരി: 50.56 റണ്‍സ്. രാജ്യാന്തര ക്രിക്കറ്റില് ഏറ്റവും വേഗത്തില് പത്ത് സെഞ്ച്വറി നേടുന്ന ബാറ്റ്‌സാമാന് എന്ന റെക്കോര്‍ഡും കോലി സ്വന്തമാക്കിക്കഴിഞ്ഞു.\n1988 നവംബര് അഞ്ചിന് ജനിച്ച വിരാട് കോലി, വെസ്റ്റ് ഡല്‍ഹി ക്രിക്കറ്റ് അക്കാഡമിയിലൂടെയാണ് കളിക്കളത്തിലെത്തുന്നത്. 2006 നവംബര് 23ന് തമിഴ്‌നാടിനെതിരെ രഞ്ജി ട്രോഫിയില് അരങ്ങേറ്റം. പത്ത് റണ്‍സായിരുന്നു ആദ്യ ഇന്നിംഗ്‌സിലെ സമ്പാദ്യം. രണ്ടുവര്‍ഷത്തിനിപ്പുറം കര്‍ണാടകയ്‌ക്കെതിരെയുളള മത്സരത്തിലെ പ്രകടനമാണ് കോലിയെ വാര്‍ത്തകളില് നിറച്ചത്. അച്ഛന്റെ മരണവാര്‍ത്തകേട്ട് ക്രീസിലിറങ്ങിയ കോലി നേടിയത് 90 റണ്‍സ്. നിര്‍ണായക മത്സരത്തില് നിര്‍ണായക ഇന്നിംഗ്‌സ് പുറത്തെടുത്ത കോലിയെ പ്രതിബദ്ധതയുടെ പ്രതിരൂപം എന്നാണ് ഡല്‍ഹി ക്യാപ്റ്റന് മിഥുന് മനാസ് അന്ന് വിശേഷിപ്പിച്ചത്.\nരഞ്ജി ട്രോഫിയിലെ മികവ് കോലിയെ ഇന്ത്യന് ജൂനിയര് ടീമിലെത്തിച്ചു. 2008ല് മലേഷ്യയില് നടന്ന അണ്ടര്19 ലോകകപ്പില് ഇന്ത്യയെ ജേതാക്കളാക്കി. നാലാമനായി ലോകകപ്പില് ബാറ്റ്വീശിയ കോലി നേടിയത് 235 റണ്‍സ്. ആറു വിക്കറ്റും കോലിയുടെ നേട്ടത്തില് ഉണ്ടായിരുന്നു. തൊട്ടടുത്ത വര്‍ഷം ഓസ്‌ട്രേലിയയില് നടന്ന എമേര്‍ജിംഗ് പ്ലയേഴ്‌സ് 398 റണ്‍സെടുത്ത് ടോപ് സ്‌കോററായതോടെ ( ഏഴ് മത്സരം, രണ്ട് സെഞ്ച്വറി, രണ്ട് അര്‍ധസെഞ്ച്വറി) കോലി ടീം ഇന്ത്യയുടെ പടിവാതില്‍ക്കലെത്തി. താമസിയാതെ ഏകദിന ടീമിലേക്കുളള വിളിയും വന്നു.\nശ്രീലങ്കയ്‌ക്കെതിരെ ഓപ്പണറായി അരങ്ങേറ്റം(12 റണ്‍സ്). നാലാം കളിയില് തന്നെ അര്‍ധസെഞ്ച്വറി(54) നേടി പ്രതിഭയുടെ മാറ്ററിയിച്ചു. പിന്നീട് പകരക്കാരന്റെ വേഷത്തില് മാറിമാറിയെത്തിയ കോലി 2009 അവസാനത്തോടെ സ്ഥിരാംഗമായി മാറി. ശേഷം ചരിത്രം.\nകഴിഞ്ഞ വര്‍ഷം ജൂണ് 20ന് വെസ്റ്റ് ഇന്‍ഡീസിനെതിരെ ആയിരുന്നു ടെസ്റ്റിലെ അരങ്ങേറ്റം. പിന്നീട് ഏഴു ടെസ്റ്റുകളില്‍കൂടി മധ്യനിരയിലെത്തി. ആകെ 491 റണ്‍സ്. ഒരു സെഞ്ച്വറിയും മൂന്ന് അര്‍ധസെഞ്ച്വറികളും. തോറ്റമ്പിയ ഇക്കഴിഞ്ഞ ഓസ്‌ട്രേലിയന് പര്യടനത്തില്‍നിന്ന് തലയുയര്‍ത്തി മടങ്ങിയത് കോലി മാത്രമായിരുന്നു. ഈ മികവിനുളള അംഗീകാരമായി ഉപനായകന്റെ ചുമതലയും സെലക്ടര്‍മാര് കോലിക്ക് നല്‍കി. ധോണിയുടെ പിന്‍ഗാമി ആരെന്ന് സംശയമില്ലാതെ അറിയിക്കുക കൂടിയായിരുന്നു കൃഷ്മാചാരി ശ്രീകാന്തും സംഘവും.\nകാലം കാത്തിരിക്കുകയാണ് കോലിയുടെ മനോഹര ഇന്നിംഗ്‌സുകള്‍ക്കായി, ആരാധകരും.\nസെല്‍ഫ് ഗോളടിച്ചത് sanil at 6:02 PM\nLabels: kohli, ഏകദിനം, ക്രിക്കറ്റ്, ദ്രാവിഡ്, പോണ്ടിംഗ്, ലാറ, വിരാട് കോലി, സച്ചിന്


Chief Minister Pinarayi Vijayan presentedalaptop to Jazeel,astudent from Kozhikode | സഹോദരങ്ങളോട് തല്ല് കൂടി മടുത്തു; നേരെ മുഖ്യമന്ത്രിക്ക് മെസേജ്, കിട്ടി ജസീലിന് ഒരു പുത്തന് ലാപ്ടോപ് - Malayalam Oneindia\n1 min ago തൃശൂര് പൂര പ്രദര്‍ശന നഗരിയിലെ 18 പേര്‍ക്ക് കൊവിഡ്, പ്രദര്‍ശനം നിര്‍ത്തി, വെടിക്കെട്ടിന് കാണികളില്ല\n16 min ago ഷംസീറിന് പികെ ഫിറോസിന്റെ ഉഗ്രന് മറുപടി; ആ രണ്ട് കാര്യം ഒരിക്കലും നടക്കില്ല, ജലീല് വാക്ക് പാലിക്കുമോ?\npinarayi vijayan chief minister laptop kozhikode കോഴിക്കോട് പിണറായി വിജയന് ലാപ്ടോപ്പ്\nPublished: October 24 2020, 21:51 [IST]\nകോഴിക്കോട്: ഓണ്‍ലൈന് പഠനത്തിനായി ജസീലിന്‍റെ വീട്ടില് ആകെയുള്ളത് ഒരു സ്മാര്‍ട്ട് ഫോണാണ്. അതിനാണെങ്കില് സഹോദരനോടും സഹോദരിയോടും തല്ല് കൂടണം. മൂന്ന് പേര്‍ക്കും ഫോണ് ആവശ്യമായതിനാല് അധിക ദിവസവും വീട്ടില് വഴക്കാണ്. ഈ സാഹചര്യത്തിലാണ് ജസീല് ഒരു ഉപാധി കണ്ടുപിടിച്ചത്. പ്രതീക്ഷയൊന്നും ഉണ്ടായിരുന്നില്ലെങ്കിലും ആ ഉപാധി അങ്ങ് ഏല്‍ക്കുകയും ജസീലിന് ഒണ്‍ലൈന് പഠനത്തിനൊരു പുത്തന് ലാപ്ടോപ്പ് ലഭിക്കുകയും ചെയ്തു.\nമുഖ്യമന്ത്രി പിണറായി വിജയനാണ് ജസീലിന് പുതിയ ലാപ്ടോപ്പ് എത്തിച്ചു നല്‍കിയത്. സഹോദരങ്ങളോട് തല്ല് കൂടി മടുത്തപ്പോള് ഗൂഗിളില് നിന്ന് നമ്പറെടുത്ത് 'തന്‍റെ പ്രശ്നം' ബോധിപ്പിച്ചു കൊണ്ട് ജസീല് മുഖ്യമന്ത്രിക്ക് മെസേജ് ചെയ്യുകയായിരുന്നു. മെസേജ് മുഖ്യമന്ത്രി കണ്ട് കാണില്ലെന്നാണ് ജസീല് വിചാരിച്ചത്. എന്നാല് രണ്ട് ദിവസം കഴിഞ്ഞപ്പോൾ ഒരു ഫോൺ കോളെത്തി.\nമുഖ്യമന്ത്രിയുടെ പ്രൈവറ്റ് സെക്രട്ടറിയായിരുന്നു അത്. ഒരു ലാപ്ടോപ് തയ്യാറായിട്ടുണ്ടെന്നും അഡ്രസ് അറിയിച്ചാല് അയച്ച് നല്‍കാമെന്നുമായിരുന്നു അദ്ദേഹം ആവശ്യപ്പെട്ടത്. തുടര്‍ന്ന് അഡ്രസ് നല്‍കി ദിവസങ്ങള്‍ക്കുള്ളില് തന്നെ ലാപ്ടോപ്പ് വീട്ടിലെത്തി. അങ്ങനെ മൊബൈൽ ഫോൺ ആഗ്രഹിച്ച നരിക്കുനി ഗവൺമെന്‍റ് ഹയർസെക്കൻഡറിയിലെ എട്ടാം ക്ലാസുകാരനായ ജസീലിന് മുഖ്യമന്ത്രിയുടെ വക കിട്ടിയത് ലെനോവയുടെ ലാപ്ടോപ്പ്.\nChief Minister Pinarayi Vijayan presentedalaptop to Jazeel,astudent from Kozhikode


news | കത്തിനശിച്ചാലും വേണ്ടില്ല, നീതി ലഭിക്കട്ടെ! യന്ത്ര തോക്കുകളേന്തി അനേകം പൊലീസുകാർ നഗരങ്ങൾ വളഞ്ഞു; എന്തിനും തയ്യാറായി പട്ടാളവും നിലയുറപ്പിച്ചു; പ്രതിഷേധക്കാരെ ചുട്ടെരിക്കുമെന്ന ഭീഷണി ഉയർത്തി ട്രംപും രംഗത്ത്; റബ്ബർ ബുള്ളറ്റുകളും കണ്ണീർവാതക പ്രയോഗവുമായുള്ള നേരിടൽ തൽക്കാലത്തേക്ക്; ജോർജ് ഫ്ലോയ്ഡിന്റെ കൊലപാതകത്തിൽ ഇളകി മറിഞ്ഞ് അമേരിക്കയിലെ കറുത്ത വർഗക്കാർ - MarunadanMalayalee.com\nJune 02, 2020 | 06:20 AM IST | Permalink\nന്യുയോർക്ക്: യുഎസിൽ ആഫ്രിക്കൻ വംശജൻ ജോർജ് ഫ്‌ളോയ്ഡ് പൊലീസ് പീഡനത്തെ തുടർന്ന് മരണമടഞ്ഞ പ്രശ്‌നത്തിൽ അമേരിക്കയിലാരംഭിച്ച പ്രതിഷേധം നാൾക്ക് നാൾ കൂടുതൽ രൂക്ഷമായി വർധിച്ച് കൊണ്ടിരിക്കുന്ന ജനപങ്കാളിത്തതോടെ കാട്ട് തീ പോലെ കത്തിപ്പടർന്ന് കൊണ്ടിരിക്കുന്നുവെന്ന് ഏറ്റവും പുതിയ റിപ്പോർട്ട്. കറുത്ത വർഗക്കാരായ പ്രതിഷേധക്കാരെ നേരിടാനായി യന്ത്രത്തോക്കുകളേന്തി അനേകം പൊലീസുകാർ യുഎസിലെ വിവിധ നഗരങ്ങൾ വളഞ്ഞിട്ടുണ്ട്. എന്തിനും തയ്യാറായി പട്ടാളവും നിലയുറപ്പിച്ചിട്ടുണ്ട്. പ്രതിഷേധക്കാരെ ചുട്ടെരിക്കുമെന്ന ഭീഷണി ഉയർത്തി ട്രംപും രംഗത്തെത്തിയതോടെ എന്തും സംഭവിക്കാവുന്ന അവസ്ഥയാണ് സംജാതമായിരിക്കുന്നത്.\nപ്രതിഷേധക്കാരെ റബ്ബർ ബുള്ളറ്റുകളും കണ്ണീർവാതക പ്രയോഗവുമായുള്ള നേരിടാനാണ് തൽക്കാലം പൊലീസ് തീരുമാനിച്ചിരിക്കുന്നതെങ്കിലും കലാപം അടിച്ചമർത്താൻ ഏതറ്റം വരെ പോകാനും സർക്കാർ ഒരുങ്ങിയിരിക്കുന്നുവെന്നാണ് റിപ്പോർട്ട്. ചുരുക്കിപ്പറഞ്ഞാൽ ജോർജ് ഫ്ലോയ്ഡിന്റെ കൊലപാതകത്തിൽ ഇളകി മറിഞ്ഞ് എന്തും ചെയ്യാൻ തയ്യാറായാണ് അമേരിക്കയിലെ കറുത്ത വർഗക്കാർ രംഗത്തിറങ്ങിയിരിക്കുന്നത്. ഇന്നലെ ഇന്ത്യാനപ്പിലിസിൽ പൊലീസ് പ്രതിഷേധക്കാർക്ക് നേരെ നടത്തിയ വെടിവയ്പിൽ ഒരാൾക്ക് ജീവൻ നഷ്ടപ്പെട്ടുവെന്ന് റിപ്പോർട്ടുണ്ട്.\nപൊലീസ് വാഹനങ്ങളുടെ കച്ചവട സ്ഥാപനങ്ങളും അഗ്‌നിക്കിരയാക്കിയ പ്രതിഷേധക്കാർ വെർജീനിയ, മിസിസിപ്പി, തുടങ്ങിയ പട്ടണങ്ങളിലെ യുദ്ധസ്മാരകങ്ങൾ വരെ നശിപ്പിച്ചിട്ടുണ്ട്. ഫ്ലോറിഡയിൽ ലഹളക്കാർക്ക് നേരെ ട്രക്ക് ഓടിച്ച് കയറ്റിയ സംഭവത്തിൽ ഡ്രൈവറെ പൊലീസ് പിടികൂടിയിട്ടുണ്ട്. ലോസ്ഏയ്ജൽസ് ഉൾപ്പെടെയുള്ള പ്രധാനപ്പെട്ട നഗരങ്ങളിൽ ആക്രമണത്തിന് തടയിടാനായി നാഷണൽ ഗാർഡ് അരയും തലയും മുറുക്കിയിറങ്ങിയിട്ടുണ്ട്. യുഎസിലെ 22 നഗരങ്ങളിലായി നാല് ദിവസത്തിനിടെ 1669 പ്രതിഷേധക്കാരെയാണ് പൊലീസ് പിടികൂടിയിരിക്കുന്നത്.\nആക്രമണങ്ങളെ തുടർന്ന് കൂടുതൽ പേർ അറസ്റ്റിലായത് ലോസ് ഏയ്ജൽസിലാണ്. അടിയന്തിരാവസ്ഥ പ്രഖ്യാപിച്ചതിനെ തുടർന്ന് ഇവിടെ 10,000ത്തോളം വരുന്ന പൊലീസ് സേനാംഗങ്ങളാണ് തെരുവുകളിലിറങ്ങിയിരിക്കുന്നത്. മിനിയപ്പലിസിൽ മാത്രം 4000 സുരക്ഷാ ഭടന്മാർ രംഗത്തെത്തിയിട്ടുണ്ട്. 11,000 പേരെ ഇവിടെ അണിനിരത്താനാണ് സർക്കാർ ഒരുങ്ങുന്നത്. സംഭവബഹുലമായ നീക്കങ്ങൾക്കിടെ മിനിയപ്പലിസ് പൊലീസിന്റെ വെബ്സൈറ്റും ഹാക്ക് ചെയ്യപ്പെട്ടുവെന്ന് റിപ്പോർട്ടുണ്ട്.\nഫ്ലോയ്ഡിന്റെ കൊലപാതകത്തിനെതിരായ പ്രതിഷേധത്തിൽ ഇന്നലെ വൻ ജനപങ്കാളിത്തമായിരുന്നു ദൃശ്യമായിരുന്നത്. തുടക്കത്തിൽ തികച്ചും സമാധാപരമായി അരങ്ങേറിയ റാലികൾ ചില പ്രദേശങ്ങളിൽ ആക്രണത്തിന് വഴിമാറിയത് വൻ പ്രശ്നങ്ങളാണുണ്ടാക്കിയത്. ഇന്ത്യാനപ്പലിസിൽ പ്രതിഷേധക്കാർക്ക് നേരെ നിരവധി വട്ടം നിറയൊഴിക്കപ്പെട്ടുവെങ്കിലും ഭാഗ്യത്തിന് ഒരാൾക്ക് മാത്രമേ ജീവൻ നഷ്ടപ്പെട്ടിട്ടുള്ളൂ.ഇതിന് മുമ്പ് ഡെട്രോയിറ്റിലും ഒരാൾ വെടിവയ്പിൽ മരിച്ചിരുന്നു.പ്രതിഷേധത്തിന്റെ ഉത്ഭവകേന്ദ്രങ്ങളായ മിനിയപ്പലിസ് അടക്കമുള്ള 12ഓളം പ്രധാനപ്പെട്ട നഗരങ്ങളിൽ ഇന്നലെ നിശാനിയമം നടപ്പിലാക്കിയിരുന്നു.\nമിനിയപ്പലിസിൽ ലഹളക്കാർ ഇന്ത്യൻ റസ്റ്റോറന്റായ ഗാന്ധിമഹൽ അഗ്‌നിക്കിരയാക്കിയിരുന്നു. ഇവിടുത്തെ പൊലീസ് ഹെഡ്ക്വാർട്ടേസിന് തൊട്ടടുത്തുള്ള റസ്റ്റോറന്റാണ് തീവച്ച് നശിപ്പിച്ചത്.ഫിലാദൽഫിയയിൽ 13 പൊലീസുകാരെ പ്രതിഷേധക്കാർ ആക്രമിച്ച് പരുക്കേൽപ്പിച്ചുവെന്ന് റിപ്പോർട്ടുണ്ട്. ന്യൂയോർക്കിലും പ്രതിഷേധക്കാരും പൊലീസും പരസ്പരം ആക്രമിച്ചിരുന്നു. മിയാമിയിൽ ലഹളക്കാരെ പിരിച്ച് വിടാൻ പൊലീസ് നിരവധി വട്ടം ടിയർഗ്യാസ് പ്രയോഗിക്കുകയും ദേശീയ പാതയിൽ ഗതാഗതം തടയുകയും ചെയ്തിരുന്നു.\nവൈറ്റ്ഹൗസിന് മുന്നിൽ കറുത്ത വർഗക്കാർ തടിച്ച് കൂടി നടത്തിയ പ്രതിഷേധം ആക്രമണത്തിൽ കലാശിക്കുമെന്ന ആശങ്ക കനത്തതോടെ ട്രംപിനെ വരെ വെള്ളിയാഴ്ച ഒരു മണിക്കൂർ സുരക്ഷാ ബങ്കറിലേക്ക് മാറ്റിയിരുന്നുവെന്ന് റിപ്പോർട്ടുണ്ട്. വൈറ്റ് ഹൗസിന് മുന്നിൽ രാത്രിയിലും നൂറ് കണക്കിന് പേർ എന്തിനും തയ്യാറായി ഒത്ത് കൂടിയതോടെയാണ് ട്രംപിനെ സുരക്ഷിത സ്ഥാനമായ ബങ്കറിലേക്ക് മാറ്റാൻ നിർബന്ധിതമായത്. തനിക്ക് സുരക്ഷാ ആശങ്കയുണ്ടെന്ന് പ്രസിഡന്റ് തന്നെ ഉദ്യോഗസ്ഥരോട് വ്യക്തമാക്കിയതിനെ തുടർന്നാണ് അസാധാരണ നീക്കമുണ്ടായിരിക്കുന്നത്.\nകറുത്ത വർഗക്കാരുടെ പ്രതിഷേധം അതിര് വിട്ടതോടെ രാജ്യത്തെ 140 നഗരങ്ങളിൽ കടുത്ത പ്രതിഷേധങ്ങളും ആക്രമണങ്ങളും അരങ്ങേറുന്നനുണ്ട്. 40 നഗരങ്ങളിൽ കർഫ്യൂ പ്രഖ്യാപിച്ചിട്ടുമുണ്ട്. 20 സ്റ്റേറ്റുകളിലാണ് ദേശീയ സുരക്ഷാ സേനയെ വിന്യസിച്ചിരിക്കുന്നത്.വാഷിങ്ടന്റെ മറ്റ് പ്രദേശങ്ങളിലും കടുത്ത പ്രതിഷേധമാണ് അരങ്ങേറിക്കൊണ്ടിരിക്കുന്നത്. യുഎസ് പ്രസിഡന്റുമാർ പ്രാർത്ഥനക്കെത്താറുള്ള സെന്റ് ജോൺസ് പള്ളിയുടെ ചില ഭാഗങ്ങൾ പ്രതിഷേധക്കാർ അഗ്‌നിക്കിരയാക്കിയിട്ടുണ്ട്. കള്ളനോട്ട് കൈവശം വച്ചുവെന്നാരോപിച്ച് തിങ്കളാഴ്ചയാണ് തെക്കൻ മിനിയപ്പലിസിൽ പൊലീസ് പീഡനത്തിൽ ഫ്‌ളോയ്ഡ് കൊല്ലപ്പെട്ടിരിക്കുന്നത്. കസ്റ്റഡിയിലിരിക്കെ ഫ്‌ളോയ്ഡിനെ ചൗവിൻ നിലത്തേക്ക് തള്ളിയിട്ട് കാൽമുട്ടുകൾ കൊണ്ട് കഴുത്തിൽ അമർത്തുകയായിരുന്നുവെന്നാണ് റിപ്പോർട്ട്.\nപൊലീസ് വാഹനങ്ങളും വ്യാപാരസ്ഥാപനങ്ങളും തീവച്ച പ്രതിഷേധക്കാർ വെർജീനിയ, മിസിസിപ്പി തുടങ്ങിയ നഗരങ്ങളിലെ യുദ്ധസ്മാരകങ്ങളും നശിപ്പിച്ചു. വൈറ്റ്ഹൗസിനു മുന്നിലും അക്രമം അരങ്ങേറി. ഫ്‌ളോറിഡയിൽ പ്രതിഷേധക്കാർക്കിടയിലേക്ക് ട്രക്ക് ഓടിച്ചു കയറ്റിയ ഡ്രൈവർ അറസ്റ്റിലായി. ലൊസാഞ്ചലസ് ഉൾപ്പെടെ പലയിടത്തും അക്രമം തടയാൻ നാഷനൽ ഗാർഡ് രംഗത്തിറങ്ങി. 22 നഗരങ്ങളിലായി4ദിവസത്തിനകം 1,669 പേരാണ് അറസ്റ്റിലായത്. സമാധാനപരമായി നടന്ന റാലികൾ ചിലയിടത്ത് അക്രമത്തിലേക്കു തിരിയുകയായിരുന്നു. ഇന്ത്യാനപ്പലിസിൽ പലതവണ വെടിവയ്പുണ്ടായെങ്കിലും ഒരു മരണമേ സ്ഥിരീകരിച്ചിട്ടുള്ളൂ. കഴിഞ്ഞദിവസം ഡെട്രോയിറ്റിലും ഒരാൾ വെടിവയ്പിൽ കൊല്ലപ്പെട്ടിരുന്നു.\nപ്രതിഷേധത്തിനു തുടക്കമിട്ട മിനയപ്പലിസ് ഉൾപ്പെടെ ഒരു ഡസനിലധികം പ്രധാന നഗരങ്ങളിൽ ഇന്നലെ നിശാനിയമം പ്രഖ്യാപിച്ചിരുന്നു. ഫിലഡൽഫിയയിൽ 13 പൊലീസുകാർക്ക് ആക്രമണത്തിൽ പരുക്കേറ്റു. മിയാമിയിൽ പ്രതിഷേധക്കാരെ പിരിച്ചുവിടാൻ പലതവണ കണ്ണീർവാതകം പ്രയോഗിക്കുകയും ദേശീയപാത അടച്ചിടുകയും ചെയ്തു. ന്യൂയോർക്ക് നഗരത്തിലും ഏറ്റുമുട്ടലുണ്ടായി. അക്രമസംഭവങ്ങളിൽ കൂടുതൽ പേർ അറസ്റ്റിലായത് ലൊസാഞ്ചലസിലാണ്. അടിയന്തരാവസ്ഥ പ്രഖ്യാപിച്ചതിനെത്തുടർന്ന് ഇവിടെ 10,000 ഓളം പൊലീസ് രംഗത്തെത്തി. മിനിയപ്പലിസിൽ മാത്രം 4000 സുരക്ഷാഭടന്മാർ അണിനിരന്നിട്ടുണ്ട്.11,000 പേരെ രംഗത്തിറക്കാനാണു ശ്രമം. ഇതിനിടെ, മിനിയപ്പലിസ് പൊലീസിന്റെ വെബ്‌സൈറ്റും ഹാക്ക് ചെയ്യപ്പെട്ടു.\n'കത്തിനശിച്ചാലും വേണ്ടില്ല, നീതി ലഭിക്കട്ടെ'\n''എന്റെ സ്ഥാപനം കത്തിനശിച്ചാലും വേണ്ടില്ല, നീതി നടപ്പാവണം''-മിനിയപ്പലിസിൽ പ്രതിഷേധക്കാർ തീവച്ച ഇന്ത്യൻ റസ്റ്ററന്റിന്റെ ഉടമ പ്രതികരിച്ചത് ഇങ്ങനെയായിരുന്നു. പൊലീസ് ആസ്ഥാനത്തുനിന്ന് ഏതാനും വാരമാത്രം അകലെയാണ് ബംഗ്ലാദേശുകാരനായ റുഹെലിന്റെ ഉടമസ്ഥതയിലുള്ള ഗാന്ധിമഹൽ റസ്റ്ററന്റ് കത്തിനശിച്ചത്. മഹാത്മാഗന്ധിയുടെ സ്മരണയിലാണ് റുഹെൽ തന്റെ സ്ഥാപനത്തിനു പേരിട്ടത്. ജോർജ് ഫ്‌ളോയ്ഡിന്റെ മരണത്തിനു കാരണക്കാരായ ഉദ്യോഗസ്ഥരെ ജയിലിൽ അടയ്ക്കണമെന്നാവശ്യപ്പെട്ടും പ്രതിഷേധത്തിനു പിന്തുണ പ്രഖ്യാപിച്ചും റുഹെലിന്റെ പതിനെട്ടുകാരിയായ മകൾ ഹഫ്‌സ കുറിച്ച ഫേസ്‌ബുക് പോസ്റ്റും വൈറലായി. കൊല്ലപ്പെട്ട ജോർജ് ഫ്‌ളോയ്ഡും ഒരു ഭക്ഷണശാലയിലെ ജീവനക്കാരനായിരുന്നു.


VAR ന്റെ പിഴവുകൾ ഒരു തുടർക്കഥ | Fanport | Football News Malayalam\nHome Football VAR ന്റെ പിഴവുകൾ ഒരു തുടർക്കഥ\nവീഡിയോ അസിസ്റ്റന്റ് റെഫെറീ(VAR) ഫുട്ബോളിന്റെ രസം കളയും, കളിയെ വേഗതകുറയ്ക്കും എന്നിങ്ങനെയുള്ള പരാതികൾക്കിടയിലും ഫിഫ മുന്നോട്ട് വെച്ചത് പിഴവുകൾ ഇല്ലാത്ത കളിയുടെ നിയന്ത്രണം എന്ന നിലയ്ക്കായിരുന്നു. എന്നാൽ VAR നു പറ്റുന്ന പിഴവുകൾ ഒരു തുടർക്കഥ ആവുകയാണ്. കോൺഫെഡറേഷൻ കപ്പാണ് VAR പരീക്ഷിക്കാൻ ഫിഫ തിരഞ്ഞെടുത്ത വേദി. ഒട്ടേറെ ലീഗ് മൽസരങ്ങളിലും സൗഹൃദമൽസരങ്ങളിലും ഉപയോഗിച്ചിരുന്നെങ്കിലും റഷ്യയിൽ നടന്ന് കോൺഫെഡറേഷൻ കപ്പ് ആണ് ആദ്യമായ് VAR ഉപയോഗിക്കുന്ന മേജർ ടൂർണമെന്റ്. എന്നാൽ വീഡിയോ അസിസ്റ്റന്റ് റെഫെറീയിങ്ങിനെതിരെ പരാതികളും അതിന്റെ പിഴവുകളും കോൺഫെഡറേഷൻ കപ്പ് ഫുട്ബോൾ ആരാധകർക്ക് കാട്ടിത്തന്നു. ഏറ്റവുമൊടുവിൽ കോൺഫെഡറേഷൻ കപ്പ് ഫൈനലിലും അത് പ്രകടമായി.\nലാർസ് സ്റ്റിൻഡിലിന്റെ ഗോളിൽ ആദ്യ പകുതി മുതൽക്കേ മുന്നിട്ട് നിൽക്കുകയാണ് ജർമ്മനി. സമനില നേടാനുള്ളൊരു ഗോളിന് വേണ്ടി പൊരുതുകയാണ് ചിലി. കളിക്കളത്തിൽ കയ്യാങ്കളിയോളം എത്തിയ ആവേശം. 61 ആം മിനുട്ടിൽ പന്തുമായി കുതിച്ച ടീമോ വെർണറുടെ ഗോൺസാലോ ഹാര കൈ മുട്ടുകൊണ്ട് ഇടിച്ചു. എന്നാൽ ജർമ്മൻ പ്ലെയേഴ്സിന്റെ പ്രതിഷേധങ്ങൾക്കൊടുവിൽ ത്രോ-ഇൻ അനുവധിക്കുക മാത്രമാണ് റെഫറിയായ മിലോരാദ് മാസിക്ക് ചെയ്തത്. എന്നാൽ അപ്പോൾ തന്നെ VAR ഇടപെടുകയും വീഡിയോ റിപ്ലെ നടത്തി നോക്കുകയും ചെയ്തു. റിപ്ലെയിൽ വ്യക്തമായതാണ് ചിലിയൻ താരം അപകടകരമായ ഫൗൾ ആണ് ചെയ്തതെന്ന്. എന്നാൽ സെർബിയൻ റെഫറി മിലോരാദ് മാസിക് ഗോൺസാലോയ്ക്ക് മഞ്ഞക്കാർഡ് നൽകുക മാത്രമാണ് ചെയ്തത്. ജർമ്മനി കിരീടമുയർത്തിയ കോൺഫെഡറേഷൻ കപ്പിൽ ഒരുപാട് VAR നിമിഷങ്ങൾ ഉണ്ടെങ്കിലും ചുവപ്പ് കാർഡിൽ നിന്നും രക്ഷപ്പെട്ട ഗോൺസാലോ ഹാരയായിരിക്കും ഓർമ്മിക്കപ്പെടുക.\nPrevious articleആസ്റ്റൺ വില്ലയിൽ നിന്ന് ചെന്നൈയിൻ എഫ് സി ക്ക് പുതിയ കോച്ച്\nNext articleഫിഫ അണ്ടർ 17 ലോകകപ്പ്:6വേദികളിലേക്കും ഒരു എത്തിനോട്ടം


Thrissur Pooram 2021: Permission to carry out fireworks Covid standards | തൃശൂര് പൂരം വെടിക്കെട്ടിന് അനുമതി; കൊവിഡ് മാനദണ്ഡങ്ങള് പാലിച്ച് നടത്താം - Malayalam Oneindia\n2 min ago സ്റ്റീൽ അതോറിറ്റി ഓഫ് ഇന്ത്യ ലിമിറ്റഡിൽ അവസരം; 83 ഒഴിവുകൾ\n12 min ago ഇസ്രയേല് വ്യോമാക്രമണം: ഹമാസിന്റെ ഗാസ സിറ്റി കമാന്‍ഡര് ബാസിം ഈസ കൊല്ലപ്പെട്ടു\n38 min ago കൂറ് മാറില്ലെന്ന് ഉറപ്പിച്ച് പറഞ്ഞ് കുഞ്ചാക്കോ ബോബന്; മനസാക്ഷിയുടെ കോടതിയിൽ തലയുയർത്തി നടക്കണം\nPublished: April 15 2021, 20:13 [IST]\nതൃശൂര്: തൃശൂര് പൂരം വെടിക്കെട്ടിന് അനുമതി. സാമ്പിള് വെടിക്കെട്ടും പൂരം വെടിക്കെട്ടും കൊവിഡ് മാനദണ്ഡങ്ങള് പാലിച്ച് നടത്താം. ഏപ്രില് 17 മുതല് 24 വരെയുള്ള വെടിക്കെട്ടിനാണ് ഇപ്പോള് അനുമതി ലഭിച്ചിരിക്കുന്നത്.\nകേന്ദ്ര ഏജന്‍സിയായ പെസോ ആണ് ഇപ്പോള് അനുമതി നല്‍കിയിരിക്കുന്നത്. നേരത്തെ തന്നെ വെടിക്കെട്ട് സാമഗ്രികളുടെ നിര്‍മ്മാണം തുടങ്ങിയിരുന്നു. കേന്ദ്ര ഏക്‌സ്‌പോസീവ് വകുപ്പിലെ ഉദ്യോഗസ്ഥരുടെ മേല്‍നോട്ടത്തിലായിരിക്കും വെടിക്കെട്ട് സാമഗ്രികള് പരിശോധിക്കുക.\nഅതേസമയം, തൃശൂര് പൂരം കര്‍ശന കൊവിഡ് നിയന്ത്രണങ്ങളോടെ നടത്തും. പൂരം നടത്തിപ്പുമായി ബന്ധപ്പെട്ട് ചീഫ് സെക്രട്ടറി തലത്തില് നടന്ന യോഗം പൂര്‍ത്തിയായി. പൂരം നിയന്ത്രണങ്ങളോടെയാണ് നടത്താനാണ് തീരുമാനമായത്. കൊവിഡ് പരിശോധനയ്ക്ക് ശേഷം മാത്രമേ ആളുകളെ പ്രവേശിപ്പിക്കുകയുള്ളൂ. 45 വയസിന് മുകളില് പ്രായമുള്ളവര്‍ക്ക് കൊവിഡ് വാക്സിന് സ്വീകരിച്ചാല് മാത്രമേ പ്രവേശനം അനുവദിക്കുകയുള്ളൂ.\n45 വയസിന് താഴെയുള്ളവര്‍ക്ക് കൊവിഡ് നെഗറ്റീവ് സര്‍ട്ടിഫിക്കറ്റ് നിര്‍ബന്ധമാണ്. ആര്‍ടിപിസിആര് പരിശോധനയില് നെഗറ്റീവ് ആയവര്‍ക്ക് മാത്രമാണ് പ്രവേശനം അനുവദിക്കുകയുള്ളൂ. കൂടാതെ വാക്സിന് നല്‍കാനുള്ള പ്രത്യേക സൗകര്യങ്ങളും ഒരുക്കാനും യോഗത്തില് തീരുമാനമായിട്ടുണ്ട്. നേരത്തെ പൂരം നടത്തിപ്പുമായി ബന്ധപ്പെട്ട് ആശങ്ക പ്രകടിപ്പിച്ച് ആരോഗ്യ വകുപ്പ് റിപ്പോര്‍ട്ട് സമര്‍പ്പിച്ചിരുന്നു.\ncovid19 coronavirus coronavirus vaccine thrissur thrissur pooram തൃശൂര് പൂരം തൃശൂര്\nThrissur Pooram 2021: Permission to carry out fireworks Covid standards\nStory first published: Thursday, April 15, 2021, 20:13 [IST]


പിതൃപുണ്യം തേടി ആയിരങ്ങള് ബലിതര്‍പ്പണം നടത്തി – vatakaranews.in\nSunday, 17 February 2019 01:20:49 AM\nപിതൃപുണ്യം തേടി ആയിരങ്ങള് ബലിതര്‍പ്പണം നടത്തി\nവടകര: കര്‍ക്കിട വാവു ദിനമായ ഇന്ന് ആയിരങ്ങള് വിവിധ കേന്ദ്രങ്ങളില് ബലിതര്‍പ്പണം നടത്തി.\nചെരണ്ടത്തൂര് മുഴിക്കല് ഭഗവതി ക്ഷേത്രത്തില് രാവിലെ5മണി മുതല് ബലിതര്‍പ്പണ ചടങ്ങുകള്‍ക്ക് തുടക്കമായി.\nബ്രഹ്മശ്രീ കൊഴുവില് ഇല്ലത്ത് വാസുദേവന് നമ്പൂതിരിപ്പാട് മുഖ്യകാര്‍മികത്വം നിര്‍വഹിച്ചു.\nവടകര- മാഹി കനാലിന്റെയും കുറ്റ്യാടിപ്പുഴടെയും സംഗമസ്ഥാനമായ മൂഴിക്കല് ഭഗവതി ക്ഷേത്രത്തില് ബലിതര്‍പ്പണ ചടങ്ങിന് വിപുലമായ സൗകര്യമാണ് അധികൃതര് ഒരുക്കിയത്.\nപുറങ്കര ശ്രീകൃഷ്ണ ക്ഷേത്ര കമ്മറ്റിയുടെ ആഭിമുഖ്യത്തില് സാന്‍ഡ്ബാങ്ക്‌സ് പരിസരത്ത് പ്രത്യേകം സജ്ജമാക്കിയ വേദിയില് പുലര്‍ച്ചെ അഞ്ചരയോടെ ബലി തര്‍പ്പണം ആരംഭിച്ചു.\nചടങ്ങുകള്‍ക്ക് ഡി.ഷിബു ശാന്തി നേതൃത്വം നല്‍കി.\nമോശം കാലാവസ്ഥയിലും ആയിരക്കണക്കിന് ബലിതര്‍പ്പണത്തിന് വിവിധ കേന്ദ്രങ്ങളിലെത്തിയത്.\nബലിതര്‍പ്പം നടത്തുവാനെത്തുന്നവര്‍ക്കും ഭക്ഷണ സൗകര്യവും ഒരുക്കിയിരുന്നു.\nസാന്‍ഡ്ബാങ്ക്‌സ് പരിസരത്ത് കര്‍ക്കിടക വാവ് ബലിതര്‍പ്പണത്തിന് ഒരുക്കങ്ങള് പൂര്‍ത്തിയായി\nTags: Karkkida vavu balitharppanam vtk, vavu bali Vtk


പ്രവാസികളെ തിരിച്ചു കൊണ്ടുവരൽ വേഗത്തിലാക്കണം. വിമാന കൂലി സർക്കാർ വഹിക്കണം. വെൽഫെയർ പാർട്ടി – Pravasi Welfare Forum\nYou are here: Home1 / News2 / പ്രവാസികളെ തിരിച്ചു കൊണ്ടുവരൽ വേഗത്തിലാക്കണം. വിമാന കൂലി സർക്കാർ വഹിക്കണം. വെൽഫെയ...\nജോലി നഷ്ടപ്പെട്ടവരും സാമ്പത്തികമായി പ്രയാസപ്പെടുന്നവരും രോഗികളും ഗർഭണികളുമടക്കമുള്ളവർ കടുത്ത പ്രയാസത്തിലൂടെയാണ് കടന്ന് പോകുന്നത്. ഇക്കാര്യത്തിൽ ഇപ്പോഴും കൃത്യമായ ഒരു തീരുമാനം കേന്ദ്ര സർക്കാർ പ്രഖ്യാപിക്കുന്നില്ല എന്നത് ആശങ്ക ഉളവാക്കുന്നു.\nഈ അനിശ്ചിതത്വം വേഗം പരിഹരിക്കണം. തിരിച്ചുവരവിന് തയ്യാറായവരിൽ ഭൂരിഭാഗത്തിനും ടിക്കറ്റ് ചാർജ് സ്വയം വഹിക്കാൻ കഴിയുന്നവരല്ല. അതിനാൽ സർക്കാർ ചിലവിൽ പ്രത്യേക വിമാനങ്ങളിൽ പ്രവാസികളെ കൊണ്ടു വരാൻ സർക്കാർ തയ്യാറാകണം. കോവിഡ് ടെസ്റ്റു റിസൾട്ട് നിബന്ധനയാക്കിയ സാഹചര്യത്തിൽ എംബസികൾ മുൻകൈ എടുത്ത് ടെസ്റ്റിന് സൗകര്യം ഒരുക്കണം. തിരിച്ചെത്തുന്ന പ്രവാസികളെയും നോർക്ക വഴിയുള്ള ധനസഹായ വിതരണത്തിൻ്റെ പരിതിയിൽപ്പെടുത്തണം തിരിച്ചു വരുന്ന പ്രവാസികൾക്കുള്ള സൗകര്യങ്ങൾ ഒരുക്കുന്നതിൽ രാഷ്ട്രീയ- സാമൂഹ്യ- മതസംഘടനകളെയും സന്നദ്ധ പ്രവർത്തകരെയും പങ്കാളികളാക്കാൻ കേരള സർക്കാർ തയ്യാറാകണം. എന്നീ ആവശങ്ങൾ എക്സ്ക്യൂട്ടീവ് ഉന്നയിച്ചു. പ്രവാസികൾക്ക് ഏറെ മെച്ചപ്പെട്ട സൗകര്യങ്ങൾ തയ്യാറാക്കുന്നതിന് ഇത് ഉപകരിക്കും. പ്രവാസികൾക്ക് ആവശ്യമായ വളണ്ടിയർ സേവനം എല്ലാ തലങ്ങളിലും ഉറപ്പാക്കാൻ\nവെൽഫെയർ പാർട്ടിയുടെയും പ്രവാസി വെൽഫെയർ ഫോറത്തിൻ്റെയും പ്രവർത്തകർക്ക് എക്സിക്യൂട്ടീവ് നിർദേശം നൽകി.\nഓൺലൈൻ യോഗത്തിൽ സംസ്ഥാന പ്രസിഡണ്ട് ഹമീദ് വാണിയമ്പലം അധ്യക്ഷത വഹിച്ചു.\nപ്രവാസി ധനസഹായം. വിമാന ടിക്കറ്റ്...


ഓസ്‌ട്രേലിയന് വനിതകള്‍ക്ക് നാലാം ട്വന്റി 20 കിരീടം; ഇംഗ്ലണ്ടിനെ എട്ട് വിക്കറ്റിന് പരാജയപ്പെടുത്തി - ഇ വാർത്ത | evartha\nഓസ്‌ട്രേലിയന് വനിതകള്‍ക്ക് നാലാം ട്വന്റി 20 കിരീടം; ഇംഗ്ലണ്ടിനെ എട്ട് വിക്കറ്റിന് പരാജയപ്പെടുത്തി\nഇംഗ്ലണ്ടിനെ എട്ട് വിക്കറ്റിന് തോല്‍പിച്ച ഓസ്‌ട്രേലിയക്ക് നാലാം വനിതാ ലോകകപ്പ് ക്രിക്കറ്റ് കിരീടം. ഇംഗ്ലണ്ടിനെ എട്ട് വിക്കറ്റിന് തകര്‍ത്താണ് ഒസ്‌ട്രേലിയ കിരീടം സ്വന്തമാക്കിയത്. ആദ്യം ബാറ്റ് ചെയ്ത ഇംഗ്ലണ്ട് 105 റണ്‍സ് നേടിയപ്പോള് ഓസീസ് 29 പന്ത് ശേഷിക്കെ ലക്ഷ്യത്തിലെത്തി.\nനാലാം തവണയാണ് ഓസീസ് വനിതകള് ട്വന്റി20 ലോകകപ്പില് ചാമ്പ്യന്‍മാരാവുന്നത്. മൂന്ന് വിക്കറ്റ് വീഴ്ത്തിയ ആഷ്‌ലി ഗാര്‍ഡ്‌നറും രണ്ട് വിക്കറ്റ് വീതം നേടിയ ജോര്‍ജിയയും മേഘന് ഷൂട്ടുമാണ് ഇംഗ്ലണ്ടിനെ 105 റണ്‍സില് ഒതുക്കിയത്. ഗ്രൂപ്പ് ഘട്ടത്തില് ഓസീസിനെ തോല്‍പ്പിച്ച ഇന്ത്യ, സെമി ഫൈനലില് ഇംഗ്ലണ്ടിനോടു തോറ്റാണ് പുറത്തായത്.\n22 റണ്‍സെടുത്ത അലിസ ഹീലിയുടെയും 14 റണ്‍സെടുത്ത ബേത്ത് മൂണിയുടെയും നഷ്ടത്തിലാണ് ഓസീസ് അനായാസം ലക്ഷ്യത്തിലെത്താന് സാധിച്ചത്. ആഷ്‌ലിയാണ് മാന് ഓഫ് ദ മാച്ചായും അലിസ ഹീലിയെ ടൂര്‍ണമെന്റിലെ താരമായും തിരഞ്ഞെടുത്തു.\nലോകകപ്പിന്റെ ഫൈനലില് ഇംഗ്ലണ്ടിനോട് പരാജയപ്പെട്ടിട്ടില്ല എന്ന ഓസ്‌ട്രേലിയയുടെ റെക്കോഡ് ഇപ്പോഴും ഭദ്രമാണ്. 2014, 2012, 2010 വര്‍ഷങ്ങളിലാണ് ഓസ്‌ട്രേലിയ ഇതിന് മുന്‍പ് ലോകകപ്പ് നേടിയത്. 2012ലും 2014ലും ഇംഗ്ലണ്ടായിരുന്നു എതിരാളികള്. 2009ല് നടന്ന പ്രഥമ ലോകകപ്പിലെ ജേതാക്കളാണ് ഇംഗ്ലണ്ട്.


പൗരത്വ നിയമഭേദഗതിയ്‌ക്കെതിരേ പ്രമേയം പാസാക്കാനൊരുങ്ങി യൂറോപ്യന് യൂനിയന്\nThu Oct 01 2020 19:32:49 GMT+0530 (India Standard Time)\nസിഎഎ ലോകത്തിലെ ഏറ്റവും വലിയ അപൗരത്വ പ്രതിസന്ധി സൃഷ്ടിക്കും. അതീവഗുരുതരമായ മനുഷ്യദുരിതങ്ങള്‍ക്ക് ഹേതുവാകുമെന്നും 154 യൂറോപ്യന് പാര്‍ലമെന്റ് അംഗങ്ങളും മുന്നറിയിപ്പ് നല്‍കി. 26 യൂറോപ്യന് രാഷ്ട്രങ്ങളില്‍നിന്നുള്ള എസ് ആന്റ് ഡി ഗ്രൂപ്പ് എന്നറിയപ്പെടുന്ന ജനപ്രതിനിധികളാണ് മോദി സര്‍ക്കാരിന്റെ തീരുമാനത്തിനെതിരേ രംഗത്തുവന്നിട്ടുള്ളത്.\nNSH25 Jan 2020 7:24 PM GMT\nബ്രസല്‍സ്: നരേന്ദ്രമോദി സര്‍ക്കാര് കൊണ്ടുവന്ന പൗരത്വ നിയമ ഭേദഗതിയ്‌ക്കെതിരേ (സിഎഎ) പ്രമേയം പാസാക്കാനൊരുങ്ങി യൂറോപ്യന് യൂനിയന്. 154 യൂറോപ്യന് പാര്‍ലമെന്റ് അംഗങ്ങളാണ് പ്രമേയം കൊണ്ടുവന്നത്. അടുത്തയാഴ്ച ബ്രസല്‍സില് തുടങ്ങാനിരിക്കുന്ന യൂറോപ്യന് പാര്‍ലമെന്റ് പ്ലീനറി സെഷനില് അവതരിപ്പിക്കാനാണ് അഞ്ചുപേജുള്ള പ്രമേയം മേശപ്പുറത്ത് വച്ചത്. സിഎഎ 'വിവേചനപരവും അപകടമായ ഭിന്നിപ്പുണ്ടാക്കുന്നതും' എന്ന വിശേഷണത്തിനൊപ്പം, ഇന്റര്‍നാഷനല് കോവിനന്റ് ഓണ് സിവില് പൊളിറ്റിക്കല് റൈറ്റ്‌സിനു (ഐസിസിപിആര്) കീഴിലെ ഇന്ത്യയുടെ അന്താരാഷ്ട്ര ഉടമ്പടിയുടെ ലംഘനമാണിതെന്നും പ്രമേയത്തില് കുറ്റപ്പെടുത്തുന്നു.\nകോടിക്കണക്കിന് പേരെ പൗരന്‍മാരല്ലാതാക്കിത്തീര്‍ക്കുന്നതാണ് നിയമമെന്നും ഇന്ത്യ ഒപ്പുവച്ച നിരവധി മനുഷ്യാവകാശ കരാറുകളുടെ ലംഘനമാണെന്നും പ്രമേയത്തില് പറയുന്നു. തീരുമാനം അന്താരാഷ്ട്രതലത്തില് രാജ്യത്തിന്റെ പ്രതിച്ഛായയ്ക്കുതന്നെ മങ്ങലേല്‍പ്പിക്കും. സിഎഎ ലോകത്തിലെ ഏറ്റവും വലിയ അപൗരത്വ പ്രതിസന്ധി സൃഷ്ടിക്കും. അതീവഗുരുതരമായ മനുഷ്യദുരിതങ്ങള്‍ക്ക് ഹേതുവാകുമെന്നും 154 യൂറോപ്യന് പാര്‍ലമെന്റ് അംഗങ്ങളും മുന്നറിയിപ്പ് നല്‍കി. 26 യൂറോപ്യന് രാഷ്ട്രങ്ങളില്‍നിന്നുള്ള എസ് ആന്റ് ഡി ഗ്രൂപ്പ് എന്നറിയപ്പെടുന്ന ജനപ്രതിനിധികളാണ് മോദി സര്‍ക്കാരിന്റെ തീരുമാനത്തിനെതിരേ രംഗത്തുവന്നിട്ടുള്ളത്.\nസാമൂഹ്യനീതിയും സമത്വം, വൈവിധ്യം, നീതി എന്നീ ജനാധിപത്യമൂല്യങ്ങള് ഉറപ്പുവരുത്തുകയാണ് എസ് ആന്റ് ഡി ഗ്രൂപ്പിന്റെ ലക്ഷ്യം. യൂറോപ്യന് പാര്‍ലമെന്റിലെ രണ്ടാമത്തെ വലിയ രാഷ്ട്രീയശക്തിയാണ് എസ് ആന്റ് ഡി. രാജ്യത്തിന്റെ ഭരണഘടനയിലെ ആര്‍ട്ടിക്കിള് 14 ന്റെ ലംഘനമാണ് സിഎഎ. മതപീഡനം അടിസ്ഥാനമാക്കിയാണ് പൗരത്വം നല്‍കുന്നതെങ്കില് പാകിസ്താനിലെ അഹമ്മദിയ്യാക്കള്‍ക്കും ഹസാറകള്‍ക്കും മ്യാന്‍മറിലെ റോഹിന്‍ഗ്യകള്‍ക്കും പൗരത്വം നല്‍കേണ്ടിയിരുന്നു. ലോകത്ത് ഏറ്റവും കൂടുതല് പീഡിപ്പിക്കപ്പെടുന്ന ന്യൂനപക്ഷമായി ആംനസ്റ്റി ഇന്റര്‍നാഷനലും ഐക്യരാഷ്ട്രസഭയും കണ്ടെത്തിയ മ്യാന്‍മറിലെ റോഹിന്‍ഗ്യന് മുസ്‌ലിംകളെയാണ് സിഎഎയില്‍നിന്ന് ഒഴിവാക്കിയത്.\nശ്രീലങ്കര് തമിഴര്‍ക്കും പൗരത്വം നല്‍കേണ്ടതുണ്ട്. 30 വര്‍ഷത്തോളമായി ഇന്ത്യയില് അഭയാര്‍ഥികളായി താമസിക്കുന്നവര്‍കൂടിയാണ് ലങ്കന് തമിഴരെന്നും പ്രമേയം ചൂണ്ടിക്കാട്ടുന്നു. പൗരത്വ ഭേദഗതി നിയമം നടപ്പാക്കുന്നതിനെതിരേ രാജ്യത്ത് വലിയ പ്രതിഷേധമാണുയര്‍ന്നത്. പ്രക്ഷോഭത്തില് 27 പേര് മരിക്കുകയും 175 പേര്‍ക്ക് പരിക്കേല്‍ക്കുകയും ചെയ്തു. ആയിരക്കണക്കിന് പേര് അറസ്റ്റിലായി. പ്രതിഷേധത്തെ നേരിടാന് ഇന്ത്യന് സര്‍ക്കാര് ഇന്റര്‍നെറ്റ് നിരോധിക്കുകയും കര്‍ഫ്യൂ ഏര്‍പ്പെടുത്തുകയും ചെയ്തതായാണ് റിപോര്‍ട്ട്.\nഉത്തര്‍പ്രദേശില് നൂറുകണക്കിന് പ്രക്ഷോഭകര്‍ക്കെതിരേ അതിക്രമം നടത്തുകയും പീഡിപ്പിക്കുകയും വെടിവയ്പ്പ് നടത്തുകയും ചെയ്തിട്ടുണ്ട്. ഇത്തരത്തില് രാജ്യത്ത് സിഎഎയ്‌ക്കെതിരേ നടന്ന പ്രക്ഷോഭങ്ങളും അതിനുനേരെയുണ്ടായ നടപടികളും പ്രമേയത്തില് അക്കമിട്ടുനിരത്തുന്നുണ്ട്. അഭയാര്‍ഥി നയങ്ങളില് ഇന്ത്യന് സര്‍ക്കാര് മതപരമായ മാനദണ്ഡങ്ങള് ഉള്‍പ്പെടുത്തിയതിനെ പ്രമേയം ശക്തമായി അപലപിക്കുന്നു. എന്‍ആര്‍സിയെക്കുറിച്ച് ഉയരുന്ന ന്യായമായ ആശങ്കകള് പരിഹരിക്കാന് ഇന്ത്യന് സര്‍ക്കാര് തയ്യാറാവണം. സമാധാനപരമായി പ്രതിഷേധിക്കാനുള്ള ജനങ്ങളുടെ അവകാശം ഉറപ്പുവരുത്തണം. അവരുടെ ജീവിതസുരക്ഷിതത്വം ഉറപ്പുവരുത്തുന്നതില് സുരക്ഷാസേനകള് ഐക്യരാഷ്ട്രസഭയുടെ അടിസ്ഥാനതത്വങ്ങള് പാലിക്കണമെന്നും പ്രമേയം ആവശ്യപ്പെടുന്നു.


ഓപ്പണര്‍മാര് മടങ്ങി, ഇന്ത്യ ലീഡ് തിരിച്ചുപിടിച്ചു; ടെസ്റ്റ് ചാംപ്യന്‍ഷിപ്പ് ഫൈനല് സമനിലയിലേക്ക് | India lost two wickets in WTC final vs New Zealand\nരണ്ടാം ഇന്നിങ്‌സില് ഇന്ത്യ ലീഡ് തിരിച്ചുപിടിച്ചു. അഞ്ചാംദിനം സ്റ്റംപെടുക്കുമ്പോള് രണ്ടിന് 64 എന്ന നിലയിലാണ് ഇന്ത്യ. റിസര്‍വ് ദിനം മാത്രം മുന്നില് നില്‍ക്കെ 32 റണ്‍സിന്റെ ലീഡാണ് ഇന്ത്യക്കുള്ളത്.\nSouthampton, First Published Jun 22, 2021, 11:51 PM IST\nസതാംപ്ടണ്: ലോക ടെസ്റ്റ് ചാമ്പ്യന്‍ഷിപ്പിന്റെ കലാശപ്പോരില് ഇന്ത്യ ലീഡ് തിരിച്ചുപിടിച്ചു. ഇന്ത്യയുടെ ഒന്നാം ഇന്നിങ്്‌സ് സ്‌കോറായ 217നെതിരെ ന്യസിലന്‍ഡ് 249 റണ്‍സിന് പുറത്തായിരുന്നു. 32 റണ്‍സിന്റെ ഒന്നാം ഇന്നിങ്‌സ് ലീഡാണ് കിവീസിന് ഉണ്ടായിരുന്നത്. എന്നാല് രണ്ടാം ഇന്നിങ്‌സില് ഇന്ത്യ ലീഡ് തിരിച്ചുപിടിച്ചു. അഞ്ചാംദിനം സ്റ്റംപെടുക്കുമ്പോള് രണ്ടിന് 64 എന്ന നിലയിലാണ് ഇന്ത്യ. റിസര്‍വ് ദിനം മാത്രം മുന്നില് നില്‍ക്കെ 32 റണ്‍സിന്റെ ലീഡാണ് ഇന്ത്യക്കുള്ളത്. അത്ഭുതങ്ങളൊന്നും സംഭവിച്ചില്ലെങ്കില് മത്സരം സമനിലയില് അവസാനിക്കും. ചേതേശ്വര് പൂജാര (12), വിരാട് കോലി (8) എന്നിവരാണ് ക്രീസില്. ഓപ്പണര്‍മാരായ രോഹിത് ശര്‍മ (30), ശുഭ്മാന് ഗില് (8) എന്നിവരുടെ വിക്കറ്റുകളാണ് നഷ്ടമായത്. ടിം സൗത്തിക്കാണ് രണ്ട് വിക്കറ്റുകളും.\nനിരാശപ്പെടുത്തി രോഹിത്തും ഗില്ലും\nഇന്ത്യന് ഓപ്പണിംഗ് സഖ്യം ഒരിക്കല്‍കൂടി നിരാശപ്പെടുത്തി. ഓപ്പണിംഗ് വിക്കറ്റില് 24 റണ്‍സാണ് നേടാന് സാധിച്ചത്. ഗില്ലാണ് ആദ്യം മടങ്ങിയത്. സൗത്തിയുടെ പന്തില് വിക്കറ്റിന് മുന്നില് കുടുങ്ങുകയായിരുന്നു താരം. രോഹിത് പിടിച്ചുനില്‍ക്കാനുള്ള ശ്രമം നടത്തിയെങ്കിലും അതേ രീതിയില് പുറത്തായി. സ്‌കോര്‍ബോര്‍ഡില് 51 റണ്‍സായിരിക്കെ താരം വിക്കറ്റിന് മുന്നില് കുടുങ്ങി. പിന്നീട് കോലിയും പൂജാരയും വിക്കറ്റുകള് നഷ്ടമാവാതെ സൂക്ഷമതയോടെ കളിച്ച് അവസാനദിനം പൂര്‍ത്തിയാക്കി.\nഅഞ്ചാം ദിനമായ ഇന്ന് കളിയാരംഭിക്കുമ്പോള് നായകന് കെയ്ന് വില്യംസണും(12*), റോസ് ടെയ്‌ലറുമായിരുന്നു(0*) ക്രീസില്. ന്യൂസിലന്‍ഡ് സ്‌കോര് 101/2. എന്നാല് 37 ബോളുകള് നേരിട്ട് 11 റണ്‍സ് മാത്രം കുറിച്ച ടെയ്ലറെ ഷമി, ഗില്ലിന്റെ കൈകളിലെത്തിച്ചതോടെ ഇന്ത്യ തിരിച്ചുവരവിന്റെ സൂചന കാട്ടി. ഹെന്റി നിക്കോള്‍സ് 23 പന്ത് നേരിട്ട്7റണ്‍സുമായി രണ്ടാം സ്ലിപ്പില് രോഹിത്തിന്റെ കൈകളിലെത്തി. ഇഷാന്ത് ശര്‍മ്മയ്ക്കായിരുന്നു വിക്കറ്റ്. ആറാമനായി ക്രീസിലെത്തിയ ബി ജെ വാട്ലിംഗിനെയും കാലുറപ്പിക്കാന് ഷമി സമ്മതിച്ചില്ല. ഒന്നാന്തരമൊരു ഗുഡ് ലെങ്ത് പന്ത് മിഡില് സ്റ്റംപ് പിഴുതു. മൂന്ന് പന്തില് ഒരു റണ്‍സ് മാത്രമാണ് സമ്പാദ്യം.\nപൊരുതിക്കളിച്ച നായകന് കെയ്ന് വില്യംസണിനൊപ്പം കോളിന് ഡി ഗ്രാന്‍ഡ്ഹോം കിവികളെ അഞ്ചാം ദിനം രണ്ടാം സെഷന് കടത്തി. എന്നാല് എല്‍ബിയുമായി ഷമി എത്തിയതോടെ 30 പന്തില് 13 റണ്‍സുമായി ഗ്രാന്‍ഡ്ഹോം മടങ്ങി. ഇതോടെ ഇന്ത്യ പിടിമുറുക്കി. എട്ടാമനായെത്തിയ കെയ്ല് ജാമീസണ് എത്രയും വേഗം ന്യൂസിലന്‍ഡിന് ലീഡ് സമ്മാനിക്കാനുള്ള തിടുക്കത്തിലായിരുന്നു. തനിക്കെതിരെ തുടര്‍ച്ചയായ രണ്ടാം സിക്സറിന് ശ്രമിച്ച ജാമീസണെ ബുമ്രയുടെ കൈകളിലെത്തിച്ച് വീണ്ടും ഷമി ആഞ്ഞടിച്ചു. സ്‌കോര്-192-7. ജാമീസണ് 16 പന്തില് 21 റണ്‍സ് നേടി. പിന്നാലെ വില്യംസണ്-സൗത്തി സഖ്യം കിവീസിന് ലീഡ് സമ്മാനിക്കുകയായിരുന്നു.\nഎന്നാല് അര്‍ധ സെഞ്ചുറിക്ക് തൊട്ടരികെ വില്യംസണെ ഇഷാന്ത് സ്ലിപ്പില് കോലിയുടെ കൈകളില് ഭദ്രമാക്കി. 177 പന്തുകള് നീണ്ടുനിന്ന വില്യംസണിന്റെ പ്രതിരോധത്തില് ആറ് ബൗണ്ടറികള് സഹിതം 49 റണ്‍സാണുണ്ടായിരുന്നത്. സൗത്തി കിവികളുടെ ലീഡുയര്‍ത്താന് ശ്രമിച്ചെങ്കിലും മറുവശത്ത് നില് വാഗ്‌നറെ(5 പന്തില് 0) അശ്വിന് രഹാനെയുടെ കൈകളിലാക്കി. അവസാനക്കാരനായി ക്രീസിലെത്തിയ ട്രെന്‍ഡ് ബോള്‍ട്ട്(8 പന്തില് 7*) പുറത്താകാതെ നിന്നപ്പോള് 46 പന്തില് 30 റണ്‍സെടുത്ത സൗത്തിയെ ബൗള്‍ഡാക്കിജഡേജ കിവീസ് ഇന്നിംഗ്സ് അവസാനിപ്പിച്ചു. മികച്ച തുടക്കത്തിന് ശേഷം ടോം ലാഥം(30), ദേവോണ് കോണ്‍വേ(54) എന്നിവരെ കിവികള്‍ക്ക് മൂന്നാം ദിനം നഷ്ടമായിരുന്നു. നാലാം ദിനം മഴമൂലം റോസ്ബൗളില് കളി നടന്നിരുന്നില്ല.\nടോസ് നഷ്ടപ്പെട്ട് ആദ്യം ബാറ്റിംഗിനിറങ്ങിയ ഇന്ത്യ ഒന്നാം ഇന്നിംഗ്‌സില് 217 റണ്‍സില് പുറത്തായിരുന്നു. 22 ഓവറില് 31 റണ്‍സ് മാത്രം വിട്ടുകൊടുത്ത് അഞ്ച് വിക്കറ്റ് വീഴ്ത്തിയ പേസര് കെയ്ല് ജാമീസണാണ് ഇന്ത്യയെ തകര്‍ത്തത്. രോഹിത് ശര്‍മ്മ(34), ശുഭ്മാന് ഗില്(28), ചേതേശ്വര് പൂജാര(8), വിരാട് കോലി(44), അജിങ്ക്യ രഹാനെ(49), റിഷഭ് പന്ത്(4), രവീന്ദ്ര ജഡേജ(15), രവിചന്ദ്ര അശ്വിന്(22), ഇഷാന്ത് ശര്‍മ്മ(4), ജസ്പ്രീത് ബുമ്ര(0), മുഹമ്മദ് ഷമി(4) എന്നിങ്ങനെയാണ് ഇന്ത്യന് താരങ്ങളുടെ സ്‌കോര്.ജാമീസണിന്റെ അഞ്ച് വിക്കറ്റ് പ്രകടനത്തിന് പുറമെ ട്രെന്‍ഡ് ബോള്‍ട്ടും നീല് വാഗ്നറും രണ്ട് പേരെ വീതവും ടിം സൗത്തി ഒരാളെയും പുറത്താക്കി.\nLast Updated Jun 22, 2021, 11:51 PM IST


സദ്ദാം ഹുസൈനെക്കുറിച്ച് പുതിയ വെളിപ്പെടുത്തലുകള്; പിടിയിലാകുമ്പോള് സദ്ദാം എഴുതുകയായിരുന്നു – Chandrika Daily\nBy chandrika Tuesday December 13, 2016 06:48 am\nസദ്ദാം ഹുസൈനെക്കുറിച്ച് പുതിയ വെളിപ്പെടുത്തലുകള്; പിടിയിലാകുമ്പോള് സദ്ദാം എഴുതുകയായിരുന്നു\nന്യൂഡല്‍ഹി: അമേരിക്ക പിടികൂടി വധിച്ച ഇറാഖ് പ്രസിഡന്റ് സദ്ദാം ഹുസൈനക്കുറിച്ച് പുതിയ വെളിപ്പെടുത്തലുകള്. അന്ന് സദ്ദാമിനെ പിടികൂടുന്ന സംഘത്തിന് നേതൃത്വം നല്‍കിയിരുന്ന ജോണ് നിക്‌സണാണ് വര്‍ഷങ്ങള്‍ക്കിപ്പുറം സദ്ദാമിനെക്കുറിച്ച് വെളിപ്പെടുത്തലുമായി…\nന്യൂഡല്‍ഹി: അമേരിക്ക പിടികൂടി വധിച്ച ഇറാഖ് പ്രസിഡന്റ് സദ്ദാം ഹുസൈനക്കുറിച്ച് പുതിയ വെളിപ്പെടുത്തലുകള്. അന്ന് സദ്ദാമിനെ പിടികൂടുന്ന സംഘത്തിന് നേതൃത്വം നല്‍കിയിരുന്ന ജോണ് നിക്‌സണാണ് വര്‍ഷങ്ങള്‍ക്കിപ്പുറം സദ്ദാമിനെക്കുറിച്ച് വെളിപ്പെടുത്തലുമായി രംഗത്തെത്തിയിരിക്കുന്നത്. ‘ദി ഇന്‍ട്രോഗോഷന് ഓഫ് സദ്ദാം ഹുസൈന്’ എന്ന ബുക്കിലാണ് സദ്ദാമിനെക്കുറിച്ചുള്ള പുതിയ കാര്യങ്ങളുള്ളത്. 2006-ലാണ് സദ്ദാമിനെ അമേരിക്ക തൂക്കിലേറ്റുന്നത്.\nപിടികൂടുന്ന സമയത്ത് സദ്ദാം ഹുസൈന് നോവലെഴുതുന്ന തിരക്കിലായിരുന്നുവെന്നാണ് പുതിയ വെളിപ്പെടുത്തല്. എഴുത്തില് മുഴുകിയ സദ്ദാം ആ സമയത്തൊന്നും സര്‍ക്കാരിനേയും സൈന്യത്തേയും നിയന്ത്രിച്ചിരുന്നില്ല. ഭരണത്തില് യാതൊരു തരത്തിലുള്ള ശ്രദ്ധയും ഉണ്ടായിരുന്നില്ലെന്നും ദേശീയ മാധ്യമങ്ങള് റിപ്പോര്‍ട്ടു ചെയ്യുന്നു. ഇറാഖിലെ അമേരിക്കയുടേയും ബ്രിട്ടന്റേയും ഇടപെടലുകളൊന്നും സദ്ദാം അറിയുന്നുണ്ടായിരുന്നില്ല. ഇറാഖിനെ അമേരിക്കയുടെ കരങ്ങളില് നിന്നും എങ്ങനെ പ്രതിരോധിക്കാമെന്നോ അതിന് വേണ്ട നടപടികളെടുക്കാനോ സദ്ദാമിന് കഴിഞ്ഞില്ല. എന്നിരുന്നാലും സദ്ദാം ഒളിച്ചോടിയില്ലെന്നും നിക്‌സണ് പറയുന്നു.\nഅമേരിക്കന് അധിനിവേശത്തിലൂടെയാണ് സദ്ദാം ഹുസൈനെ അമേരിക്ക പിടികൂടുന്നത്. ഇറാഖില് വന്‍ആയുധശേഖരണമുണ്ടെന്ന് ആരോപിച്ചായിരുന്നു പിടികൂടിയത്. പിടികൂടി മൂന്ന് വര്‍ഷത്തിനുശേഷം സദ്ദാം ഹുസൈനെ അമേരിക്ക തൂക്കിലേറ്റി.\nCategories: More, Views Tags: saddam hussain


മകളെ കൈപിടിച്ച് തരണം; എതിര്‍ത്ത 48കാരനെ കാമുകന് അടിച്ചുകൊന്നു, ഒളിവില് - Samakalika Malayalam\nമകളെ കൈപിടിച്ച് തരണം; എതിര്‍ത്ത 48കാരനെ കാമുകന് അടിച്ചുകൊന്നു, ഒളിവില്\nBy സമകാലിക മലയാളം ഡെസ്‌ക് | Published: 29th March 2021 12:47 PM |\nLast Updated: 29th March 2021 12:47 PM | A+A A- |\nലക്‌നൗ: ഉത്തര്‍പ്രദേശില് മകളെ കല്യാണം കഴിച്ച് തരുന്നതില് വിസമ്മതം അറിയിച്ചതിന് 48കാരനെ കാമുകന് അടിച്ചുകൊന്നു. 28കാരന്റെ വടി കൊണ്ടുള്ള മര്‍ദ്ദനത്തില് ഗുരുതരമായി പരിക്കേറ്റ 50കാരന്, തത്ക്ഷണം മരിച്ചതായി പൊലീസ് പറയുന്നു.\nബറേലിയില് ശനിയാഴ്ചയാണ്് സംഭവം. ശ്രീപാലും 48കാരന്റെ മകളും തമ്മില് അടുപ്പത്തിലാണ്. ഇടയ്ക്കിടെ പെണ്‍കുട്ടിയുടെ വീട്ടില് ശ്രീപാല് പോകുന്നത് പതിവായിരുന്നു. ചെറുകിട കര്‍ഷകനായ 48കാരന്റേത് കൂട്ടുകുടുംബമാണ്.\nശനിയാഴ്ച പെണ്‍കുട്ടിയെ വിവാഹം ചെയ്ത് തരണമെന്ന് ആവശ്യപ്പെട്ട് യുവാവ് വീട്ടില് എത്തി. പെണ്‍കുട്ടിയുടെ അച്ഛന് ഇത് നിരസിച്ചു. ഇതിന്റെ പേരില് ഇരുവരും തമ്മില് രൂക്ഷമായ വാക്കേറ്റമാണ് നടന്നത്. ഇതിന് പിന്നാലെ പ്രകോപിതനായ 28കാരന് പെണ്‍കുട്ടിയുടെ അച്ഛനെ അടിച്ചു കൊല്ലുകയായിരുന്നു. അച്ഛന് തത്ക്ഷണം മരിച്ചതായി പൊലീസ് പറയുന്നു.\nശനിയാഴ്ച രാത്രി ഒരു കുപ്പി മദ്യവുമായാണ് യുവാവ് വീട്ടില് എത്തിയത്. മകള്‍ക്കായി ഉചിതമായ വരനെ കണ്ടെത്താനുള്ള ശ്രമത്തിലായിരുന്നു സഹോദരന് എന്ന് സഹോദരി പറയുന്നു. പെണ്‍കുട്ടിയുടെ അച്ഛനെ മദ്യപിക്കാന് ക്ഷണിച്ച യുവാവ്, മകളെ തന്റെ കൈപിടിച്ച് തരണമെന്ന് ആവശ്യപ്പെട്ടു. എന്നാല് ഇത് നിരസിച്ച സഹോദരന് ഉടന് തന്നെ വീട്ടില് നിന്ന് പോകാന് ആവശ്യപ്പെട്ടു. ശ്രീപാല് മകളെയും കൊണ്ടുപോകാന് ശ്രമിച്ചു. ഇത് സഹോദരന് തടഞ്ഞു. ഇതാണ് പ്രകോപനത്തിന് കാരണമെന്ന് സഹോദരി പറയുന്നു. യുവാവ് ഒളിവിലാണ്.\nകല്യാണം കാമുകന് അടിച്ചുകൊന്നു


രണ്ട് കൈകൾ കൊണ്ട് തൊഴുതാലും മതിവില്ല ഈ കുട്ടികളെ; ചിലത് ജീർണ്ണിച്ചത്, ചിലത് വസ്ത്രങ്ങൾ ഇല്ലാതെ, എന്നിട്ടും ഒരുമടിയും ഇല്ലാതെയാണ് അവർ ചെയ്യുന്നത്..!! – Online Malayali\nരണ്ട് കൈകൾ കൊണ്ട് തൊഴുതാലും മതിവില്ല ഈ കുട്ടികളെ; ചിലത് ജീർണ്ണിച്ചത്, ചിലത് വസ്ത്രങ്ങൾ ഇല്ലാതെ, എന്നിട്ടും ഒരുമടിയും ഇല്ലാതെയാണ് അവർ ചെയ്യുന്നത്..!!\nപ്രളയ ദുരിതത്തിൽ കയരകയറാൻ കേരളം ഒന്നാകെ പ്രവർത്തിച്ചു കൊണ്ടിരിക്കുകയാണ്, എന്നാലും ഉരുൾ പൊട്ടി മണ്ണിന് അടിയിൽ ആയ ഒറ്റവധി ആളുകളെ പുത്തുമലയിൽ കണ്ടെത്താൻ ഇപ്പോഴും തിരച്ചിൽ തുടരുകയാണ്. ഓരോ മനുഷ്യനെയും മണ്ണുകൾ നീക്കി പുറത്തെടുക്കുമ്പോൾ ചിലപ്പോൾ അതെല്ലാം വസ്ത്രങ്ങൾ ഇല്ലാതെ ആയിരിക്കും, അല്ലെങ്കിൽ ജീർണ്ണിച്ച നിലയിൽ.\n‘രണ്ടു കൈകൊണ്ടും തൊഴുത്താലും മതിയാവില്ല ഈ കുട്ട്യോളെയൊക്കെ’ ദിവസങ്ങളായി രക്ഷാ പ്രവരത്തനം കണ്ടുകൊണ്ടിരിക്കുന്ന തമ്പുരാട്ടിക്കല്ലിലെ ചന്ദ്രൻ എന്നയാൾ പറഞ്ഞത് ഇപ്രകാരമായിരുന്നു. അതിന് കാരണവും ഉണ്ട്.\nചിലത് ജീർണ്ണിച്ച നിലയിൽ, മറ്റു ചിലത് വസ്ത്രങ്ങൾ ഇല്ലാതെ. മണ്ണിനടിയിൽ നിന്ന് മൃതദേഹങ്ങൾ എടുക്കുമ്പോൾ ഇങ്ങനെ ഒക്കെ ആയിരുന്നു പലതിന്റെയും അവസ്ഥ.\nഎന്നാൽ ഇതൊന്നും വകവെക്കാതെ രക്ഷാപ്രവർത്തനം ഊർജ്ജസ്വലമായി നടക്കുകയാണ്. ഒരു മടിയും ഇല്ലാതെ, അവസാനത്തെ ആളെയും കണ്ടെത്താൻ.\nജീർണ്ണിച്ച മൃതദേഹങ്ങൾ കാണുമ്പോൾ ഈ ദുരിതാശ്വാസ പ്രവർത്തകർക്ക് തോന്നുന്നത് അറപ്പും വെറുപ്പും അല്ല. മറിച്ച് പൊഴിയുന്നത് കണ്ണുനീരാണ്. തകർന്ന മനസോടെയാണ് അവർ ഓരോന്നും കാണുന്നതും.\nഇതെല്ലാം ഉള്ളിൽ അടക്കി ആ മൃതദേഹം പുറത്തെത്തിക്കും. വസ്ത്രങ്ങൾ ഇല്ലാതെ മൃതദേഹം ലഭിക്കുമ്പോൾ കണ്ട് നിൽക്കുകയല്ല ചെയ്യുന്നത്, മറിച്ച് ഉടുമുണ്ട് അഴിച്ച് പുതപ്പിച്ച് ആദരവ് നൽകുകയാണ് ചെയ്യുന്നത്.\nനോക്കി നിൽക്കുന്നവരുടെ നെഞ്ച് പിളർക്കുന്ന കാഴ്ചയായിരുന്നു ഇതെല്ലാം. കവളപ്പാറയിലും കോട്ടക്കുന്നിലുമൊക്കെ ഇപ്പോഴും രക്ഷാപ്രവര്‍ത്തനം നടന്നുകൊണ്ടേയിരിക്കുകയാണ്. ദിവസങ്ങൾക്ക് ഉള്ളിൽ നിരവധി മൃതദേഹങ്ങൾ കണ്ടെത്തി കഴിഞ്ഞു.\nകുറേ യുവാക്കൾ, ചെറുപ്പക്കാർ രാവിലെ തന്നെ ഇറങ്ങും ഇതുവരെ കാണാത്ത രക്ത ബന്ധം പോലും ഇല്ലാത്ത തങ്ങളുടെ കൂടിപ്പിറപ്പുകൾക്ക് വേണ്ടി, ഇത് ആരും വിളിക്കാതെ തന്നെയാണ് ഇറങ്ങുന്നത്.\nതങ്ങളുടെ ജോലിയിൽ നിന്ന് ലീവെടുത്തിട്ടാണ് ഈ മഹത്തായ സേവനം. മണ്ണിനടിയിൽ കിടക്കുന്നത് അവരുടെ ആരുമല്ല, ഇതിന് മുമ്പ് കണ്ടതും ഇല്ല, കവളപ്പാറ എന്ന് കേൾക്കുന്നത് തന്നെ ഇത് ആദ്യമാണെന്നാണ് ഇവരിൽ പലരും പറയുന്നത്. പക്ഷേ ജാവാൻ പണയം വെച്ച് ഇറങ്ങുന്നതിന് കാരണം ഒന്നേയുള്ളൂ, ഈ മണ്ണിന് അടിയിൽ ഉള്ളവരും തങ്ങളുടെ സഹജീവികൾ.\nരാവും പകലുമില്ലാതെ നിക്കാതെ പെയ്യുന്ന ആ ചെളിയിലും മണ്ണിലും ആ യുവാക്കൾ എല്ലാം മറന്ന്, കൃത്യമായി ഭക്ഷണം പോലും കഴിക്കാതെയാണ് പണിയെടുക്കുന്നത്.\nഓരോനിമിഷവും എവിടെനിന്നെങ്കിലും ഒരു നിശ്വാസം, ഒരു ശബ്ദം അവർ പ്രതീക്ഷിച്ചു കൊണ്ടാണ് രക്ഷാപ്രവർത്തനം നടത്തുന്നത്.\nദിവസങ്ങൾ കഴിയുംതോറും ആ പ്രതീക്ഷയാണ് മങ്ങിയത്. ഇനി തിരയേണ്ടത് ശ്വാസം നിലച്ച മൃതദേഹങ്ങൾക്ക് വേണ്ടി മാത്രം. കണ്ടെടുക്കുന്ന ഓരോ മൃതദേഹവും വളരെ സൂക്ഷ്മതയോടെ കഴുകി, പരിക്കേൽക്കാതെ പൊതിഞ്ഞ് അവർ എത്തേണ്ടിടത്ത് എത്തിക്കുകയും ചെയിതു. കൃത്യമായി ഭക്ഷണമില്ല, വിശ്രമമില്ല, ഉറക്കമില്ല, പക്ഷേ, അതൊന്നും അവരെ അലട്ടിയിരുന്നില്ല. ഈ ഒരുപറ്റം യുവാക്കൾക്ക് നിറഞ്ഞ അഭിനന്ദനങ്ങളാണ് ലഭിക്കുന്നത്.\nഇന്ത്യയെ ഒരു പാഠം പഠിപ്പിക്കേണ്ട സമയമായി എന്ന് ഇമ്രാൻ ഖാൻ..!!


padmanabhaswamy executive director will be replaced | പത്മനാഭസ്വാമി ക്ഷേത്രത്തിൽ ചുരിദാറിട്ടു പ്രവേശനം അനുവദിച്ച എക്‌സിക്യൂട്ടീവ് ഓഫീസർ കെ.എൻ. സതീഷ് പുറത്തേക്ക്; പകരം ആരെ നിയമിക്കും എന്നതിൽ തർക്കം; മൂന്ന് ഐഎഎസ് ഉദ്യോഗസ്ഥരുടെ പേരുകളുമായി സംസ്ഥാന സർക്കാരും രണ്ടു പേരുകളുമായി അമിക്കസ് ക്യൂറിയും രംഗത്ത്; തീരുമാനം ചൊവ്വാഴ്ച - MarunadanMalayali.com\nപത്മനാഭസ്വാമി ക്ഷേത്രത്തിൽ ചുരിദാറിട്ടു പ്രവേശനം അനുവദിച്ച എക്‌സിക്യൂട്ടീവ് ഓഫീസർ കെ.എൻ. സതീഷ് പുറത്തേക്ക്; പകരം ആരെ നിയമിക്കും എന്നതിൽ തർക്കം; മൂന്ന് ഐഎഎസ് ഉദ്യോഗസ്ഥരുടെ പേരുകളുമായി സംസ്ഥാന സർക്കാരും രണ്ടു പേരുകളുമായി അമിക്കസ് ക്യൂറിയും രംഗത്ത്; തീരുമാനം ചൊവ്വാഴ്ച\nMay 08, 2017 | 03:37 PM IST | Permalink\nന്യൂഡൽഹി: ശ്രീപത്മാനാഭസ്വാമി ക്ഷേത്രം എക്‌സിക്യൂട്ടീവ് ഓഫീസർ സ്ഥാനത്തുനിന്ന് കെ.എൻ. സതീഷിനെ മാറ്റുമെന്നു സൂചന. തിരുവിതാകൂർ രാജകുടുംബം ഇക്കാര്യം ആവശ്യപ്പെട്ടിരുന്നു. സതീഷിനു പകരം എക്‌സിക്യൂട്ടീവ് ഓഫീസറാക്കണമെന്നതിനെ ചൊല്ലി തർക്കം ഉയർന്നിട്ടുണ്ട്. മൂന്ന് ഐഎഎസ് ഉദ്യോഗസ്ഥരുടെ പേരുകളാണ് സംസ്ഥാനം സമർപ്പിച്ചിട്ടുള്ളത്. എന്നാൽ അമിക്കസ് ക്യൂറിയാകട്ടെ ആർ. കണ്ണൻ, നീലഗംഗാധരൻ എന്നിവരുടെ പേരുമായും രംഗത്തെത്തിയിരിക്കുകയാണ്. പുതിയ എക്‌സിക്യൂട്ടീവ് ഓഫീസറായി ആരെ നിയമിക്കുമെന്ന കാര്യത്തിൽ സുപ്രീംകോടതി നാളെ തീരുമാനം എടുത്തേക്കും. ക്ഷേത്രത്തിലെ അറ്റകുറ്റപ്പണിയുമായി ബന്ധപ്പെട്ട കാര്യങ്ങളും സുപ്രീംകോടതി പരിഗണിച്ചു. ഇക്കാര്യത്തിലും നാളെ തീരുമാനം ഉണ്ടായേക്കും.\nഐഎഎസ് ഉദ്യോഗസ്ഥനായ കെ.എൻ. സതീഷിനെ 2014 മേയിലാണ് പത്മനാഭസ്വാമി ക്ഷേത്രം എക്‌സിക്യൂട്ടീവ് ഓഫീസറായി നിയമിക്കുന്നത്. എക്‌സിക്യൂട്ടീവ് ഓഫീസറും രാജകുടുംബവും തമ്മിൽ പലകാര്യങ്ങളിലും അഭിപ്രായവ്യത്യാസം ഉയർന്നിരുന്നു. ചുരിദാറിന് മുകളിൽ മുണ്ടുടുക്കാതെ ക്ഷേത്രത്തിൽ പ്രവേശിക്കാൻ സ്ത്രീകൾക്ക് അനുമതി നല്കിയ എക്‌സിക്യൂട്ടീവ് ഓഫീസറുടെ നടപടി ഏറെ വിവാദമാകുകയും ചെയ്തിരുന്നു.\nസതീഷിനെ എക്‌സിക്യൂട്ടീവ് ഓഫീസർ സ്ഥാനത്തുനിന്ന് മാറ്റണമെന്നാവശ്യപ്പെട്ട് മെയ് ആദ്യമാണ് തിരുവിതാംകൂർ രാജകുടുംബം സുപ്രീംകോടതിയിൽ അപേക്ഷ നല്കിയത്. കെ.എൻ. സതീഷ് ഏകപക്ഷീയമായും പക്ഷപാതപരമായും പെരുമാറുന്നു എന്നാണ് രാജകുടുംബത്തിന്റെ ആരോപണം. എക്സിക്യൂട്ടീവ് ഓഫീസർക്കെതിരെ ഭരണസമിതി ചെയർപേഴ്സൺ വി. ഷേർളി നൽകിയ നാലു റിപ്പോർട്ടുകൾ അടക്കമാണ് രാജകുടുംബത്തിന്റെ ഹർജി നല്കിയത്.\nക്ഷേത്രം എക്സിക്യൂട്ടീവ് ഓഫീസറുടെ ചുമതലകൾ വിശദീകരിച്ച് ഉത്തരവിറക്കണമെന്നാണ് രാജകുടുംബത്തിന്റെ ആവശ്യം. നിഷ്പക്ഷമായി പ്രവർത്തിക്കുന്ന മറ്റൊരു ഉദ്യോഗസ്ഥനെ എക്സിക്യൂട്ടീവ് ഓഫീസർ സ്ഥാനത്ത് നിയമിക്കണമെന്നും ആവശ്യപ്പെടുന്നു.\nഎക്സിക്യൂട്ടീവ് ഓഫീസർക്കെതിരെ ഭരണസമിതിയുടെ അഞ്ചു റിപ്പോർട്ടുകളാണ് രാജകുടുംബം അപേക്ഷയ്ക്കൊപ്പം സമർപ്പിച്ചത്. ഭരണസമിതിയോട് ആലോചിക്കാതെയാണ് ചുരിദാറിന് മുകളിൽ മുണ്ടുടുക്കാതെ ക്ഷേത്രത്തിൽ പ്രവേശിക്കാൻ സ്ത്രീകൾക്ക് അനുമതി നൽകിയതെന്ന പുതിയ ഭരണസമിതി ചെയർപേഴ്സൻ കെ. ഹരിപാലിന്റെ റിപ്പോർട്ടും സമർപ്പിച്ചു.


ചൈനയെ വിട്ട് ഇന്ത്യക്കൊപ്പം അമേരിക്കൻ കമ്പനികൾ | USA Malayalam News Paper\nചൈനയെ വിട്ട് ഇന്ത്യക്കൊപ്പം അമേരിക്കൻ കമ്പനികൾ\nStory Dated: Sunday, April 28, 2019 03:27 hrs EDT\nചൈനയെ വിട്ട് ഇന്ത്യയോട് കൂട്ട് കൂടാനൊരുങ്ങി അമേരിക്കന് കമ്ബനികള്. ലോക്‌സഭാ തിരഞ്ഞെടുപ്പിനു ശേഷം 200 അമേരിക്കന് കമ്ബനികള് അവരുടെ നിര്‍മാണ പ്രവര്‍ത്തനങ്ങള് ചൈനയില് നിന്ന് ഇന്ത്യയിലേക്കു മാറ്റാന് തയാറാണെന്ന വാര്‍ത്തകളാണ് ഇപ്പോള് പുറത്തു വരുന്നത്. പദ്ധതി നടപ്പിലായാല് ഇന്ത്യയില് ലക്ഷങ്ങളുടെ തൊഴില് അവസരങ്ങളാണ് വരാന് പോകുന്നതെന്ന് അമേരിക്ക-ഇന്ത്യ സഹകരണ ഫോറത്തിന്റെ പ്രസിഡന്റ് മുകേഷ് അഗി വ്യക്തമാക്കിക്കഴിഞ്ഞു. എന്നാല്, നിലവിലെ ഇന്ത്യന് സാഹചര്യം കമ്ബനികളെ ആകര്‍ഷിക്കാന് തരത്തിലുള്ളതല്ല. അതിനാല്, പുതിയ സര്‍ക്കാര് ആവിശ്യമായ പരിഷ്‌കരണം കൊണ്ടു വരണമെന്നതാണ് സഹകരണ ഫോറത്തിന്റെ അഭിപ്രായം. തീരുമാനങ്ങളെടുക്കുന്ന കാര്യത്തില് സുതാര്യത വേണമെന്നും ഫോറം വ്യക്തമാക്കി.\nകമ്ബനികളെ എങ്ങനെ ആകര്‍ഷിക്കാമെന്ന കാര്യം വ്യക്തമായി മനസ്സിലാക്കിയിരിക്കണം. ഏകപക്ഷീയമായി സര്‍ക്കാരുകള് തീരുമാനങ്ങള് എടുക്കാതിരിക്കുക, പുതിയ പദ്ധതികള്‍ക്കായി സ്ഥലമെടുത്തു നല്‍കുന്നതു മുതല് കസ്റ്റംസ് നിയന്ത്രണങ്ങള് വരെയുള്ള നിരവധി കാര്യങ്ങളില് മാറ്റം വരണം. നിരവധി നിയമങ്ങള് പരിഷ്‌കരിച്ചാല് മാത്രമെ ഇതു സാധ്യമാകൂ. അങ്ങനെ ചെയ്താല് ഇന്ത്യയില് പുതിയതായി കോടിക്കണക്കിന് തൊഴിലവസരങ്ങള് ഉണ്ടാകുമെന്നും സഹകരണ ഫോറം ചൂണ്ടിക്കാട്ടി.\nകയറ്റുമതി വര്‍ധിപ്പിക്കുക എന്നതിന് ഊന്നന് നല്‍കിയായിരിക്കും കമ്ബനികളുടെ നിലപാടുകള്. അമേരിക്കയും ഇന്ത്യയും തമ്മില് ഒരു ഫ്രീ ട്രെയ്ഡ് കരാറില് (എഫ്ടിഎ) ഒപ്പുവയ്ക്കുക എന്നതായിരിക്കും പ്രാഥമിക നടപടി എന്നും മുകേഷ് അഗി പറഞ്ഞു.\nചൈനീസ് ഉല്‍പന്നങ്ങളുടെ വരവു നിയന്ത്രിക്കുകയും അമേരിക്കന് ഉല്‍പ്പന്നങ്ങള്‍ക്ക് ഇന്ത്യയില് കൂടുതല് സ്വാധീനം ഉറപ്പാക്കുകയും ചെയ്യുകയാണ് പദ്ധതി. പകരം ഇന്ത്യന് കമ്ബനികള്‍ക്ക് അമേരിക്കന് വിപണി തുറന്നു കിട്ടുകയും ചെയ്യും. ജിഎസ്പി പോലെയുള്ള പ്രശ്‌നങ്ങള് ഒഴിവാക്കുകയും ചെയ്യാം. ഇക്കാര്യങ്ങളെല്ലാം ചര്‍ച്ച ചെയ്യാന് ഒരു ഉന്നതതല മാനുഫാക്ച്വറിങ് കൗണ്‍സിലിനു രൂപം നല്‍കിയെന്നും അഗി അറിയിച്ചു.\nതിരഞ്ഞെടുപ്പു കഴിയുമ്ബോള് പുതിയ സര്‍ക്കാരിനു മുന്നില് സമര്‍പ്പിക്കാനായി കുറച്ചു നിര്‍ദ്ദേശങ്ങള് തയാറാക്കുകയാണിപ്പോള്. ഇന്ത്യയില് നിര്‍മാണ പ്രവര്‍ത്തനങ്ങള് തുടങ്ങാനും ഇന്ത്യന് വിപണി ഉപയോഗപ്പെടുത്താനും ആഗ്രഹിക്കുന്ന കമ്ബനികളുടെ ഒരു വന് നിര തന്നെയുണ്ടെന്ന് അഗി വെളിപ്പെടുത്തി. തങ്ങളുടെ കീഴിലുള്ള കമ്ബനികള് കഴിഞ്ഞ നാലു വര്‍ഷത്തിനുള്ളില് 5000 കോടി ഡോളറിന്റെ നിക്ഷേപമാണ് ഇറക്കിയിരിക്കുന്നതെന്നും അദ്ദേഹം പറഞ്ഞു.\nചൈനീസ് -അമേരിക്കന് വാണിജ്യ ബന്ധം ഉലയുന്ന പുതിയ തീരുമാനം ഇന്ത്യയെ സംബന്ധിച്ച് വന് പ്രതീക്ഷകളാണ് നല്‍കുന്നത്. ഇന്ത്യ-പാക്ക് ബന്ധത്തില് പോലും ഇതിന്റെ അലയൊലികള് ഉണ്ടാകും എന്നാണ് സാമ്ബത്തിക വിദഗ്ധര് ചൂണ്ടിക്കാട്ടുന്നത്.


Keerthy visits her grandma on the sets of her film - Malayalam Filmibeat\nഅമ്മൂമ്മയെ ഞെട്ടിച്ച് കീര്‍ത്തി സുരേഷ്, ഷൂട്ടിങ്ങിനിടയില് ലൊക്കേഷനിലെത്തി !!\n| Published: Friday, July 21, 2017, 15:19 [IST]\nമേനക സുരേഷിന്റെ അമ്മ സരോജ അഭിനയിക്കുന്ന സിനിമയുടെ ഷൂട്ടിങ്ങ് നടക്കുന്നതിനിടയിലാണ് അപ്രതീക്ഷിതമായി കൊച്ചു മകള് സെറ്റിലെത്തിയത്. അമ്മൂമ്മ അഭിനയിക്കുന്നത് കണ്ട് മണിക്കുറൂകളോളം സെറ്റില് ചെലവഴിച്ചാണ് താരപുത്രി തിരിച്ചു പോയത്. ദാദ 87 സിനിമയുടെ ഷൂട്ടിങ്ങിലാണ് അപ്രതീക്ഷിത സംഭവങ്ങള് നടന്നത്. ചാരുഹസനൊപ്പമാണ് സരോജ ഈ ചിത്രത്തില് അഭിനയിക്കുന്നത്. മുന്‍പ് ശിവകാര്‍ത്തികേയനും കീര്‍ത്തി സുരേഷും ഒരുമിച്ച് അഭിനയിച്ച ചിത്രമായ റെമോയിലും സരോജം വേഷമിട്ടിരുന്നു.\nചിത്രത്തിലെ ഒരു ഗാനരംഗം ചിത്രീകരിക്കുന്നതിനിടയിലാണ് അമ്മൂമ്മയെ കാണാന് കൊച്ചുമകള് എത്തിയത്. നാല് മണിക്കൂറോളം സെറ്റില് ചെലവഴിച്ചതിനു ശേഷമാണ് കീര്‍ത്തി മടങ്ങിയത്. സരോജത്തിന്റെ ഭാഗങ്ങള് ചിത്രീകരിക്കുന്നത് നേരിട്ടു കാണുന്നതിനോടൊപ്പം തന്നെ ചാരു ഹസന്റെ അനുഗ്രഹവും വാങ്ങിയാണ് കീര്‍ത്തി സുരേഷ് മടങ്ങിയത്. തുടങ്ങിയത് മലയാള സിനിമയിലൂടെയാണെങ്കിലും തെന്നിന്ത്യയുടെ തന്നെ പ്രിയപ്പെട്ട താരമായി മാറിയിരിക്കുകയാണ് കീര്‍ത്തി സുരേഷ്.\nപ്രിയദര്‍ശന് ചിത്രമായ ഗീതാഞ്ജലിയിലൂടെയാണ് സുരേഷ് കുമാറിന്റെയും മേനക സുരേഷിന്റെയും ഇളയ പുത്രി സിനിമയില് അരങ്ങേറിയത്. തുടക്കത്തില് വേണ്ടത്ര ശ്രദ്ധിക്കപ്പെട്ടില്ലെങ്കിലും മികച്ച വേഷങ്ങള് ഈ താരത്തെ തേടിയെത്തി. എന്നാല് അന്യഭാഷയിലേക്ക് പ്രവേശിച്ചതോടെ കീര്‍ത്തി മലയാള സിനിമ ഉപേക്ഷിച്ച പോലെയായി. മുന്‍നിര നായകര്‍ക്കൊപ്പമെല്ലാം അഭിനയിച്ച കീര്‍ത്തിയെ തേടി നിരവധി അവസരങ്ങളാണ് വന്നു കൊണ്ടിരിക്കുന്നത്.\nബോയ്ഫ്രണ്ടിനോട് എല്ലാ കാര്യങ്ങളും പറയാറുണ്ടോ? അവന് ഭയങ്കര സ്‌നേഹമാണെന്ന് നടി അനാര്‍ക്കലി മരക്കാര്\n41 ലിറ്റര് മുലപ്പാല് ദാനമായി നല്‍കി സിനിമ നിര്‍മാതാവായ നിധി; കൈയടിച്ച് ഇന്ത്യന് സിനിമാലോകം\nഒരു കുഞ്ഞ് ജനിച്ചപ്പോള് സഹോദരനെ നഷ്ടപ്പെട്ടു; രണ്ടാമത്തെ പ്രസവത്തെ കുറിച്ച് പറഞ്ഞ് നടി സെലീന\nKeerthy Suresh surprised her grandmother Saroja by turning up on the set of the latter's film Dhadha 87. The film has veteran Charuhasan playing the central role ofadon and Saroja plays his pair. Saroja, who is Keerthy's maternal grandmother, Menaka, had previously acted alongside her granddaughter inasmall role in Remo.\nStory first published: Friday, July 21, 2017, 15:19 [IST]


sbi quick aap news malayalam | എസ്ബിഐ ക്വിക്ക് ആപ്പ്; എസ്എംഎസ് അല്ലെങ്കില് മിസ്ഡ് കോള്; ഒരു തവണ ഡൗണ്‍ലോഡ് ചെയ്തുകഴിഞ്ഞാല് ഇന്റര്‍നെറ്റിന്റെ ആവശ്യമില്ല; എസ്ബിഐയുടെ വിവിധ സേവനങ്ങള് ഇനി വിരല്‍ത്തുമ്പില് - Financialviews.in\nഎസ്ബിഐ ക്വിക്ക് ആപ്പ്; എസ്എംഎസ് അല്ലെങ്കില് മിസ്ഡ് കോള്; ഒരു തവണ ഡൗണ്‍ലോഡ് ചെയ്തുകഴിഞ്ഞാല് ഇന്റര്‍നെറ്റിന്റെ ആവശ്യമില്ല; എസ്ബിഐയുടെ വിവിധ സേവനങ്ങള് ഇനി വിരല്‍ത്തുമ്പില്\nഇന്റര്‍നെറ്റ് ബാങ്കിങ് ഉപയോഗിക്കാതെ തന്നെ അക്കൗണ്ട് ബാലന്‍സ് പരിശോധിക്കാനും, മിനി സ്റ്റേറ്റ്‌മെന്റ് എടുക്കാനും, ചെക്ക് ബുക്കിനുള്ള അപേക്ഷ നല്‍കാനും ഒക്കെ ഇനി എസ്ബിഐ ക്വിക്ക് ആപ്പ് സഹായകരമാകും.\nഅവസാന ആറുമസാത്തെ ബാങ്ക് അക്കൗണ്ട് സ്റ്റേറ്റ്‌മെന്റ്, പലിശ സര്‍ട്ടിഫിക്കറ്റ് എന്നിവയെല്ലാം എസ്ബിഐ ക്വക്ക് ആപ്പ് വഴി ലഭിക്കും. ബാങ്ക് അവധി ദിവസങ്ങളും ആപ്പിലൂടെ അറിയാം.\n'REG Account Number' എന്ന് 09223488888 രജിസ്ട്രേഡ് മൊബൈല് നമ്പറില്‍നിന്ന് എസ്എംഎസ് അയയ്ക്കുക.\nവിജയകരമായി രജിസ്ട്രേഷന് പൂര്‍ത്തിയാക്കിയാല് ആവിവരം ലഭിക്കും.\nഅക്കൗണ്ട് ബാലന്‍സ് അറിയാന്\n'BAL' എന്ന് 09223766666 എന്ന നമ്പറിലേയ്ക്ക് എസ്എംഎസ് അയയ്ക്കുക. അല്ലെങ്കില് മിസ് കോള് ചെയ്യുക.\nമിനി സ്റ്റേറ്റ്മെന്റ് ലഭിക്കാന്\n09223866666 എന്ന നമ്പറിലേയ്ക്ക് മിസ് കോള് ചെയ്യുക. അല്ലെങ്കില്, 'MSTMT' എന്ന് എസ്എംഎസ് ചെയ്യുക.\n09223588888 എന്ന നമ്പറിലേയ്ക്ക് 'CHQREQ' എന്ന് എസ്എംഎസ് അയയ്ക്കുക. അപ്പോള് ഉപഭോക്താവിന് തിരിച്ച് എസ്എംഎസ് ലഭിക്കും. അതിനുശേഷം 'CHQACCY6-digit number received in SMS'- എന്നിങ്ങനെയുള്ള ഫോര്‍മാറ്റില് എസ്എംഎസ് അയയ്ക്കുക.\nപലിശ സര്‍ട്ടിഫിക്കറ്റ് ലഭിക്കാന്\nHLI എന്ന ഫോര്‍മാറ്റില് 09223588888 എന്ന നമ്പറിലേയ്ക്ക് എസ്എംഎസ് അയയ്ക്കുക.\nഡെബിറ്റ് കാര്‍ഡ് ബ്ലോക്ക് ചെയ്യാന്\nഎടിഎം കാര്‍ഡ് നഷ്ടപ്പെടുകയോ മോഷണം പോകുകയോ ചെയ്താല് എസ്എംഎസ് വഴി ബ്ലോക്ക് ചെയ്യാം. രജിസ്റ്റര് ചെയ്തിട്ടുള്ള മൊബൈല് നമ്പറില്‍നിന്ന് അതിനായി 'BLOCKXXXX ഫോര്‍മാറ്റില് 567676ലേയ്ക്ക് എസ്എംഎസ് അയക്കാം. XXXX-എന്നത് നിങ്ങളുടെ കാര്‍ഡിലെ അവസാനത്തെ നാല് അക്കങ്ങളെയാണ് പ്രതിനിധീകരിക്കുന്നത്.\nതിരിച്ച് സന്ദേശം ലഭിക്കും. അപേക്ഷയുടെ നമ്പര്, ബ്ലോക്ക് ചെയ്ത തിയതിയും സമയവും അതിലുണ്ടാകും.\nRead more topics: # SBI, # എസ്ബിഐ, # quick-app, # എസ്‌ബിഐ ക്വിക്ക് ആപ്പ്,


സാം വധക്കേസ്: അരുണ് കമലാസനന് ശിക്ഷയില് ഇളവ്,SAM CRIME CULPRITE ARUN KAMALASAN JAIL TERM REDUCTED BY COURTkeralaonlinenews.com | Malayalam news, kerala news, onlinenews,\nFriday February 21st, 2020 - 8:23:am\nPublished: Friday 16 August 2019 10:15:23 PM\nമെല്‍ബണ്: മലയാളിയായ സാം എബ്രഹാം വധക്കേസില് പ്രതിയായ അരുണ് കമലാസനന്റെ ശിക്ഷയില് നേരിയ ഇളവ് അനുവദിച്ചു. കേസുകളില് ഒരുമിച്ച് വിചാരണ നടന്നത് നീതി നിഷേധമാണെന്നും അതിനാല് കുറ്റക്കാരിയെന്നുള്ള ജൂറി കണ്ടെത്തല് റദ്ദാക്കണമെന്നും ആവശ്യപ്പെട്ട് സോഫിയ സാം നല്‍കിയ അപ്പീല് കോടതി തള്ളി. അരുണ് കമലാസനനെ 27 വര്‍ഷത്തേക്കും സാമിന്റെ ഭാര്യ സോഫിയ സാമിനെ 22 വര്‍ഷത്തേക്കുമാണ് കോടതി ശിക്ഷിച്ചിരുന്നത്. അരുണിന് 23 വര്‍ഷവും സോഫിയയ്ക്ക് 18 വര്‍ഷവും കഴിഞ്ഞു മാത്രമേ പരോളിന് അര്‍ഹതയുള്ളൂ എന്നും കോടതി വിധിച്ചിരുന്നു. ശിക്ഷാ വിധിക്കെതിരായ അപ്പീല് അനുവദിച്ച കോടതി അരുണ് കമലാസനന്റെ ശിക്ഷ 24 വര്‍ഷമായാണ് കുറച്ചത്. 20 വര്‍ഷം കഴിഞ്ഞ് അരുണിന് പരോള് ലഭിക്കുമെന്നും വിക്ടോറിന് സുപ്രീം കോടതിയിലെ മൂന്നംഗ അപ്പീല് കോടതി ഉത്തരവിട്ടുവെന്നും റിപ്പോര്‍ട്ട് ചെയ്യുന്നു.\nശിക്ഷാ വിധിയില് നേരിയ ഇളവു വരുത്തിയെങ്കിലും, താന് കുറ്റക്കാരനല്ല എന്ന അരുണ് കമലാസനന്റെ വാദം കോടതി തള്ളി. വിധി കേള്‍ക്കാന് അരുണ് കോടതിയില് ഹാജരായിരുന്നു. എന്നാല് സോഫിയ ഇന്ന് കോടതിയില് എത്തിയില്ല. കോടതി വിധിക്കെതിരെ പ്രതികള്‍ക്ക് ഇനി ഹൈക്കോടതിയില് അപ്പീല് നല്‍കാം. അരുണ് കമലാസനനും സോഫിയ സാമും പങ്കാളിയായിരിക്കുന്നത് ഒരേ കുറ്റത്തിലാണെന്നും, ഇതില് ഇരുവര്‍ക്കും ഏകദേശം തുല്യ പങ്കാളിത്തമാണെന്നും ചൂണ്ടിക്കാട്ടിയാണ് അരുണിന്റെ ശിക്ഷ കോടതി കുറച്ചത്. ഇരുവരുടെയും മറ്റു സാഹചര്യങ്ങളും ജീവിത രീതിയുമെല്ലാം സമാനമാണ്. അതിനാല് അരുണ് കമലാസനന് സോഫിയയെക്കാള് 22 ശതമാനം ദീര്‍ഘമായ ജയില് ശിക്ഷ നല്‍കുന്നത് നീതിയുക്തമല്ലെന്ന് കോടതി ചൂണ്ടിക്കാട്ടി.\nഅതേസമയം, സാം എബ്രഹാം ആത്മഹത്യ ചെയ്തതായിരിക്കാം എന്ന അരുണിന്റെ വാദവും, അത് സ്ഥാപിക്കാനായി അപ്പീലില് മുന്നോട്ടുവച്ച വാദങ്ങളുമെല്ലാം കോടതി തള്ളിക്കളഞ്ഞു.രഹസ്യാന്വേഷണ ഉദ്യോഗസ്ഥരോട് അരുണ് കമലാസനന് കുറ്റസമ്മതം നടത്തുന്ന ദൃശ്യങ്ങള് നേരത്തേ വിചാരണസമയത്ത് ജൂറി പരിശോധിച്ചിരുന്നു. സയനൈഡ് കൊടുത്താണ് സാമിനെ കൊലപ്പെടുത്തിയതെന്ന് അരുണ് പറയുന്ന ഈ ദൃശ്യങ്ങളും അന്ന് ഹാജരാക്കിയിരുന്നു.\n2015 ഒക്ടോബര് 14നായിരുന്നു കൊല്ലം പുനലൂര് സ്വദേശിയായ സാം എബ്രഹാമിനെ മെല്‍ബണ് എപ്പിംഗിലുള്ള വീട്ടില് മരിച്ച നിലയില് കണ്ടെത്തിയത്. ഭാര്യ സോഫിയയ്ക്കും ആറു വയസുള്ള മകനുമൊപ്പം ഉറങ്ങിക്കിടന്ന സാമിനെ രാവിലെ മരിച്ച നിലയില് കാണുകയായിരുന്നു എന്നാണ് സോഫിയ പൊലീസിനെ അറിയിച്ചത്. ഹൃദയാഘാതം മൂലമാണ് മരണം എന്നായിരുന്നു പ്രാഥമിക നിഗമനം. എന്നാല് സയനൈഡ് ഉള്ളില് ചെന്നാണ് മരിച്ചതെന്ന് പോസ്റ്റ്‌മോര്‍ട്ടം റിപ്പോര്‍ട്ടില് വ്യക്തമായതോടെ മാസങ്ങള് നീണ്ട രഹസ്യാന്വേഷണത്തിലൂടെയാണ് പൊലീസ് സോഫിയയെയും അരുണിനെയും അറസ്റ്റ് ചെയ്തത്.\nRead more topics: SAM CRIME, CULPRITE, ARUN KAMALASAN, JAIL TERM REDUCTED BY COURT,\nSAM CRIME CULPRITE ARUN KAMALASAN JAIL TERM REDUCTED BY COURT\nപൊലീസ് ജീപ്പില് നിന്നും കൈവിലങ്ങുമായി രക്ഷപെട്ട കഞ്ചാവ് പ്രതി ദിവസങ്ങള്‍ക്ക് ശേഷം പിടിയില്\nശ്രീവരാഹം കൊലപാതകം: മുഖ്യപ്രതി അര്‍ജുന് പൊലീസ് പിടിയില്\nകൊറോണ വൈറസ്; യുഎഇയില് ഒരാള്‍ക്ക് രോഗം സ്ഥിരീകരിച്ചു\nദുബായില് സര്‍ക്കാര് ജീവനക്കാരുടെ ശമ്പളം കൂടും; പുതിയ ശമ്പളനയത്തിന് അംഗീകാരമായി\nകേരളമിപ്പോൾ നിക്ഷേപക പ്രോൽസാഹന കേന്ദ്രമെന്ന് മുഖ്യമന്ത്രി


സാക്ഷി – Malayalanatu Web Journal\nനീലിമ എന്ന കുട്ടിയുടെ കൊലപാതകവുമായി ബന്ധപ്പെട്ട് സുപ്രധാനമായ കുറച്ചു കാര്യങ്ങൾ എനിക്ക്\nപറയാനുണ്ട് കാരണം അവിടെ നടന്ന ഇപ്പോൾ നടന്നു കൊണ്ടിരിക്കുന്ന ഓരോന്നിനും ഞാൻ സാക്ഷിയാണ്.\nഞാൻ പറയുന്നത് കേൾക്കാൻ ദയവുണ്ടാകണം. ഓരോന്നും ഓർത്തെടുത്തു പറയാൻ സാവകാശം തരികയും വേണം.\nഈ കോടതിയിൽ ആരുമില്ലാത്ത ഒരവസരത്തിനായി കാത്തിരിക്കുകയായിരുന്നു ഞാനിതുവരെ.\nഅവർ മൂന്നു പേരാണ് ആ വീട്ടിൽ താമസിച്ചിരുന്നത് , നീലിമ, ചേട്ടൻ വേണു അവരുടെ അമ്മാമ്മ.\nനീലിമയുടെയും വേണുവിന്റെയും മാതാപിതാക്കൾ വിദേശത്താണ്. അമ്മാമ്മ ഒറ്റയ്ക്കായതുകൊണ്ട് അവർ\nകുട്ടികളെ നാട്ടിൽ നിർത്തിയിരിക്കുകയാണ് വേണു എൻജിനീയറിങ്ങിനും നീലിമ ആറാം ക്ലാസ്സിലും . കഴിഞ്ഞ നാലു വർഷമായി എനിക്കവരെ അറിയാം. സ്ഥിരമായി അവരെയെല്ലാവരെയും ഞാൻ കാണാറുണ്ടായിരുന്നു.\nഇത് പറയുമ്പോൾ ഇതിനോട് ചേർത്ത് പറയാൻ വർഷങ്ങൾക്ക് മുൻപ് എന്റെ മുത്തച്ഛൻ സാക്ഷിയായ ഒരു മരണവും ഉണ്ട് ഈ രണ്ട് മരണങ്ങൾക്കും പിന്നിലും സമാനസ്വഭാവം ഉണ്ട് .. സർ.\nഎന്താണ് നിങ്ങൾക്ക് പറയാനുള്ളത് ..??\nഞാൻ കുറച്ചുകൂടി ജഡ്ജിയുടെ അടുത്തേക്ക് നീങ്ങിയിരുന്നു പറഞ്ഞു തുടങ്ങി..\nഈ കുട്ടിയിതെവിടെ പോയി.. സന്ധ്യയായാൽ പുറത്തിറങ്ങി നടക്കരുതെന്നു എത്ര പറഞ്ഞാലും കേൾക്കില്ല\n.. വെളക്ക് കത്തിക്കേണ്ട നേരായി.\nഅമ്മാമ്മ ഒന്ന് മിണ്ടാണ്ടിരിക്വോ..?അവളിവിടെ എവിടെങ്കിലും കാണും അപ്പുറത്തു ചങ്ങരത്തെ കുട്ട്യോൾടെ കൂടെ കളിക്കുന്നുണ്ടാകും .. സ്കൂള് പൂട്ടീലെ പിന്നെന്താ .അവള് കളിച്ചോട്ടെ ..\nഞാൻ പറഞ്ഞാ .. ആരാ കേൾക്ക്വാ.. തെക്കേ പറമ്പില് കുളിക സഞ്ചാരം ഒള്ളതാ …. സൂക്ഷിച്ചാ..\nദുഃഖിക്കേണ്ട അത്രേ ള്ളു.\nഅല്ലെങ്കിലും ഞാൻ പറഞ്ഞാ ..ല് ആർക്കും വിശ്വാസില്ലാ.. ആ .. ചങ്ങരത്തെ സതി തന്നെ എങ്ങനാ\nമരിച്ചെന്ന് അറിയോ വേണു നിനക്ക് ..?\nഅമ്മാമ്മേ .. ആ കഥ ഞാൻ കേട്ട്… കേട്ട് മടുത്തു. അതിപ്പോ വർഷം എത്രയായി കഴിഞ്ഞിട്ട് .. അതിനു\nശേഷം ഒന്നും ഉണ്ടായിട്ടില്ലല്ലോ ..\nതർക്കുത്തരം പറഞ്ഞോ നീയ് .. എല്ലാം ഇപ്പോളും ഉണ്ട് .. സതി മരിച്ചേപിന്നെ സന്ധ്യയായാൽ ഒരാളും\nആ വഴിക്കിറങ്ങീട്ടില്ല.. അതുകൊണ്ടാ ..ദുർമരണങ്ങൾ ഒന്നും ണ്ടാവാഞ്ഞത് .\nഇപ്പോഴും അതൊക്കെ ണ്ടോ അമ്മാമ്മേ ..?\nതെക്കേ പറമ്പില് ആടിനെ അഴിക്കാൻ പോയതാ അവള് .. പിന്നെ മരിച്ചു കെടക്കണതാ കണ്ടത് .. പ്രശ്നം\nവെച്ച് നോക്കിപ്പോ അല്ലെ തെളിഞ്ഞെ കുളികനടിച്ചതാണെന്ന് .. പോരാഞ്ഞിട്ട് ശവം കുളിപ്പിക്കുമ്പോൾ\nമൊകത്തും മുതുകിലും വയറിലുമെല്ലാം കൈകൊണ്ട് അടിച്ചമാതിരി പാടും . അതൊക്കെ എങ്ങനെയാ വേണു…?\nനാരായണ…. നാരായണ … ഓർക്കാൻ കൂടെ പേടി തോന്നുന്നു.\nനിനക്ക് വിശ്വാസം ഇല്ലെങ്കിൽ വേണ്ട എനിക്കുണ്ട്…\nഈ അമ്മാമ്മേന്റെ ഒരു കാര്യം.. ഞാനൊന്നു കുളിച്ചിട്ട് വരാം അപ്പോഴേക്കും അവളിങ്ങട്ട് വരും. വിളക്ക്\nവെയ്ക്കാൻ ഇനിയും സമയമുണ്ടല്ലോ ..?\nലാപ്ടോപ്പ് മടക്കിവെച്ചു വേണു അകത്തേക്ക് പോയി.\nതളിർത്ത കമ്മ്യൂണിസ്റ്റ് പച്ചയുടെ ഒരില കൈചുരുട്ടി അതിനു മുകളിൽ വെച്ച് അടിച്ചുപൊട്ടിച്ചു\nശബ്ദമുണ്ടാക്കി നീലിമ മുറ്റത്തേക്ക് ഒറ്റതുള്ളി. അമ്മാമ്മ കാണാതെ കൈയിലിരുന്ന അക്ക് ചെമ്പരത്തിയുടെ\nചോട്ടിലിട്ടു . ശബ്ദമുണ്ടാക്കാതെ അവൾ അമ്മാമ്മയുടെ പിറകിലെത്തി.\nഎന്താ കുട്ട്യേ ഇത് വെളക്ക് വെയ്ക്കണ്ട നേരത്തും കളിച്ചോണ്ടിരിക്ക്വാണോ .. വേഗം പോയി കുളിച്ചുവാ\n.. എന്നിട്ട് വെളക്ക് കത്തിക്ക്.\nഏട്ടനിവിടെ ഉണ്ടല്ലോ .. ഏട്ടന് കത്തിച്ചൂടെ..?\nഅത് നല്ല കഥ വീട്ടിലെ ചെറിയ കുട്ടിയാ വെളക്ക് കത്തിക്കേണ്ടെ.. വേഗം പോയി വാ.. അപ്പോഴേക്കും\nഅമ്മാമ്മ തിരി തെറുത്തു വെയ്ക്കാം.\nനീലിമ അകത്തേക്കോടി .\nകുളിച്ചു കുറിതൊട്ട് ..വിളക്ക് തെളിച്ചു നീലിമ ഉമ്മറത്തു വെച്ചു.\nഅമ്മാമ്മയോടൊപ്പം ഇരുന്നു നാമം ജപിച്ചു.\nവേണു കുളികഴിഞ്ഞു വീണ്ടും ലാപ്ടോപ്പ് തുറന്നിരിപ്പായി.\nനിനക്കൊന്നു നാമം ജപിച്ചൂടെ കുട്ടി.\nഅല്ലെങ്കിലും ഇപ്പോഴത്തെ കുട്ടികൾക്ക് ഈശ്വര വിശ്വാസം തീരെയില്ല. സന്മാർഗം ചൊല്ലിത്തരേണ്ടവർ\nകാശെന്നു പറഞ്ഞു ഗൾഫില് നിന്നാല് ഇങ്ങനെ ഒകെ തന്നേ വരൂ.\nഞാൻ അച്ഛനോടും അമ്മയോടും പറയാം ജോലിയെല്ലാം വിട്ട് ഇങ്ങട്ട് പോരാൻ .. വന്നു മക്കളെ വളർത്താൻ ..\nഅമ്മാമ്മയ്ക്ക് അങ്ങോട്ട് വരാൻ താല്പര്യം ഇല്ലാഞ്ഞിട്ടല്ലേ ..? എന്നിട്ടോ അമ്മാമ്മ ഒറ്റയ്ക്കാണെന്നും\nപറഞ്ഞു ഞങ്ങളെ ഈ പട്ടിക്കാട്ടിൽ കൊണ്ടിട്ടു .. എന്നിട്ടിപ്പോ അപ്പനും അമ്മയ്ക്കും കുറ്റം.\nഞാൻ വന്നാൽ കാണാരുന്നു . നാട്ടാര് കേറിനിരങ്ങി ഈ കാണുന്നതെല്ലാം നശിപ്പിച്ചേനെ.. ഇനി അവിടുന്ന്\nവന്നാലും ഇവിടെ നിക്കാലോ ആരും ഒന്നും കൊണ്ടുപോയെന്നു പറയില്ല..\nഒന്ന് വഴക്കുണ്ടാക്കാതെ ഇരിക്ക്വോ രണ്ടാളും .. നീലിമ ഇടയ്ക്കു കയറി.\nഞാനൊന്നും പറയുന്നില്ല… വേണു ഹെഡ്സെറ്റ് എടുത്ത് വെച്ചു.ലാപ്പിൽ തന്നെ നോക്കിയിരുപ്പായി.\nനീലിമ അമ്മാമ്മയുടെ മടിയിൽ തലവെച്ചു പുറത്തേക്ക് നോക്കിക്കിടന്നു അമ്മാമ്മ അവളുടെ മുടിയിഴകളിൽ തഴുകിക്കൊണ്ടിരുന്നു.\nസ്കൂൾ അടച്ചാൽ പരമബോറാണ് അല്ലെ അമ്മാമ്മേ..?\nഇതായിപ്പോ നന്നായെ .. നീ ചങ്ങരത്തെ കുട്ട്യോൾടെ കൂടെ കളിയല്ലേ.. എപ്പോഴും .. പിന്നെന്താ ..?\nഅതെങ്ങനെയാ .. ഒന്നങ്ങോട്ട് പോകുമ്പോഴേക്കും .. ഇവിടുന്നു വിളിതൊടങ്ങും … ഏട്ടാ .. അമ്മേനെ ഒന്ന് വിളിക്ക്വോ..? ഡ്യൂട്ടി കഴിഞ്ഞു ഇപ്പോ എത്തീട്ടുണ്ടാകും.\nഅമ്മ ഇന്ന് കുറച്ചു ലേറ്റ് ആകൂന്നു മെസ്സേജ് അയച്ചിരുന്നു .. അച്ഛൻ വിളിച്ചിരുന്നു നീ\nകളിക്കുകയാണെന്നു പറഞ്ഞപ്പോൾ പിന്നെ വിളിക്കാമെന്ന് പറഞ്ഞു വെച്ചു.\nഉം … എന്നാലും എന്നെ ഒന്ന് വിളിക്കാരുന്നു.\nഅമ്മാമ്മയെന്താ ഞങ്ങളുടെ കൂടെ അങ്ങോട്ട് വരാഞ്ഞേ .. അവിടെയാകുമ്പോൾ എല്ലാർക്കും ഒരുമിച്ച്\nഞാൻ വന്നാൽ കുടുംബക്കാവിൽ ആരാണ് വെളക്ക് കത്തിക്കുക .. തിരികെട്ടാൽ സകല ഐശ്വര്യങ്ങളും തീരും ..\nഎന്റെ കാലം കഴിയുമ്പോഴേക്കും അവരിങ്ങ് വരും. കഴിയില്ല…. മോളെ ഈ മണ്ണ് വിട്ട് എങ്ങോട്ടും\nഅമ്മാമ്മ വിഷമിക്കാതെ ഞാൻ വെറുതെ ചോദിച്ചതാ..\n.. മോളെ .. സന്ധ്യയായാൽ കുറച്ചൂടെ നേരത്തെ കളിയൊക്കെ നിർത്തി വിളക്ക് കത്തിച്ചു പ്രാർത്ഥിക്കണം\nഅധികംപുറത്തിറങ്ങി നടക്കുകയും ചെയ്യരുത്.. തെക്കേ പറമ്പില് കുളിക സഞ്ചാരം ഒള്ളതാ .. ചെല രാത്രീല് പോക്കുവരവും..\nഅതെന്താ അമ്മാമ്മേ ഗുളികൻ .. ഇന്ന് ഞങ്ങൾ കളിനിർത്തിയതും ഈ കാരണം പറഞ്ഞാണ് അവിടെ രാജിടെ വല്യച്ഛൻ ഞങ്ങളെ വഴക്ക് പറഞ്ഞു. അപ്പോൾ വിചാരിച്ചതാ അമ്മാമ്മയോട് ചോദിക്കണം എന്ന്.. പിന്നെ മറന്നു.\nവേണു ഹെഡ്സെറ്റ് ഊരി ലാപ്ടോപ്പ് മടക്കി അമ്മാമ്മയുടെ അടുത്തിരുന്നു..\nഈ പോക്കുവരവിനെ കുറിച്ചു ഞാൻ കേട്ടിട്ടില്ലല്ലോ .. ഇതൊക്കെ സത്യമാണോ അമ്മാമ്മേ..?\nഎല്ലാത്തിലും ഒരു സത്യം ഉണ്ട് ചിലർക്ക് വിശ്വാസം ഉണ്ടാകില്ല .. എനിക്ക് നല്ല വിശ്വാസം ആണ് കാരണം\nഞാനത് കണ്ടിട്ടുണ്ട് . എന്റെ ചെറുപ്പകാലത്താണ് അന്നൊന്നും ഇതുപോലെ വീടുകളൊന്നും അടുത്തില്ല\nകറണ്ടും ഇല്ല .ചില ദിവസങ്ങളിൽ . തെക്കേ പറമ്പിന്റെ കിഴക്ക്പടിഞ്ഞാറു ഭാഗത്തൂടെ രാത്രീല് ഒരു തീഗോളം പതിയെ നീങ്ങിപ്പോകുന്നത് കാണാം. അന്ന് ഞങ്ങൾ കുട്ടികൾ പേടിച്ചു പുറത്തിറങ്ങില്ല എന്ന് മാത്രമല്ല ജനലോ വാതിലോ പോലും തുറക്കില്ല എങ്കിലും ഞാനൊരു ദിവസം കണ്ടു . ദേവിയും പരിവാരങ്ങളും കൂടി ഒരുകാവിൽ നിന്നും അടുത്തകാവിലേക്കു പോകുന്ന യാത്രയാണത്. നമ്മള് നോക്കുമ്പോൾ ഒരു തീഗോളം പതിയെ നീങ്ങിപോകുന്ന കാണാം …… ഇങ്ങനെ ഒരു യാത്രയിലാണ് പണ്ട് നാറാണത്ത് ഭ്രാന്തൻ ഒരു ചുടലക്കാട്ടിൽ വെച്ച് ദേവിയെ കണ്ടതും വലതുകാലിലെ മന്ത് ഇടതു കാലിലേക്ക് മാറ്റിയതും. അങ്ങനെ എത്രയെത്ര കഥകൾ….അനുഭവങ്ങൾ… ഇതുപോലെ മറ്റൊന്നാണ് കുളിക സഞ്ചാരം . കുളികന്റെ യാത്രയിൽ നമ്മള് തടസം ഉണ്ടാക്കിയാൽ കുളികൻ അടിക്കും മരണം സംഭവിക്കും രക്ഷപ്പെട്ടവർ ചുരുക്കം , ചിലർ മാത്രം .അതുകൊണ്ടാ സന്ധ്യയായാൽ പുറത്തിറങ്ങരുതെന്ന് പറയുന്നെ..\nഅതെന്തിനാ അമ്മാമ്മേ ദേവി കാവുകൾ തോറും പോകുന്നത് …?\nഎന്തിനാണ് എന്ന് ചോദിച്ചാൽ കൃത്യമായ ഉത്തരം എന്റെ കയ്യിലില്ല. എങ്കിലും പറഞ്ഞു കേട്ടിട്ടുള്ളത്\nഅടുത്തടുത്തായി മൂന്നു കാവുകൾ കാണുമെന്നും ഓരോ കാവിലും കുടിയിരിക്കുന്ന സഹോദരങ്ങളെ കാണാനാണ് എന്നുമാണ്.\nആ … ഇന്നത്തെ കഥ മതി .. എങ്ങനെ കഥപറഞ്ഞിരുന്നാൽ അത്താഴം പോലും കഴിക്കാതെ രണ്ടാളും\nഇവിടിരിക്കും .. വാ.. വാ … എണീക്ക് ഇനി നാളെ…\nസാർ… ഇതുപോലെയുള്ള ദേവി കഥകളും ഗുളികൻ കഥകളും എല്ലാം നീലിമയിൽ വല്ലാത്തൊരുമാറ്റമാണ്\nഉണ്ണുമ്പോഴും ഉറങ്ങാൻ കിടക്കുമ്പോഴുമെല്ലാം നീലിമയുടെ മനസുനിറയെ ഗുളികനെക്കുറിച്ചുള്ള പേടിയും ദേവി സഞ്ചാരത്തിന്റെ ആകാംക്ഷയും ആയിരുന്നു.\nഒരിക്കൽ അവളത് അമ്മാമ്മയോട് പറയുകയും ചെയ്തു.\nഅമ്മാമ്മേ .. എനിക്ക് ദേവിയെ കാണണം.. അനുഗ്രഹം വാങ്ങണം .. പിന്നെ ദേവിയോട് ഒരു കാര്യം\nമോൾക്കെന്താ ദേവിയോട് ചോദിക്കേണ്ടത്..?\nനീലമലകൾക്കപ്പുറം നിലാവ് പൂക്കുന്ന സ്ഥലം ഉണ്ടോന്ന്.. അവിടേക്കാണത്രെ ഭൂമിയിൽ നിന്നും\nമരിച്ചവരുടെ ആത്മാക്കൾ എത്തുക. .. അവിടുന്ന് വീണ്ടുമവർ കുഞ്ഞുങ്ങളായി ഭൂമിയിലേക്ക് വരും.\nആരാ.. കുട്ട്യോടിതൊക്കെ പറഞ്ഞെ..?\nപണ്ട് ചങ്ങരത്ത് സതി എന്നൊരു ചേച്ചിയുണ്ടാരുന്നു .. സതിയേച്ചി മരിച്ചു അവിടെയെത്തി വീണ്ടും\nരാധേച്ചിയായി ജനിച്ചതാണ് പോലും\nഈ കുട്ടീടെ ഒരു കാര്യം.. അവള് ചുമ്മാ പുളു പറഞ്ഞതാ.. മോള് നാമം ജപിച്ചു കിടന്നോളു .. വേറൊന്നും ആലോചിക്കേണ്ട.\nഎന്നാലും ദേവിയോട് ചോദിച്ചു ഒന്നുറപ്പാക്കണം .\nദേവി .. എന്റെ കുട്ടിയെ കാത്തോളണേ നീയ്.. അമ്മാമ്മ അവളുടെ നിറുകയിൽ തലോടി.\nവേഗം പറയു എനിക്കിന്ന് കുറെ വാദങ്ങൾ കേൾക്കാനുള്ളതാണ്\nസർ … ഒരു പത്തുമിനിറ്റ് കൂടി ഞാൻ വേഗം പറയാം.. എന്റെ മുത്തശ്ശൻ സാക്ഷിയായി എന്നൊരു കാര്യം പറഞ്ഞില്ലേ അത് ഈ ചങ്ങരത്തെ സതിയുടെ മരണമാണ്..\nസംഭവം നടക്കുന്ന രാത്രി ഞാൻ ഉറങ്ങിയിരുന്നില്ല. ഒരു പന്ത്രണ്ട് മണി കഴിഞ്ഞു കാണും. ഒരു വലിയ\nതീഗോളം നീങ്ങി പോകുന്നത് ഞാൻ കണ്ടു. അത് നീലിമയും കണ്ടുകാണണം. അതുകൊണ്ടാവാം ആരുമറിയാതെ അവൾ പുറത്തിറങ്ങി തെക്കേ പറമ്പിലേക്ക് വന്നത്.. പറമ്പിനപ്പുറം അധികം അൾത്താമസം ഒന്നുമില്ലാത്ത ഒരിടമാണ്. ഇപ്പോൾ കുറച്ചു അന്യസംസ്ഥാന തൊഴിലാളികൾ അവിടെ ഒരു ഷെഡ്ഡ് അടിച്ചുതാമസിക്കുന്നുണ്ട്.അതിനപ്പുറം കൊടുംവനമാണ് ആ വഴി ഒരു റോഡും കടന്നു പോകുന്നുണ്ട്.തീഗോളം വേഗം മറഞ്ഞു പക്ഷെ അപ്പോഴേക്കും നീലിമ ആ റോഡിനടുത്തെത്തിയിരുന്നു.\nഅവർ മൂന്നു പേരുണ്ടായിരുന്നു ആ കാറിൽ . മൂന്ന് പേരും നല്ല മദ്യലഹരിയിലുമായിരുന്നു.\nനീലിമ ചെന്ന് പെട്ടത് അവരുടെ മുന്നിലേക്കായിരുന്നു.കുറച്ചുനേരം അവർ തമ്മിലെന്തൊക്കെയോ\nസംസാരിച്ചു .. അവൾ ഓടിരക്ഷപ്പെടാൻ ശ്രമിക്കുന്നതിനുമുന്പേ അവർ അവളെ പിടിച്ചു വായപൊത്തി\nകാറിലേക്ക് ബലമായി പ്രവേശിപ്പിച്ചു.അവർ അവളെ അടിക്കുകയും വസ്ത്രങ്ങൾ വലിച്ചു കീറുകയും ബലമായി മദ്യം കുടിപ്പിക്കുകയും ചെയ്തു.മൂന്നുപേരും മണിക്കൂറുകൾ മൃഗീയമായി ആ കുരുന്നിനെ മാറി മാറി പീഡിപ്പിക്കുകയും ചെയ്തു.എല്ലിൻ കഷ്ണം കിട്ടിയ പട്ടിയുടെ ആവേശമായിരുന്നു അവർക്ക്.\nഇടയിലെപ്പോഴോ അവളുടെ ജീവൻ നിലച്ചു ..എന്നിട്ടും ആ ദുഷ്ടന്മാർ അവരുടെ കാമകേളികൾ തുടർന്ന്\nകൊണ്ടേയിരുന്നു. ഒടുവിൽ കാടിനുള്ളിലേക്ക് ആ ശരീരം വലിച്ചെറിഞ്ഞവർ കടന്നു കളഞ്ഞു.\nആരാണവർ .. നിനക്കവരുടെ മുഖം ഓർമയുണ്ടോ …?\nഒരാൾ പോലീസ്‌കാരനാണ് .. പത്രത്തിലൊക്കെ ഫോട്ടോ കണ്ടിട്ടുണ്ട് പേരറിയില്ല.\nരണ്ടാമൻ ഒരു രാഷ്ട്രീയ നേതാവും. വരുന്ന ഇലക്ഷന് ആ ദുഷ്ടനാണ് ജനക്ഷേമ മുന്നണിയുടെ ഇവിടുത്തെ\nസ്ഥാനാർഥി. ഇങ്ങനെയുള്ളവർ നാട് ഭരിച്ചാൽ എന്താകും സാർ ഇവിടുത്തെ സ്ഥിതി.\nഅയാൾ മുഖം മറച്ചിരുന്നത്കൊണ്ട് വ്യക്തമല്ലായിരുന്നു സാർ. പക്ഷെ മറ്റു രണ്ടുപേരെയും പിടിച്ചാൽ\nമൂന്നാമനെ വേഗം കണ്ടുപിടിക്കാം.സർ.. ആ കുഞ്ഞിന്റെ കൊലപാതകവുമായി അറസ്റ്റിലായ ആൾ നിരപരാധിയാണ് ,അയാൾക്കതിൽ ഒരു പങ്കുമില്ല . യഥാർത്ഥ കൊലയാളികൾ പുറത്തു സുഖമായി കഴിയുമ്പോൾ ഒരു നിരപരാധി ശിക്ഷിക്കപ്പെടാൻ പോകുന്നു.ഇന്ന് വിധി പ്രസ്താവിക്കുന്നതിനു മുൻപെങ്കിലും സത്യം തുറന്നു പറഞ്ഞില്ലെങ്കിൽ എനിക്ക് ഈ ജന്മം സമാധാനമായിരിക്കാൻ കഴിയില്ല.\nശരിയാണ് ആയിരം കുറ്റവാളികൾ രക്ഷപ്പെട്ടാലും ഒരു നിരപരാധി പോലും ശിക്ഷിക്കപ്പെടാൻ പാടില്ല.\nഎന്തുകൊണ്ടാണ് ഇതൊന്നും പോലീസിനോട് പറയാതെ ഇരുന്നത്.\nപേടിയാണ് സാർ .. നിയമപാലകർ തന്നെ തെറ്റുകാരാകുമ്പോൾ ,സാധാരണക്കാരന് ആരെയാണ് ആശ്രയിക്കാൻ കഴിയുക.\nഇപ്പോൾ ഇതെല്ലാം വെളിപ്പെടുത്താനുള്ള കാരണം ..?\nആ കുഞ്ഞിന്റെ മുഖം മനസ്സിൽ നിന്നും മായുന്നില്ല .. കണ്ണിനു മുന്നിലെപ്പോഴും അതെന്നെ വേട്ടയാടുന്നു.\nഅമ്മാമ്മയുടെയും വേണുവിന്റെയും കരച്ചിൽ എന്നെ ഭയപ്പെടുത്തുന്നു. സത്യം പറയാതെ ഞാൻ മരിച്ചാൽ\nഇപ്പോൾ ഇവിടെ മറ്റൊരാൾ കൂടെ ശിക്ഷിക്കപ്പെടും.\nഇപ്പോഴെങ്കിലും ഇതെല്ലാം തുറന്നുപറയാനുള്ള മനസു കാണിച്ചല്ലോ . എല്ലാം നിയമത്തിന്റെ വഴിക്ക്\nനടക്കും.ഒരാളെയും രക്ഷപ്പെടാൻ ഞാൻ അനുവദിക്കില്ല.\nഈ കാര്യങ്ങളെല്ലാം നീ ആരോടെങ്കിലും പറഞ്ഞിട്ടുണ്ടോ ..?\nഇല്ല സാർ..ഇപ്പോൾ എനിക്കും അങ്ങേയ്ക്കും മാത്രമറിയാവുന്ന സത്യം.\nശരി .. ആരോടും ഒന്നും പറയാൻ നിൽക്കേണ്ട .. ആരെയും വിശ്വസിക്കാൻ കഴിയാത്ത കാലമാണ്.. ഇനി നീ പറയാത്ത ഒരു കാര്യം ഞാൻ നിന്നോട് പറയാം\n“ആ… മൂന്നാമൻ ഞാനാണ്..\nഒന്നനങ്ങാൻ കഴിയുന്നതിന് മുൻപേ ന്യായാധിപന്റെ ചുറ്റിക എന്റെ തല പിളർന്നു.ഒരുപിടച്ചിലിൽ എന്റെ വാൽ മുറിഞ്ഞു.\nമേശയിൽ നിന്നും ഞാൻ താഴെ വീണു. ബാക്കി ജീവൻ ന്യായാധിപന്റെ ബൂട്ടിനടിയിൽ പിടഞ്ഞു നിശ്ചലമായി.\nകോടതി സജീവമായി .\nനീലിമ വധക്കേസിന്റെ വിധി വായിക്കപ്പെട്ടു.\nനീലിമ എന്ന എന്ന 11 വയസുകാരിയെ അതിക്രൂരമായി പീഡിപ്പിക്കുകയും കൊലപ്പെടുത്തുകയും ചെയ്‌ത\nബംഗാൾ സ്വദേശി സിറാജുൽ രാജൂലയെ വധശിക്ഷ വിധിച്ചുകൊണ്ട് ഈ കോടതി ഉത്തരവാകുന്നു.\nപൈശാചികവും മൃഗീയവുമായ പ്രതിയുടെ രീതി അത്യപൂർവ്വവും കേട്ടുകേൾവിപോലുമില്ലാത്തതും സമൂഹ മനഃസാക്ഷിയെ ഒന്നടങ്കം ഞെട്ടിക്കുന്നതുമാണ്. ഒരു തരത്തിലും പ്രതിയെ രക്ഷപ്പെടാനാകാതെ നിയമത്തിനു മുന്നിൽ കൊണ്ടുവന്ന എസ് ഐ രാജശേഖരനും പ്രോസിക്യൂഷനും കോടതിയുടെ അഭിനന്ദനങ്ങൾ നിയമത്തിനു മുന്നിൽ നിയമപാലകന് മുന്നിൽ ജനസേവകന് മുന്നിൽ ചവിട്ടിയരക്കപെട്ട എന്റെ ദേഹം കോടതിമുറിയിൽ നിന്നും ഉറുമ്പുകൾ വഹിച്ചുകൊണ്ട് പുറത്തേക്ക് പോകുമ്പോൾ മുറിഞ്ഞു പോയ വാൽ അവസാനമായി ഒന്ന് കൂടെ പിടച്ചു, പിന്നെ നിലച്ചു.\nഎല്ലാത്തിനും സാക്ഷിയായി ഞങ്ങളിലൊരുവൻ കോടതി മുറിയിൽ കണ്ണുമൂടിയ നിയമ വിഗ്രഹത്തിന്റെ തലയിൽ\nസത്യത്തിന്റെ ഗൗളി ചിലപ്പുമായി.\nഎന്റെ അച്ഛൻ ഇരുട്ടത്തിരിക്കുന്നു\nനീതിയുക്ത ഭാരതത്തിന് ഇടതു പക്ഷ വിജയം അനിവാര്യം\nTIFF 2017 – ഒരു ആമുഖം (ടൊറോന്‍റോ അന്താരാഷ്ട്ര ചലച്ചിത്രോത്സവം)


സുരക്ഷാ ഭീഷണി; ട്വന്റി20 ലോകകപ്പില് പാകിസ്ഥാന് കളിച്ചേക്കില്ല\nWeb Desk Feb 10, 2016, 04:24 pm IST\nഇസ്ലാമാബദ്: ഇന്ത്യയില് നടക്കുന്ന ട്വന്റി20 ലോകകപ്പില് പാകിസ്ഥാന് കളിച്ചേക്കില്ലെന്ന് റിപ്പോര്‍ട്ട്. ഇന്ത്യയില് എത്തുന്ന താരങ്ങള്‍ക്ക് സുക്ഷ ഏര്‍പ്പെടുത്തുന്ന കാര്യത്തില് തീരുമാനമാകത്ത സാഹചര്യത്തിലാണിത്.\nസര്‍ക്കാര് നിലപാട് അനുസരിച്ചായിരിക്കും പാക് ടീം പങ്കെടുക്കണോ വേണ്ടയോ എന്ന കാര്യം തീരുമാനിക്കുകയെന്ന് പാകിസ്ഥാന് ക്രിക്കറ്റ് ബോര്‍ഡ് ചെയര്‍മാന് ഷഹരിയാര് ഖാന് ഐസിസി ബോര്‍ഡ് മീറ്റിംഗില് പറഞ്ഞു. ഭീഷണിയുള്ളതിനാല് പാകിസ്ഥാന്റെ മത്സരങ്ങള് മറ്റൊരു വേദിയിലേക്ക് മാറ്റണമെന്നും പിസിബി ചെയര്‍മാന് യോഗത്തില് ആവശ്യപ്പെട്ടു.\nമാര്‍ച്ച് എട്ടിനാണ് ലോകകപ്പ് ട്വന്റി 20 മത്സരം ആരംഭിക്കുന്നത്. ഇന്ത്യയിലെ ഏഴു നഗരങ്ങളിലായാണ് ട്വന്റി 20 മത്സരം നടക്കുന്നത്. നിലവില് പാിസ്ഥാന്റെ മത്സരങ്ങള് കൊല്‍ക്കത്ത, മൊഹാലി, ധര്‍മശാല എന്നിവടങ്ങളിലാണ് ക്രമീകരിച്ചിരിക്കുന്നത്. മാര്‍ച്ച് 16 ന് കൊല്‍ക്കത്തയിലാണ് ആദ്യ മത്സരം.


പരാജയപ്പെട്ട ദിവസം പടിയിറങ്ങിപ്പോകാന് തനിക്ക് അറിയാഞ്ഞിട്ടല്ല; അത്തരം തീരുമാനം എടുക്കുന്ന കാര്യത്തില് താന് ഒരിക്കലും പിന്നാക്കം പോയിട്ടുമില്ലെന്ന് മുല്ലപ്പിള്ളി രാമചന്ദ്രൻ - Media Malayalam (മീഡിയ മലയാളം)\nപരാജയപ്പെട്ട ദിവസം പടിയിറങ്ങിപ്പോകാന് തനിക്ക് അറിയാഞ്ഞിട്ടല്ല; അത്തരം തീരുമാനം എടുക്കുന്ന കാര്യത്തില് താന് ഒരിക്കലും പിന്നാക്കം പോയിട്ടുമില്ലെന്ന് മുല്ലപ്പിള്ളി രാമചന്ദ്രൻ\nതിരുവനന്തപുരം: തെരഞ്ഞെടുപ്പ് തോല്‍വിക്ക് ശേഷം തനിക്കെതിരെ ഉയര്‍ന്ന ആരോപണങ്ങളില് പ്രതികരണവുമായി കെപിസിസി പ്രസിഡന്റ് മുല്ലപ്പള്ളി രാമചന്ദ്രന്. അധ്യക്ഷ സ്ഥാനത്ത് തുടരാന് താത്പര്യമില്ലെന്ന് അദ്ദേഹം വ്യക്തമാക്കി. പരാജയപ്പെട്ട ദിവസം പടിയിറങ്ങിപ്പോകാന് തനിക്ക് അറിയാഞ്ഞിട്ടല്ല. അത്തരം തീരുമാനം എടുക്കുന്ന കാര്യത്തില് താന് ഒരിക്കലും പിന്നാക്കം പോയിട്ടുമില്ല. എന്നാല് പാര്‍ട്ടി പരാജയപ്പെട്ട് നിര്‍ണായക ഘട്ടത്തില് നില്‍ക്കുമ്പോള് ഇട്ടിട്ടുപോയ ആള് എന്ന് ചരിത്രം രേഖപ്പെടുത്താതിരിക്കാനാണ് താന് സ്ഥാനത്ത് തുടര്‍ന്നതെന്നും മുല്ലപ്പള്ളി പറഞ്ഞു.\nഫലപ്രഖ്യാപനത്തിനു പിന്നാലെ തെരഞ്ഞെടുപ്പുമായി ബന്ധപ്പെട്ട എല്ലാക്കാര്യങ്ങളെ കുറിച്ചും വളരെ കൃത്യമായി പാര്‍ട്ടി അധ്യക്ഷ സോണിയ ഗാന്ധിക്ക് റിപ്പോര്‍ട്ട് സമര്‍പ്പിച്ചിരുന്നു. കെപിസിസി അധ്യക്ഷനായി തുടരാന് താന് ആഗ്രഹിക്കുന്നില്ലെന്നും ഒരു ബദല് സംവിധാനം വളരെപ്പെട്ടെന്ന് ഉണ്ടാക്കണമെന്നും റിപ്പോര്‍ട്ടില് പറഞ്ഞിരുന്നതായും അദ്ദേഹം തിരുവനന്തപുരത്ത് മാധ്യമങ്ങളോടു സംസാരിക്കവേ വ്യക്തമാക്കി. സംവിധാനം നിലവില് വരുന്നതുവരെ കെപിസിസി അധ്യക്ഷ പദവിയില് തുടരാമെന്നാണ് പറഞ്ഞിരുന്നതെന്നും മുല്ലപ്പള്ളി പറഞ്ഞു.\nനിര്‍ലോഭമായ സഹകരണമാണ് സോണിയാ ഗാന്ധിയില്‍നിന്നും രാഹുല് ഗാന്ധിയില്‍നിന്നും ലഭിച്ചത്. എന്നാല് തെരഞ്ഞെടുപ്പില് വിജയിക്കാന് സാധിച്ചില്ലെന്ന ദുഃഖവും വേദനയും മനസ്സിലുണ്ട്. അതുകൊണ്ടു തന്നെ തെരഞ്ഞെടുപ്പിന്റെ പരിപൂര്‍ണമായ ഉത്തരവാദിത്തം താന് ഏറ്റെടുക്കുന്നു. ആ ഉത്തരവാദിത്തം ആരുടെയെങ്കിലും തലയില്‍വെക്കാന് ഉദ്ദേശിക്കുന്നില്ലെന്നും അദ്ദേഹം കൂട്ടിച്ചേര്‍ത്തു.\nതാന് സോണിയാ ഗാന്ധിക്ക് വീണ്ടും കത്തെഴുതിയെന്ന കാര്യം വസ്തുതാവിരുദ്ധമാണെന്നും മുല്ലപ്പള്ളി പറഞ്ഞു. അത്തരം ഒരു കത്ത് എഴുതേണ്ട കാര്യമില്ല. അശോക് ചവാന് കമ്മിഷനെ ബഹിഷ്‌കരിച്ചു എന്ന വാര്‍ത്തയോടും അദ്ദേഹം പ്രതികരിച്ചു. അശോക് ചവാനെയും ആ കമ്മിറ്റിയിലെ അംഗങ്ങളെയും വര്‍ഷങ്ങളായി അറിയാം. കമ്മിറ്റിയിലെ ഒരാള് ഒഴികെ എല്ലാവരും തന്റെ ആത്മസുഹൃത്തുക്കളാണ്. കമ്മിഷന് മുന്‍പാകെ വന്ന് ഒരു പുതിയ കാര്യം പറയാനില്ലെന്ന് ചവാനെ അറിയിച്ചിരുന്നു. പറയേണ്ട കാര്യങ്ങള് എല്ലാം സോണിയാ ഗാന്ധിയെ അറിയിച്ചിട്ടുണ്ടെന്നും അതിനപ്പുറം കൂട്ടിച്ചേര്‍ക്കാനില്ലെന്നും അറിയിച്ചിരുന്നു. സോണിയാ ഗാന്ധിക്ക് അയച്ച റിപ്പോര്‍ട്ടിന്റെ പകര്‍പ്പ് കമ്മിഷന് മുന്‍പാകെ അയക്കാം. അത് തന്റെ പ്രസ്താവനയായി രേഖപ്പെടുത്താമെന്നും വ്യക്തമാക്കിയിരുന്നെന്നും അദ്ദേഹം പറഞ്ഞു.\nഒരുപാട് ഇലപൊഴിയും കാലം കണ്ട പാര്‍ട്ടിയാണ് കോണ്‍ഗ്രസ്. ഈ പാര്‍ട്ടിക്കുള്ളില് വിഭാഗീയത രൂക്ഷമായിരിക്കുന്നു എന്ന രൂപത്തില് വാര്‍ത്ത കൊടുക്കരുതെന്ന് അദ്ദേഹം മാധ്യമങ്ങളോടു പറഞ്ഞു. മാധ്യമങ്ങള് പറയുന്ന പോലെ കോണ്‍ഗ്രസില് അത്തരത്തില് ഒരു ആശയസംഘര്‍ഷവുമില്ല. തങ്ങള് എല്ലാവരും ഒറ്റക്കെട്ടായി പാര്‍ട്ടിയെ മുന്നോട്ടുകൊണ്ടുപോകാന് ആഗ്രഹിക്കുന്നവരാണ്. അവരുടെ മനോവീര്യം തകര്‍ക്കാന് നിഗൂഢമായ ലക്ഷ്യങ്ങളും സങ്കുചിതമായ താല്‍പര്യങ്ങളുമായി പ്രസ്ഥാനത്തോട് അപരാധം കാണിക്കരുതെന്നും അദ്ദേഹം പറഞ്ഞു.\nകഴിഞ്ഞദിവസം നടന്ന യുഡിഎഫ് യോഗത്തില് പങ്കെടുക്കാത്തതിനെ കുറിച്ചും മുല്ലപ്പള്ളി വിശദീകരിച്ചു. കെപിസിസി അധ്യക്ഷന് എന്ന നിലയിലാണ് തനിക്ക് യുഡിഎഫ് ഏകോപന സമിതിയില് പങ്കെടുക്കാനാവുക. എന്നാല് കെപിസിസി അധ്യക്ഷസ്ഥാനത്തുനിന്നുള്ള രാജി സ്വീകരിക്കണമെന്ന് സോണിയാ ഗാന്ധിയോട് അഭ്യര്‍ഥിച്ച സാഹചര്യത്തില്, പിന്നെയും യോഗത്തില് പങ്കെടുത്തിരുന്നെങ്കില് അത് രാഷ്ട്രീയവും ധാര്‍മികവുമായി തെറ്റായ നടപടിയാകുമായിരുന്നെന്നും അദ്ദേഹം പറഞ്ഞു.\nHe did not know how to step down\nin making suchadecision\nMullappilly Ramachandran said that he has never lagged behind\non the day of failure\nPrevious articleഒരു കുത്തിവെയ്പ്പിന് 16 കോടിരൂപ; അപൂര്‍വ്വ ജനിതക വൈകല്യം ബാധിച്ച പിഞ്ചോമനയുടെ ജീവന് നിലനിര്‍ത്താന് സുമനസുകള് മിലാപിലൂടെ സമാഹരിച്ചത് 14.3 കോടി\nNext articleമദ്യശാലകൾ തുറക്കേണ്ട സമയമായിട്ടില്ല; ബെവ്ക്യൂ വഴി മദ്യം വിൽക്കാൻ നിലവിൽ ആലോചനയില്ല; മന്ത്രി എംവി ഗോവിന്ദൻ


16 എം.പി ക്യാമറയുമായി ജിയോനി ഇലൈഫ് ഇ 7\nWednesday 27th November 2013 4:13pm\n4K ഡിസ്‌പ്ലേ, 23 MP ക്യാമറ; എക്‌സ്പീരിയ Z5 എത്തുന്നു\nനിക്കോണിനെയും കാനനിനെയും കടത്തിവെട്ടി കഴിഞ്ഞ വര്‍ഷത്തെ ഏറ്റവും ഇന്നവേറ്റീവ് ക്യാമറ നിര്‍മാതാക്കള് എന്ന പദവി സ്വന്തമാക്കിയത് സോണി ആയിരുന്നു.\nപ്രീമിയം കോംപാക്ട് ക്യാമറയായ ആര്.എക്‌സ് 100-ന്റെ അപ്രതീക്ഷിത വിജയത്തെ തുടര്‍ന്ന് കമ്പനി പുതിയ ക്യാമറകള് ഇന്ത്യന് വിപണിയിലെത്തിച്ചു.\nമികച്ച പിക്ചര് ക്വാളിറ്റി വാഗ്ദാനം ചെയ്യുന്ന സൈബര് ഷോട്ട് ആര്.എക്‌സ് 10 ആണ് ഇതിലൊന്ന്. ആല്‍ഫ 7, ആല്‍ഫ 7ആര് എന്നീ രണ്ട് ഹൈ എന്‍ഡ് ഫുള് ഫ്രെയിം മിറര്‍ലെസ് ക്യാമറകളും അവതരിപ്പിക്കുന്നുണ്ട്.\nകാള് സീസ് വേരിയോ സോണാര് ടി 24-200 എം.എം എഫ് 2.8 ഫിക്‌സഡ് ലെന്‍സാണ് ആര്.എക്‌സ് 10-ന് ഉള്ളത്. ഒരു സാധാരണ ഉപഭോക്താവിന്റെ മാക്രോ മുതല് ടെലിഫോട്ടോ വരെയുള്ള എല്ലാവിധ ആവശ്യങ്ങളും ഇത് സാധിച്ച് നല്‍കും.\nമാക്‌സിമം ആപേര്‍ച്ചര് എഫ്2.8 ആയതിനാല് കുറഞ്ഞ വെളിച്ചത്തില് മികച്ച ഫോട്ടോഗ്രഫി അനുഭവമായിരിക്കും. എന്നാല് ആര്.എക്‌സ് 100 സീരീസുകളിലെ എഫ്.1.8 ലെന്‍സിന്റെ അത്രയും മികച്ചതല്ല ഇത്.\nഡി.എസ്.സി ആര്.എക്‌സ് 100 II-ലെ പോലെ തന്നെ ഏകദേശം 20.2 എഫക്റ്റീവ് മെഗാ പിക്‌സലും 1.0 ടൈപ്പ് ബാക്ക് ഇല്യൂമിനേറ്റഡ് എക്‌സ്‌മോര് ആര് സിമോസ് സെന്‍സറുമാണുള്ളത്. ഇത് മറ്റുള്ള കോംപാക്ട് ക്യാമറകളില് നിന്ന് വ്യത്യസ്തമായി നാല് മടങ്ങ് വരെ വലുതാണ്.\n50 പിക്‌സലിന്റെ ഫുള് എച്ച്.ഡി വീഡിയോയും 25 പിക്‌സലിന്റെ ഫ്രെയിം റേറ്റ്‌സുമാണുള്ളത്. വീഡിയോ റെക്കോര്‍ഡിങ് കൂടുതല് മികച്ചതാക്കാന് ശബ്ദം ക്രമീകരിക്കാനുള്ള ഓഡിയോ ലെവല് മീറ്ററും ഇതിലുണ്ട്.\nവൈഫൈ ഉള്ളതിനാല് എക്‌സ്പീരിയയും എന്.എഫ്.സി സൗകര്യമുള്ള ഏത് ആന്‍ഡ്രോയ്ഡ് സ്മാര്‍ട്ട്‌ഫോണുമായും ടാബ്‌ലെറ്റുമായും കണക്റ്റ് ചെയ്യാം. ഐ.ഒ.എസ് ഡിവൈസുമായും സൈബര്‍ഷോട്ട് ആര്.എക്‌സ് 10 കണക്റ്റ് ചെയ്യാം.\nഡിസംബര് അവസാനത്തോടെ ഇത് മാര്‍ക്കറ്റിലെത്തും. 84,990 രൂപയാണ് വില.\nആല്‍ഫ 7-ന് 24.3 എഫക്റ്റീവ് മെഗാപിക്‌സലും 7ആറിന് 36.4-ഉം ആണുള്ളത്. ആറ് പുതിയ ഫുള് ഫ്രെയിം ലെന്‍സുകളും ഇത് വാഗ്ദാനം ചെയ്യുന്നു. രണ്ടിലും 35എം.എം. ഫുള് ഫ്രെയിം എക്‌സ്‌മോര് സിമോസ് സെന്‍സറാണുള്ളത്. ലൈറ്റ് കോണ്‍സണ്‍ട്രേഷനും ഫോട്ടോ ഡയോഡ് എക്‌സ്പാന്‍ഷന് ടെക്‌നോളജിയും ഇതില് ഒരുമിക്കുന്നു.\nആല്‍ഫ 7ആറില് ഉപയോഗിച്ചിരിക്കുന്നത് ഗാപ്‌ലെസ് ഓണ്‍ചിപ് ലെന്‍സ് ഡിസൈനാണ്. ഇത് അടുത്തടുത്തുള്ള പിക്‌സല്‍സ് തമ്മിലുള്ള അകലം ഇല്ലാതാക്കുന്നു. അതുകാരണം ലൈറ്റ് കളക്ഷന് എഫിഷ്യന്‍സി വര്‍ദ്ധിക്കുന്നു. റെസല്യൂഷന് കൂടും. പിക്‌സല് കൗണ്ട് കൂടുതലായതിനാല് നോയിസ് കുറവായിരിക്കും എന്ന മെച്ചവുമുണ്ട്.\nഇതിലും വൈഫൈയും എന്.എഫ്.സിയും ഒരുക്കിയിട്ടുണ്ട്.


‘ബിജെപി എന്നോട് പറഞ്ഞു, തെരഞ്ഞെടുപ്പിന് മുമ്പ് യുദ്ധം’; പവന് കല്യാണ് - The Newsrupt\n‘ബിജെപി എന്നോട് പറഞ്ഞു, തെരഞ്ഞെടുപ്പിന് മുമ്പ് യുദ്ധം’; പവന് കല്യാണ്\nPosted 1 Mar 2019 at 7:05 AM\nലോക്‌സഭ തെരഞ്ഞെടുപ്പിന് മുമ്പ് രാജ്യത്ത് യുദ്ധം നടക്കുമെന്ന് ബിജെപി തന്നോട് പറഞ്ഞതായി സിനിമാ താരവും രാഷ്ട്രീയ നേതാവുമായ പവന് കല്യാണ്. ആന്ധ്രയിലെ കടപ്പ ജില്ലയിലെ ജനസേന പ്രവര്‍ത്തകരെ അഭിസംബോധന ചെയ്ത് സംസാരിക്കുകയായിരുന്നു പവന് കല്യാണ്.\nരണ്ട് വര്‍ഷം മുമ്പ് ഞാന് പറഞ്ഞിരുന്നു യുദ്ധം വരാന് പോവുകയാണെന്ന്. നിങ്ങള് മനസ്സിലാക്കണം എന്ത് തരത്തിലുള്ള അന്തരീക്ഷമാണ് രാജ്യത്ത് നിലനില്‍ക്കുന്നത് എന്നും പവന് കല്യാണ് പറഞ്ഞു.\nയുദ്ധം ഒരു പ്രശ്‌നത്തിനും പരിഹാരമല്ല. രണ്ട് രാജ്യങ്ങള്‍ക്കും വലിയ നാശം ഉണ്ടാക്കുകയും ചെയ്യും. ദേശസ്‌നേഹം എന്നത് ബിജെപിയുടെ മാത്രമായ ഒന്നല്ല. ബിജെപിയേക്കാള് പത്തിരട്ടി ദേശസ്‌നേഹികളാണ് നാമെന്നും പവന് കല്യാണ് പറഞ്ഞു.\nമുസ്ലിംങ്ങള് ദേശസ്‌നേഹം തെളിയിക്കേണ്ട കാര്യമില്ലെന്നും സമൂഹത്തില് മതവര്‍ഗീയ പടര്‍ത്തുന്ന ശ്രമങ്ങളെ ജനസേന പ്രവര്‍ത്തകര് പരാജയപ്പെടുത്തുമെന്നും പറഞ്ഞു.\nരാജ്യത്ത് മുസ്ലിംങ്ങള്‍ക്കും തുല്യ അവകാശങ്ങളാണുള്ളത്. പാകിസ്താനില് ഹിന്ദുക്കളുടെ സ്ഥിതി എന്താണെന്ന് എനിക്കറിയില്ല, പക്ഷെ മുസ്ലിംങ്ങളെ ഇന്ത്യയുടെ ഹൃദത്തില് സൂക്ഷിച്ചിട്ടുണ്ട്. അത് അസ്ഹറുദ്ദീനെ ഇന്ത്യന് ക്രിക്കറ്റ് ടീമിന്റെ ക്യാപ്റ്റനും അബ്ദുള് കലാമിനെ രാഷ്ട്രപതിയും ആക്കിയിട്ടുണ്ടെന്ന് പവന് കല്യാണ് പറഞ്ഞു.